| ഒരു തീരുമാനത്തിലും എനിക്ക് കുറ്റബോധമില്ല : ഗൗതമി | Mangalam\nWednesday, May 30, 2018 Last Updated3Min 18 Sec ago English Edition\nThursday 13 Apr 2017 01.22 PM\nഒരു തീരുമാനത്തിലും എനിക്ക് കുറ്റബോധമില്ല : ഗൗതമി\nവെല്ലുവിളികളെ അതിജീവിച്ച് പറന്നുയര്‍ന്ന ഫിനിക്‌സ് പക്ഷിയെപ്പോലെ ഗൗതമി താടിമല്ല 16 വര്‍ഷത്തെ ഇടവേളയ്ക്കു ശേഷം മലയാളത്തിലേക്കുള്ള തിരിച്ചു വരവിനൊരുങ്ങുന്നു...\nവരദക്ഷിണവയ്ക്കാന്.... നരസിംഹമന്നാടിയാറിന്റെ മനസ്സു കീഴടക്കിയ ധ്രുവം സിനിമയിലെ നായിക ഗൗതമിയെ മലയാള സിനിമാപ്രേക്ഷകര് മറക്കാനിടയില്ല. ആന്ധ്രാപ്രദേശില് ജനിച്ച് തെലുങ്ക്-തമിഴ് സിനിമകളില് നായികപദം അലങ്കരിച്ച ഗൗതമി ഹിസ് ഹൈനസ്സ് അബ്ദുള്ളയിലൂടെയാണ് മലയാള മനസ്സില് ചേക്കേറിയത്.\nവീണ്ടും തമിഴിലും തെലുങ്കിലും സജീവമായ ഗൗതമി ഒരു അതിഥിയെപ്പോലെ വന്ന് മലയാള സിനിമയില് കരുത്തുറ്റ വേഷങ്ങള് സമ്മാനിച്ചു.\nഇന്ത്യയില് മോഡലുകളുടെ പ്രസ്റ്റീജായിരുന്ന ഗാര്‍ഡന് വരേലിയുടെ ദേശീയ മോഡലായിത്തീര്‍ന്ന ഗൗതമിയുടെ നാട്ടിന്‍പുറ ശാലീനതയും സൗന്ദര്യവും നിറഞ്ഞു നിന്ന കഥാപാത്രങ്ങളില് ഒരിക്കല് പോലും മലയാളിയല്ലെന്ന ലാഞ്ചന പോലും തോന്നിയിട്ടില്ല.\nപിന്നീടെപ്പോഴോ അര്‍ബുദത്തിന്റെ കരങ്ങള് ഈ അഭിനേത്രിയെയും കാര്‍ന്നു തിന്നാനൊരുങ്ങി. പക്ഷേ ഫിനിക്‌സ് പക്ഷിയെപ്പോലെ ഗൗതമി പറന്നുപൊങ്ങി.\n13 വര്‍ഷം കമല്‍ഹാസനൊപ്പം ജീവിച്ചെങ്കിലും അവിടെയും ചില അസ്വാരസ്യങ്ങളുണ്ടായി. തളര്‍ച്ചകളില് അടിപതറാതെ മുന്നോട്ടു കുതിക്കുന്ന ഗൗതമിയ്‌ക്കൊപ്പം അല്പനേരം...\nപതിനാറു വര്‍ഷത്തിനു ശേഷം മലയാളസിനിമയിലേക്കെത്തുന്നു എന്ന് കേള്‍ക്കുന്നുണ്ടല്ലോ ?\nഅങ്ങനെ തീരുമാനമൊന്നും എടുത്തിട്ടില്ല. വിശ്വാസപൂര്‍വ്വം മന്‍സൂര് എന്ന സിനിമയിലേക്ക് ഒരു ഓഫര് വന്നിട്ടുണ്ട്. മലയാള സിനിമ എനിക്കെന്നും പ്രചോദനമാണ്. വിസ്മയത്തിനു ശേഷമൊരു സിനിമ മലയാളത്തില് ചെയ്യുന്നതോര്‍ക്കുമ്പോഴേ ഞാന് എക്‌സൈറ്റഡാണ്.\nവിഭിന്നമായ മികച്ച കഥാപാത്രങ്ങള് എനിക്ക് തന്നത് മലയാള സിനിമയാണ്. പ്രേക്ഷകരുടെ സ്‌നേഹവും ആവോളം കിട്ടിയിട്ടുണ്ട്. ഞാനഭിനയിച്ച എല്ലാ മലയാള സിനിമകളും നെഞ്ചോടു ചേര്‍ക്കുന്നതാണ്. ഒരു നടി എന്ന നിലയില് വളരാന് ഉചിതമായ കഥാപാത്രങ്ങളാണ് മലയാള സിനിമ തന്നിട്ടുള്ളത്.\nഅഭിനയത്തില് ഒരു ഇടവേളയെടുത്തത് ?\nസിനിമയില് അഭിനയിച്ചതും അതില് നിന്ന് ഇടവേളയെടുത്തതും എന്റെ മാത്രം തീരുമാനങ്ങളായിരുന്നു. എല്ലാറ്റിനുപരി മകളുടെ ആവശ്യങ്ങള്‍ക്കാണ് ഞാന് പ്രാധാന്യം നല്‍കിയത്. കുട്ടിയായിരുന്നപ്പോഴും വളര്‍ന്നപ്പോഴും അവള്‍ക്ക് ആവശ്യം എന്നിലെ നടിയെ ആയിരുന്നില്ല, മറിച്ച് അമ്മയെയായിരുന്നു.\nഎന്റെ കരിയറിന് ഏറ്റവുമധികം പ്രാധാന്യം നല്‍കിയതും തിരിച്ചു വരവിന് എന്നെ പ്രചോദിപ്പിച്ചതും അവള് തന്നെയാണ്. അതായിരുന്നു പാപനാശത്തിലും വിസ്മയത്തിലും അഭിനയിക്കാനുള്ള കാരണം.\nഎന്നെ സംബന്ധിച്ച് ഈ രണ്ടു കഥാപാത്രങ്ങളും വലിയൊരു തിരിച്ചു വരവ് തന്നെയായിരുന്നു. അതുകൊണ്ടു തന്നെ കാമ്പുള്ള കഥാപാത്രങ്ങള് ഞാന് പ്രതീക്ഷിക്കുന്നുണ്ട്.\nകമല് ഹാസ്സന്റെ രാഷ്ട്രീയ പാര്‍ട്ടിയെ പിന്തുണയ്ക്കുമോ? അതോ രജനിയെയോ?; ഗൗതമിയുടെ നിലപാട് ഇതാണ്\nവിഡ്ഢികള് പിറുപിറുക്കും, പട്ടികള് കുരയ്ക്കും; കമല് വിഷയത്തില് ക്ഷുഭിതയായി ഗൗതമി\nഏറ്റവും ബുദ്ധിമുട്ടുള്ളതും നല്ലതുമായ തീരുമാനമായിരുന്നത്; കമലിനെക്കുറിച്ച് ഗൗതമി\nഒരു വില്ലന്റെ 30 വര്‍ഷങ്ങള്


നരകവാസികളില് അധികവും സ്ത്രീകളോ?! – Sneha Samvadam\nHome/ആനുകാലികം/നരകവാസികളില് അധികവും സ്ത്രീകളോ?!\nനരകവാസികളില് അധികവും സ്ത്രീകളാണെന്ന് പ്രഖ്യാപിക്കുക വഴി സ്ത്രീ സമൂഹത്തെ മൊത്തം അടച്ചാക്ഷേപിച്ച ഒരു വ്യക്തിയെ എങ്ങനെയാണ് ആത്മാഭിമാനമുളള സ്ത്രീകള് ദൈവദൂതനായി അംഗീകരിക്കുക?\nഊഷരമായ ഹൃദയങ്ങളിലാണ് ഇസ്‌ലാംവിമര്‍ശനങ്ങളുടെ നിര്‍മ്മിതി നടക്കുന്നതെന്ന നിരീക്ഷണത്തിന് അടിവരയിടുന്ന ആരോപണമാണ് ഇതെന്നു പറയാതിരിക്കാന് നിര്‍വാഹമില്ല. സ്ത്രീ സമൂഹത്തോട് ഏറെ ഗുണകാംക്ഷാനിര്‍ഭരമായി നല്‍കിയ ഒരു ഉപദേശത്തെപ്പോലും പെണ്‍വിരുദ്ധതയുടെ ആലയില് കൊണ്ട്‌കെട്ടിയത് അക്ഷന്തവ്യമായ ഒരപരാധം തന്നെയാണ്. ആരോപണ വിധേയമായ നബിവചനം നമുക്കു പരിശോധിക്കുക:\n”അബൂ സഊദുല് ഖുദ്‌രി (റ) നിവേദനം: ഒരിക്കല് തിരുമേനി (സ) വലിയ പെരുന്നാള് ദിവസം നമസ്‌ക്കാര മൈതാനത്തേക്ക് പുറപ്പെട്ടു. (പൊതു ഉപദേശത്തിനുശേഷം) നബി (സ) സ്ത്രീകളുടെ അടുക്കലേക്ക് ചെന്നു. അവിടുന്ന് അരുളി: സ്ത്രീ സമൂഹമേ! നിങ്ങള് ദാനധര്‍മ്മങ്ങള് ചെയ്യുക. നരകവാസികളില് അധികവും സ്ത്രീകളെയാണ് ഞാന് കണ്ടിരിക്കുന്നത്. അപ്പോള് സ്ത്രീകള് ചോദിച്ചു: അല്ലാഹുവിന്റെ ദൂതരേ! എന്തുകൊണ്ടാണത്? നബി (സ) പ്രത്യുത്തരം നല്‍കി: അവര് ശാപം വര്‍ദ്ധിപ്പിക്കും. ഭര്‍ത്താവിന്റെ നന്മയെ നിഷേധിക്കുകയും ചെയ്യും.” (ബുഖാരി)\nമറ്റൊരു നിവേദനം ഇപ്രകാരമാണ്. ”ഞാന് നരകത്തിലേക്ക് നോക്കി. അതില് സ്ത്രീകളെയാണ് അധികമായി ഞാന് കണ്ടത്. ഭര്‍ത്താവിനോട് അവര് നന്ദികേട് കാണിക്കുന്നു. കാലം മുഴുവന് നീ അവള്‍ക്ക് നന്മ ചെയ്തശേഷം നിന്നില് നിന്ന് ഒരു ന്യൂനത കണ്ടാല് അവള് പറയും: നിങ്ങളില് നിന്ന് ഇന്നോളം ഒരു നന്മയും എനിക്ക് കിട്ടിയിട്ടില്ല.”\nപ്രസ്തുത നിവേദനങ്ങളില് എവിടെയാണ് പെണ്‍വിരുദ്ധത കുടികൊള്ളുന്നത്. സ്ത്രീ പ്രകൃതിയില് അതികമായി വന്നുപോകാറുള്ള ചില വീഴ്ച്ചകള് സ്ത്രീ സമൂഹത്തെ ഉണര്‍ത്തുകയും നരക പ്രവേശനത്തിനു ഇടയാകാന് സാധ്യതയുള്ള അത്തരം വീഴ്ച്ചകളെപറ്റി സ്ത്രീകളെ ബോധവല്‍കരിക്കുകയും അത്തരം തെറ്റുകള് സംഭവിച്ചുപോകുന്നതിനുള്ള പ്രായശ്ചിത്തമായി ദാനധര്‍മ്മങ്ങള് അധികരിപ്പിക്കുവാനും അതിലൂടെ മരണാനന്തര ജീവിതത്തില് നരകമോചനം നേടിയെടുക്കാനുമുള്ള ഒരു ഉപദേശത്തെ പെണ്‍വിരുദ്ധതയുടെ പറ്റു പുസ്തകത്തില് കുറിച്ചിടുന്നവരെ പറ്റി നാം എന്തുപറയണം!. ആത്മാഭിമാനമുള്ള സ്ത്രീകളെല്ലാം തന്നെ പ്രസ്തുത പ്രവാചകോപദേശത്തെ, സ്ത്രീ സമൂഹത്തോട് ഏറെ ഗുണകാംക്ഷ പുലര്‍ത്തിയ ഒരു മഹത്‌വ്യക്തിയുടെ സന്മാര്‍ഗദര്‍ശനമായാണ് വിലയിരുത്തുക.\nഹദീഥുകളില് പരാമര്‍ശിച്ച രണ്ട് തിന്മകള് സ്ത്രീകള്‍ക്കുമേല് ആരോപിച്ചതിലെ ന്യായമാണ് ഒന്നാമതായി വിമര്‍ശകരെ അസ്വസ്ഥമാക്കുന്ന ഘടകം. ആ അസ്വസ്ഥത വിശ്വാസികള്‍ക്കിടയില് വിതറുവാനാണ് അവര് പരിശ്രമിച്ചുകൊണ്ടിരിക്കുന്നത്. ശപിക്കലും, ജീവിത പങ്കാളിയുടെ നന്മയെ നിഷേധിക്കലും ആണിലും പെണ്ണിലും കാണപ്പെടുന്ന തിന്മകളായിരിക്കെ, അത് സ്ത്രീകള്‍ക്കുമേല് മാത്രമായി ചുമത്തിയതിലെ സ്ത്രീവിരുദ്ധത ഉല്‍ഖനനം ചെയ്യുകയാണവര്. ഹദീഥുകളുടെ പശ്ചാത്തലം പരിശോദിച്ചാല് തീരാവുന്ന ഒരു പ്രശ്‌നം മാത്രമാണിത്. വലിയെ പെരുന്നാള് ദിവസം നമസ്‌ക്കാര മൈതാനിയില് വെച്ചാണ് പ്രസ്തുത സംഭവം നടക്കുന്നത്. അവിടെ ആദ്യം നബി (സ) ഒരു പൊതു ഉപദേശം (ഖുതുബ) നടത്തി. അതിനുശേഷം സ്ത്രീകളുടെ അടുത്തുചെന്ന് അവരെ മാത്രമായി ഉപദേശിക്കുകയാണുണ്ടായത്. സ്ത്രീ സമൂഹത്തെ അവമതിക്കലായിരുന്നു പ്രസ്തുത ഉപദേശം വഴി നബി (സ) ലക്ഷ്യം വെച്ചിരുന്നതെങ്കില് അത് പൊതു ഉപദേശവേളയില് തന്നെ ആകാമായിരുന്നു. കാരണം അപ്പോഴാണല്ലോ അത് സമൂഹമദ്ധ്യത്തില് പരസ്യമാവുക. എന്നാല്, സ്ത്രീകളെ പ്രത്യേകം ബോധവല്‍ക്കരിക്കേണ്ട വിഷയം, തന്റെ പൊതു ഉപദേശത്തില് (ഖുതുബ) ഉള്‍പ്പെടുത്താതെ സ്ത്രീകളുടെ മാത്രമായ സദസ്സില് ചെന്ന് അവരെ പ്രത്യേകം ഉണര്‍ത്തുകയാണ് നബി (സ) ചെയ്തത്. വിമര്‍ശകര് ആരോപിക്കുംവിധം സ്ത്രീകളെ അവമതിക്കുകയോ, പുരുഷ വര്‍ഗ ശ്രേഷ്ഠത പ്രഖ്യാപിക്കുകയോ ആണ് നബി(സ)യുടെ ഉദ്ദേശമെങ്കില് അത് പ്രവചാകന്റെ പൊതു ഉപദേശവേളയിലാകുമായിരുന്നു.\nസ്ത്രീയിലും പുരുഷനിലും കാണപ്പെടുന്ന തിന്മകളെപ്പറ്റി പറയുമ്പോള് എന്തുകൊണ്ടാണ് സ്ത്രീകള്‍ക്കുമേല് അത് പ്രത്യേകം പരാമര്‍ശിക്കുന്നത്? തിന്മകള് ചിലപ്പോള് അങ്ങനെയാണ്. സ്ത്രീയിലും പുരുഷനിലും ഒരുപോലെ കാണപ്പെടുന്ന തിന്മകളുണ്ട്; അവയെ പറ്റി പരാമര്‍ശിക്കുമ്പോള് അത് രണ്ട് കൂട്ടരിലും ഒരുപോലെ ചേര്‍ത്ത് പറയും. പുരുഷനില് കാണാമെങ്കിലും സ്ത്രീയില് അതിനേക്കാള് അധികം കാണപ്പെടുന്ന തിന്മകളുണ്ട്; അവയെപ്പറ്റി പരാമര്‍ശിക്കുമ്പോള് അതില് സ്ത്രീകളെ പ്രത്യേകമാക്കി പറയും. ഉപര്യുക്ത ഹദീഥുകളില് പരാമര്‍ശിച്ച തിന്മകള് അത്തരത്തില്‍പ്പെട്ടതാണ്. സ്ത്രീ പ്രകൃതിയില് അത് പുരുഷപ്രകൃതിയേക്കാളും ഏറെ കാണപ്പെടുന്നു. ഇനി സ്ത്രീകളില് കാണപ്പെടുമെങ്കിലും പുരുഷന്മാരില് ധാരാളമായി കാണുന്ന തിന്മകളുണ്ട്; അവയെപ്പറ്റി പരാമര്‍ശിക്കുമ്പോള് അവിടെ പുരുഷനെ പ്രത്യേകമാക്കി പറയും.\nഹദീഥുകളില് വന്ന അത്തരം തിന്മകളെ പറ്റിയുള്ള പരാമര്‍ശങ്ങളില് നിന്നും ഏതാനും ഉദാഹരണങ്ങള് കാണുക:\n1, ”അബൂഹുറൈറ(റ)യില് നിന്നും നിവേദനം: അല്ലാഹുവിന്റെ ദൂതര് (സ) പറഞ്ഞു: രണ്ടു വിഭാഗക്കാര് നരകാവകാശികളാണ്; അവരെ ഞാനിതുവരെ കണ്ടുമുട്ടിയിട്ടില്ല: (ഒന്നാമത്തെ വിഭാഗം) ചില പുരുഷന്മാരാണ്. അവരോടൊപ്പം പശുവിന്റെ വാലുപോലെയുള്ള ചാട്ടവാറുകള് ഉണ്ടാകും; അതുപയോഗിച്ച് അവര് ജനങ്ങളെ അടിക്കും.” (അല് മുഅ്ജമുല് അവ്‌സത്: 5854, ശുഅ്ബുല് ഈമാന്: 4972) ”അവന് അല്ലാഹുവിന്റെ അമര്‍ഷത്തിലായികൊണ്ട് രാവിലെ പുറപ്പെടുകയും അവന്റെ കോപത്തിന് പാത്രീയരായി വൈകുന്നേരം മടങ്ങിവരികയും ചെയ്യും.” (മുസ്‌നദ് അഹ്‌മദ്: 22150)\nഅക്രമവാസനയാണ് ഇവിടെ ദൈവകോപത്തിനു വിധേയമായ തിന്മയായി പഠിപ്പിക്കുന്നത്. അക്രമവാസന സ്ത്രീകളിലുണ്ടെങ്കിലും പുരുഷപ്രകൃതിയിലാണ് അത് ധാരാളമായി കാണാറുള്ളത്. അതുകൊണ്ട് പ്രസ്തുത തിന്മയെ പുരുഷനിലേക്ക് ചേര്‍ത്ത് പറഞ്ഞെന്നുമാത്രം.\n2, ”അല്ലാഹുവിന്റെ അടുക്കല് ഏറ്റവും ഗുരുതരമായ മഹാപാപങ്ങളില് പെട്ടതാണ്, (ഒന്ന്) ഒരാള് ഒരു സ്ത്രീയെ വിവാഹം ചെയ്യുകയും എന്നിട്ട് അവളില് നിന്നുള്ള ആവശ്യം പൂര്‍ത്തീകരിച്ചാല് അവളെ വിവാഹമോചനം ചെയ്യുകയും അവളുടെ വിവാഹ മൂല്യവുമായി കടന്നുകളയുകയും ചെയ്യുക എന്നുള്ളതും, (രണ്ട്) ഒരാളെ പണിക്ക് വെച്ചിട്ട് (പണി പൂര്‍ത്തിയാക്കാതെ) കൂലിയും കൊണ്ട് പോവുക എന്നതും, (മൂന്ന്) അനാവശ്യമായി മൃഗങ്ങളെ കൊല്ലുക എന്നുള്ളതും.” (അല് മുസ്തദ്‌റക്: ഹാകിം: 2/182)\nവിശ്വാസ വഞ്ചനയും, തട്ടിപ്പും, അക്രമവുമാണ് ഉപര്യുക്ത ഹദീഥുകളിലെ പരമാര്‍ശ വിഷയം. സ്ത്രീകളിലും ഇത്തരം പ്രവണതകള് കാണുമെങ്കിലും പുരുഷന്മാരിലാണ് ഇത് വ്യാപകമായി കാണുന്നത്. അതിനാല് പ്രസ്തുത പാപങ്ങള് പുരുഷന്മാരിലേക്ക് പ്രത്യേകം ചേര്‍ത്തു പറഞ്ഞു. റജുലുൻ (പുരുഷൻ), രിജാല് (പുരുഷന്മാർ) എന്ന പദങ്ങളാണ് പ്രസ്തുത പാപങ്ങളുടെ ഉടമകളെ കുറിക്കാന് ഹദീഥ് ഉപയോഗിച്ചിരിക്കുന്നത്. ഇത് ആണ്‍വിരുദ്ധതയുടെ ഭാഗമായി വിമര്‍ശകന്മാര് അടയാളപ്പെടുത്തുമോ?! വേണമെങ്കില് ഇസ്‌ലാമിക് ഫെമിനിസ്റ്റുകള്‍ക്ക് ഹദീഥ് ദാനം ചെയ്യുകയുമാകാം!!\n3, ”അബൂസഈദി(റ)ല് നിന്ന് നിവേദനം: നബി (സ) പറഞ്ഞിരിക്കുന്നു. പരസ്പരം അടുത്തിടപഴകിക്കഴിഞ്ഞ ശേഷം ഭാര്യയുടെ രഹസ്യങ്ങള് പ്രചരിപ്പിക്കുന്ന പുരുഷനത്രെ പുനരുത്ഥാന നാളില് അല്ലാഹുവിങ്കല് ഏറ്റം മോശമായ സ്ഥാനമുള്ളവന്” (മുസ്‌ലിം).\nകിടപ്പറ രഹസ്യങ്ങള് മറ്റുള്ളവരോട് പങ്ക്‌വെച്ച് രസിക്കുന്ന ആണിനും പെണ്ണിനും ഹദീഥ് ഒരുപോലെ ബാധകമാണ്. രണ്ടുകൂട്ടരിലും പ്രസ്തുത തിന്മകള് കാണാറുണ്ട്. എന്നാല് സ്ത്രീകളെ അപേക്ഷിച്ച് പുരുഷന്മാരിലാണ് ആ പ്രവണത ധാരാളമായി കാണാറുള്ളത്. അതിനാല് പ്രസ്തുത തിന്മയെ പുരുഷന്മാരിലേക്ക് പ്രത്യേകമാക്കി സൂചിപ്പിച്ചു.\nഇനി അവശേഷിക്കുന്ന പ്രശ്‌നം നരകവാസികളില് അധികവും സ്ത്രീകളാണെന്ന ഹദീഥിലെ പരാമര്‍ശമാണ്. നബിപാഠങ്ങളില് നിന്നും പെണ്‍വിരുദ്ധത ചിക്കിചികയുന്നവര് ജന്മം കൊള്ളുന്നതിനും എത്രയോ നൂറ്റാണ്ടുകള്‍ക്കു മുമ്പുതന്നെ ഇസ്‌ലാമിക പണ്ഡിതന്മാര് പ്രസ്തുത വിഷയം മുടിനാരിഴ കീറി പരിശോദിച്ചിരിക്കുന്നു. പ്രസ്തുത പരിശോദനകള് മറുപടി നല്‍കാത്ത ഒരു പ്രശ്‌നംപോലും പെണ്‍പക്ഷവാദികള്‍ക്ക് ഇന്നും ചോദിക്കാനില്ലെന്നതാണ് അതിശയകരമായ സംഗതി. പക്ഷെ അതൊന്നും കാണാനോ പഠിക്കാനോ തയ്യാറാവാതെ ഒരു ഹദീഥ് കിട്ടുമ്പോഴേക്കും അതില്‍നിന്നും പെണ്‍വിരുദ്ധത എങ്ങിനെ കടഞ്ഞെടുക്കാമെന്നതാണ് ഇസ്‌ലാംവിമര്‍ശകരുടെ ഇഷ്ടവിനോദം. അതുകൊണ്ടുതന്നെ പ്രസ്തുത ഹദീഥുമായി ബന്ധപ്പെട്ട് നൂറ്റാണ്ടുകള്‍ക്കുമുമ്പുതന്നെ ഇസ്‌ലാമിക ലോകത്ത് നടന്ന മുടിനാരിഴ കീറിയ പരിശോദനകളില് നിന്നും ചര്‍ച്ചകളില് നിന്നും ഒരു ശകലം ഇസ്‌ലാംവിരോധികള്‍ക്കും മുര്‍തദ്ദാവാന് മുട്ടി നില്‍ക്കുന്നവര്‍ക്കും മുമ്പില് ഒരുപോലെ സമര്‍പ്പിക്കുകയാണ്.\nസ്വര്‍ഗവാസികളിലും അധികം സ്ത്രീകള് തന്നെ!\nഇബ്‌നു സിരീന് (റ) പറഞ്ഞു: ഒരിക്കല്, സ്വര്‍ഗത്തില് കൂടുതല് ആരാണെന്ന കാര്യത്തില് സ്ത്രീകളും പുരുഷന്മാരും തമ്മില് തര്‍ക്കിക്കുകയുണ്ടായി. അങ്ങനെ അവര് (അക്കാര്യത്തെ സംബന്ധിച്ച് നബി(സ)യില് നിന്നുള്ള അറിവിനായി) അബൂഹുറൈറ(റ)യോട് ചോദിച്ചു: ”അപ്പോള് അദ്ദേഹം പറഞ്ഞു. അബുല് കാസിം (നബി (സ)) ഇപ്രകാരം പറഞ്ഞിട്ടില്ലേ, സ്വര്‍ഗ്ഗത്തില് പ്രവേശിക്കുന്ന ആദ്യ സംഘം പൗര്‍ണമി രാത്രിയിലെ പൂര്‍ണ ചന്ദ്രനെ പോലെയായിരിക്കും. അവര്‍ക്കു ശേഷമുള്ളവര് ആകാശത്തെ ഏറ്റവും തിളങ്ങുന്ന നക്ഷത്രത്തോളം പ്രകാശ പൂരിതരായിരിക്കും. അവരില് ഒരോരുത്തര്‍ക്കും (സ്ത്രീകളില് നിന്നുള്ള) രണ്ട് ഇണകള് വീതം ഉണ്ടായിരിക്കും.” (സ്വഹീഹു മുസ്‌ലിം: 2834)\nഇമാം ഇബ്‌നു ഹജര് അല് അസ്‌ക്വലാനി (റ) പറഞ്ഞു: ”അവരില് ഓരോരുത്തര്‍ക്കും രണ്ട് ഇണകള് വീതം ഉണ്ടായിരിക്കും അഥവാ ഇഹലോകത്തെ സ്ത്രീകളില് നിന്ന് രണ്ടുപേര് ഉണ്ടായിരിക്കും.” (ഫത്ഹുല് ബാരി: 6:325)\nഇമാം നവവി (റ) പറയുന്നു: ”ഇമാം ക്വാദി ഇയാദ് (റ) പറഞ്ഞു: സ്വര്‍ഗത്തില് സ്ത്രീകളാണ് കൂടുതല് എന്നാണ് ഹദീഥിന്റെ പ്രത്യക്ഷം സൂചിപ്പിക്കുന്നത്.” (സ്വഹീഹു മുസ്‌ലിം ബി ശര്‍ഹിന്നവവി: 9/142)\nഇബ്‌നു തിമിയ്യ (റ) പറഞ്ഞു: ”…കാരണം സ്ത്രീകളാണ് സ്വര്‍ഗത്തില് പുരുഷന്മാരേക്കാള് അധികം.” (മജ്‌മൂഉല് ഫതാവാ: 6:432)\nസ്വര്‍ഗത്തില് സ്ത്രീകള് തന്നെയാണ് കൂടുതലെന്ന് വേറെയും ഹദീഥുകള് സൂചന നല്‍കുന്നുണ്ട്. ”നബി (സ) പറഞ്ഞു: സ്വര്‍ഗക്കാരെ സംബന്ധിച്ച് ഞാന് നിങ്ങള്‍ക്ക് വിവരം നല്‍കട്ടെയോ? ”അതെ” എന്ന് പ്രവാചകാനുചരന്മാര് പറഞ്ഞപ്പോള് നബി (സ) വിശദീകരിച്ചു: എല്ലാ ദുര്‍ബലരും അടിച്ചമര്‍ത്തപ്പെട്ടവരുമാണവര്.” (സ്വഹീഹുല് ബുഖാരി: 4967)\n”അബൂ ഹുറൈറ(റ)ല് നിന്നും നിവേദനം: നബി (സ) പറഞ്ഞു: അല്ലാഹുവാണെ സാക്ഷി; അനാഥ, സ്ത്രീ എന്നീ രണ്ട് ദുര്‍ബല വിഭാഗങ്ങളുടെ അവകാശങ്ങളെ (നിറവേറ്റുന്നതില് പരാജയപ്പെടുന്നതിലുള്ള പാപത്തെ) സംബന്ധിച്ച് ഞാന് നിങ്ങള്‍ക്ക് ശക്തമായ താക്കീത് നല്‍കുന്നു.” (മുസ്‌നദ് അഹ്‌മദ്: 2/439, റിയാളുസ്സ്വാലിഹീന്: 146)\nഎങ്കില് നരകത്തില് സ്ത്രീകളാണ് കൂടുതലെന്നു പറയുന്ന ഹദീഥുകളെ നാം എങ്ങനെയാണ് മനസ്സിലാക്കേണ്ടത്? അതും ഇസ്‌ലാമിക പണ്ഡതന്മാര് ചര്‍വിതചര്‍വണം ചര്‍ച്ചചെയ്തിട്ടുണ്ട്. അവയില് നിന്നും ഏതാനും ഭാഗങ്ങള് നമുക്കും കാണാം.\nഇമാം നവവി (റ) ശര്‍ഹു മുസ്‌ലിമില് പറയുന്നു: ”ഇമാം ക്വാദി ഇയാദ് പറഞ്ഞു: (സ്വര്‍ഗത്തിലെന്ന പോലെ) …നരകത്തിലും സ്ത്രീകളാണ് കൂടുതല് എന്ന് മറ്റു ഹദീഥുകളിലും കാണാം. സ്ത്രീകളാണ് ആദം സന്തതികളില് അധികവും എന്ന് ഇതില് നിന്നും മനസ്സിലാക്കാം.” (ശര്‍ഹു മുസ്‌ലിം: 9/142)\nഇബ്‌നു തിമിയ്യ:(റ) പറഞ്ഞു: ”…അത് എന്തുകൊണ്ടെന്നാല് പുരുഷന്മാരേക്കാള് സ്ത്രീകളാണ് കൂടുതല്. നരകത്തിലും അപ്രകാരം തന്നെ. അപ്പോള് സൃഷ്ടികളില് കൂടുതലും സ്ത്രീകളാണ് എന്ന് വരുന്നു.” (മജ്‌മൂഉല് ഫതാവാ: 6:432)\nഹാഫിള് അല് ഇറാക്വി (റ) പറഞ്ഞു: ”…എന്നാല് സ്ത്രീകള് നരകത്തില് കൂടുതല് ഉള്ളതിനാല് സ്വര്‍ഗത്തില് കുറവാവല് അനിവാര്യമല്ല. പ്രത്യുത സ്ത്രീകളാണ് (മനുഷ്യരില്) എണ്ണത്തില് കൂടുതല് എന്നതിനാല് രണ്ടിടത്തും അവരാണ് അധികം.” (ത്വര്‍ഹുത്തസ്‌രീബ്: 8:270)\n‘നരകവാസികളില് അധികവും സ്ത്രീകളാണ്’ എന്ന ഹദീഥിന് മറ്റു ചില വ്യാഖ്യാനങ്ങള് കൂടി പണ്ഡിതന്മാര് നല്‍കിയിട്ടുണ്ട്. അവയില് നിന്നും പ്രസക്തമായവ കാണാം.\nഇബ്‌നു ഹജര് അല് അസ്‌ക്വലാനി (റ) പറഞ്ഞു: ”ആദ്യത്തില് നരകത്തില് കൂടുതല് സ്ത്രീകള് ആയിരിക്കുകയും; അഥവാ, നരകത്തില് നിന്ന് പാപങ്ങള്‍ക്കുള്ള ശിക്ഷ കഴിഞ്ഞതിന് ശേഷം ശുപാര്‍ശ വഴി ദോഷികള് സ്വര്‍ഗത്തിലെത്തി ചേരുന്നതിന് മുമ്പാണ് ഈ അവസ്ഥ എന്ന് അനുമാനിക്കപ്പെടുന്നു. (ശേഷം സ്വര്‍ഗത്തില് കൂടുതല് സ്ത്രീകളും നരകത്തില് കുറവും ആയിത്തീരും)” (ഫത്ഹുല് ബാരി: 7:267)\nഇനിയും തീരാത്ത പെണ്‍പക്ഷ വിമര്‍ശനങ്ങള്\n‘സ്വര്‍ഗവാസികളില് എണ്ണത്തില് ഏറ്റവും കുറഞ്ഞവര് സ്ത്രീകളാണ്’ എന്ന് സ്വഹീഹ് മുസ്‌ലിമില് (2738) കാണാം. ഈ ഹദീഥ് മേല് പറയപ്പെട്ട പണ്ഡിതാഭിപ്രായങ്ങളെ മുഴുവന് ഖണ്ഡിക്കുന്നതാണല്ലോ? എന്ന മറ്റൊരു വിമര്‍ശനം ചിലപ്പോള് ഇസ്‌ലാംവിമര്‍ശകര് ഉന്നയിച്ചേകാം. പ്രസ്തുത വിമര്‍ശനവും കൂടി നമുക്കു പഠനവിധേയമാക്കാം.\n‘സ്വര്‍ഗവാസികളില് എണ്ണത്തില് ഏറ്റവും കുറഞ്ഞവര് സ്ത്രീകളാണ്’ എന്ന ഹദീഥും ഇസ്‌ലാമിക പണ്ഡിതന്മാര് വ്യക്തമായ നിലയില് തന്നെ പഠനവിധേയമാക്കിയിട്ടുണ്ട്. ആ പഠനങ്ങളില് നിന്നും പ്രസക്തമായ ഏതാനും ചില ചര്‍ച്ചകള് കൂടി നമുക്കു കാണാം.\nഇമാം ഹാഫിള് അല് ഇറാക്വി (റ) പറഞ്ഞു:”നരകത്തില് കൂടുതല് സ്ത്രീകളാണ് എങ്കില് സ്വര്‍ഗവാസികളില് കുറവ് സ്ത്രീകളായിരിക്കുമല്ലോ എന്ന് തെറ്റിദ്ധരിച്ച്, ഹദീഥിന്റെ ആശയം നിവേദനം ചെയ്തപ്പോള് നിവേദകന് തെറ്റ് പറ്റിയതാകാം. എന്നാല് സ്ത്രീകള് നരകത്തില് കൂടുതല് ഉള്ളതിനാല് സ്വര്‍ഗത്തില് കുറവാവല് അനിവാര്യമല്ല. പ്രത്യുത സ്ത്രീകളാണ് (മനുഷ്യരില്) എണ്ണത്തില് കൂടുതല് എന്നതിനാല് രണ്ടിടത്തും അവരാണ് അധികം.” (ത്വര്‍ഹുത്തസ്‌രീബ്: 8:270)\nഇമാം മുനാവി (റ) പറഞ്ഞു: ”സ്വര്‍ഗവാസികളില് കുറവ് സ്ത്രീകളായിരിക്കും” എന്നത് കൊണ്ടുദ്ദേശം, നരകത്തില്‍നിന്ന് ദോഷികള് സ്വര്‍ഗത്തിലെത്തി ചേരുന്നതിന് മുമ്പാണ്. അപ്പോള് ഇഹലോകത്തെ സ്ത്രീകള് സ്വര്‍ഗത്തില് പുരുഷന്മാരേക്കാള് കുറവാണെന്ന് ഹദീഥ് തെളിയിക്കുന്നില്ല.” (ഫൈളുല് ഖദീര്: 2/543)\nഇമാം ഇബ്‌നു ഹജര് അല് അസ്‌ക്വലാനി (റ) പറഞ്ഞു: ”നരകത്തില് കൂടുതല് സ്ത്രീകളാണ് എങ്കില് സ്വര്‍ഗവാസികളില് കുറവ് സ്ത്രീകളായിരിക്കുമല്ലോ എന്ന് തെറ്റിദ്ധരിച്ച്, ഹദീഥിന്റെ ആശയം നിവേദനം ചെയ്തപ്പോള് നിവേദകന് തെറ്റ് പറ്റിയതാകാനാണ് സാധ്യത.” (ഫത്ഹുല് ബാരി: 7:267)\n‘സ്വര്‍ഗവാസികളില് എണ്ണത്തില് ഏറ്റവും കുറഞ്ഞവര് സ്ത്രീകളാണ്’ എന്ന ഹദീഥിനെ പറ്റി ചര്‍ച്ചചെയ്യവെ അത് നിവേദകനില് സംഭവിച്ച അബദ്ധമായിരിക്കാം എന്ന് പൂര്‍വ്വികരും ആധുനികരുമായ പണ്ഡിതന്മാരില് പലരും ചൂണ്ടി കാണിക്കുവാനുള്ള ന്യായമെന്താണ്?\n‘സ്വര്‍ഗവാസികളില് കുറവ് സ്ത്രീകളായിരിക്കു’മെന്ന ഹദീഥ് ഇംറാനുബ്‌നു ഹുസൈനില് നിന്ന് ഉദ്ദരിച്ചിരിക്കുന്നത് അബുത്തയ്യാഹ് എന്ന നിവേദകനാണ്. പ്രവാചകശിഷ്യന്(സ്വഹാബി) ഇംറാനുബ്‌നു ഹുസൈന്റെ ഈ ഹദീഥ് ഉദ്ദരിച്ച അബുത്തയ്യാഹ് എന്ന നിവേദകനല്ലാതെ മറ്റുനിവേദകരാരും ഇംറാനുബ്‌നു ഹുസൈനില് നിന്ന് ഇപ്രകാരം ഉദ്ദരിച്ചിട്ടില്ല. (ഉദാഹരണത്തിന് ഇംറാനുബ്‌നു ഹുസൈനില് നിന്നും അബു റജാഅ് ഉദ്ദരിച്ച ഹദീഥ്) മറിച്ച്, അവരെല്ലാം ഉദ്ദരിച്ചിരിക്കുന്നത് ‘നരകവാസികളില് അധികവും സ്ത്രീകളാണ്’ എന്നു മാത്രമാണ്. (സ്വഹീഹുല് ബുഖാരി: 3241, മുസ്‌നദു ഇബ്‌നു ജഅ്ദ്: 3049, മുസ്‌നദുഅഹ്‌മദ്: 19852, മുഅ്ജമുല് കബീര് ത്വബ്‌റാനി: 275) എന്നാല് അബുത്തയ്യാഹ് മാത്രമാണ് ഇംറാനുബ്‌നു ഹുസൈനില് നിന്നും ‘സ്വര്‍ഗവാസികളില് ഏറ്റവും കുറവ് സ്ത്രീകളായിരിക്കും’ എന്ന ഭാഗം നിവേദനം ചെയ്തത്. ‘നരകത്തില് കൂടുതല് സ്ത്രീകളാണ്’ എന്ന ഹദീഥ് കേട്ടപ്പോള് സ്വാഭാവികമായും ‘സ്വര്‍ഗത്തില് കുറവ് സ്ത്രീകളാണെ’ന്ന് അദ്ദേഹം തെറ്റിദ്ധരിച്ചതാണെന്നർത്ഥം. അല്ലെങ്കില് മറ്റു നിവേദകന്മാരും ഇംറാനുബ്‌നു ഹുസൈനില് നിന്ന് അപ്രകാരം തന്നെ റിപ്പോര്‍ട്ട് ചെയ്യുമായിരുന്നു. അവരുടെ റിപ്പോര്‍ട്ടുകളിലൊന്നും തന്നെ ‘നരകത്തില് കൂടുതല് സ്ത്രീകളാണ്’ എന്ന വാചകമല്ലാതെ ‘സ്വര്‍ഗവാസികളില് ഏറ്റവും കുറവ് സ്ത്രീകളായിരിക്കും’ എന്ന പരാമര്‍ശമില്ല. തീര്‍ച്ചയായും ഇത് നിവേദകനായ അബുത്തയ്യാഹിന് സംഭവിച്ച അബദ്ധമാണ്.\nമാത്രമല്ല സ്വഹീഹ് മുസ്‌ലിമില് ഇംറാനുബ്‌നുഹുസൈനില് നിന്ന് അബുത്തയ്യാഹ് വഴി നിവേദനം ചെയ്യപ്പെട്ട റിപ്പോര്‍ട്ടിലല്ലാതെ, മറ്റു സ്വഹാബികളായ ഇബ്‌നു അബ്ബാസ് (സ്വഹീഹു മുസ്‌ലിം: 5049), ഉസാമത്തിബ്‌നു സൈദ് (സ്വഹീഹു മുസ്‌ലിം: 5048) തുടങ്ങിയവര് വഴിക്കുള്ള നിവേദനങ്ങളിലും ‘നരകത്തില് കൂടുതല് സ്ത്രീകളാണ്’ എന്നതല്ലാതെ ‘സ്വര്‍ഗവാസികളില് കുറവ് സ്ത്രീകളായിരിക്കും’ എന്ന് റിപ്പോര്‍ട്ട് ചെയ്യപ്പെട്ടിട്ടില്ല.\nഇതെല്ലാം തന്നെ, ‘സ്വര്‍ഗവാസികളില് ഏറ്റവും കുറവ് സ്ത്രീകളായിരിക്കും’ എന്ന നിവേദനം നിവേദനകന് സംഭവിച്ച അബന്ധമാണെന്നുള്ള പണ്ഡിത വീക്ഷണങ്ങളെ എമ്പാടും സാധൂകരിക്കുന്നതാണെന്നതര്‍ത്ഥം.\nഒന്ന്; അപ്പോള് ‘സ്വര്‍ഗവാസികളില് എണ്ണത്തില് ഏറ്റവും കുറഞ്ഞവര് സ്ത്രീകളാണ്’ എന്ന ഹദീഥ് ഇംറാനുബ്‌നു ഹുസൈനില്(റ) നിന്ന് അബുത്തയ്യാഹ് വഴി ഉദ്ദരിക്കപ്പെട്ട നിവേദനത്തില് മാത്രമാണുള്ളത്. ഇംറാനുബ്‌നു ഹുസൈനില്(റ) നിന്നു തന്നെ മറ്റു നിവേദകന്മാരാല് ഉദ്ദരിച്ച നിവേദനങ്ങളിലൊന്നും തന്നെ പ്രസ്തുത പരാമര്‍ശമില്ല.\nരണ്ട്; ഇംറാബ്‌നു ഹുസൈനല്ലാത്ത മറ്റു സ്വഹാബികളില് നിന്നും ഉദ്ധരിക്കപ്പെട്ട (സ്വഹീഹു മുസ്‌ലിമില് തന്നെ) നിവേദനങ്ങളിലും ‘സ്വര്‍ഗത്തില് കുറവ് സ്ത്രീകളായിരിക്കും’ എന്ന പരാമര്‍ശമില്ല.\nമൂന്ന്; സ്വര്‍ഗവാസികളില് സ്ത്രീകളായിരിക്കും അധികമെന്ന അബൂഹുറൈറ(റ)യില് നിന്നും വ്യക്തമായി സൂചിപ്പിക്കുന്ന സ്വഹീഹു മുസ്‌ലിമിലെ തന്നെ (2834) ഹദീഥിന് എതിരാണ് ‘സ്വര്‍ഗത്തില് കുറവ് സ്ത്രീകളാണ്’ എന്ന അബുത്തയ്യാഹ് വഴി നിവേദനം ചെയ്യപ്പെട്ട ഹദീഥ്.\nഈ ചര്‍ച്ചകളെല്ലാം തന്നെ ഇസ്‌ലാമിക ലോകത്ത് നടന്നത് നൂറ്റാണ്ടുകള്‍ക്കു മുമ്പാണെന്നത് നാം പ്രത്യേകം ശ്രദ്ധിക്കുക. ആധുനിക ഇസ്‌ലാമോഫോബിക്കുകളോ, ഫെമിനിസ്റ്റുകളോ, ഇസ്‌ലാംവിമര്‍ശകരോ, നവനാസ്തികരോ ഒന്നും തന്നെ ജന്മംകൊള്ളുകയോ; ഹദീഥുകളില് നിന്നും പെണ്‍വിരുദ്ധത ഉല്‍ഖനനം ചെയ്‌തെടുക്കപ്പെടുന്ന പ്രവണതക്ക് അടയിരിക്കപ്പെടുകയോ ചെയ്തിട്ടില്ലാത്ത ഒരു കാലത്താണ് ഈ ചര്‍ച്ചകള് നടന്നതെന്ന് നാം പ്രത്യേകം മനസ്സിരുത്തി പഠിക്കുക. കാരണം പുതിയ കാലത്താണ് ഇസ്‌ലാമിക പ്രബോധകന്മാര് ഇത്തരം വിശദീകരണങ്ങള് ഹദീഥുകള്‍ക്കു നല്‍കുന്നതെങ്കില് ‘വ്യഖ്യാന ഫാക്റ്ററികള്’ എന്നാക്ഷേപിക്കപ്പെടുമായിരുന്നു. എന്നാല് ഹദീഥുകള്‍ക്കുമേല് ഇത്തരം വിമര്‍ശനങ്ങളോ, ചോദ്യം ചെയ്യലുകളോ നടന്നിട്ടില്ലാത്ത ഒരു കാലത്ത് മുസ്‌ലിം പണ്ഡിതന്മാര് ഇപ്രകാരം ചര്‍ച്ച ചെയ്തതിനു പിന്നില് ഒരൊറ്റ കാരണമേ സല്‍ബുദ്ധിയുള്ളവര്‍ക്ക് കണ്ടെത്താനുള്ളത്; ഹദീഥുകള് പെണ്‍വിരുദ്ധമല്ലെന്ന് അവര് എന്നേ മനസ്സിലാക്കിയിരുന്നു എന്നു മാത്രം.


'വി എം സുധീരനെ കാണും; രാജി പിന്‍വലിക്കണമെന്ന് ആവശ്യപ്പെടും'; അനുനയ നീക്കവുമായി സുധാകരന് - Samakalika Malayalam\n'വി എം സുധീരനെ കാണും; രാജി പിന്‍വലിക്കണമെന്ന് ആവശ്യപ്പെടും'; അനുനയ നീക്കവുമായി സുധാകരന്\nBy സമകാലിക മലയാളം ഡെസ്‌ക് | Published: 26th September 2021 10:41 AM |\nLast Updated: 26th September 2021 10:41 AM | A+A A- |\nതിരുവനന്തപുരം: മുന് കെപിസിസി പ്രസിഡന്റ് വി എം സുധീരന് രാഷ്ട്രീയകാര്യ സമിതിയില് നിന്ന് രാജിവച്ചതില് അനുനയ നീക്കവുമായി കോണ്‍ഗ്രസ്. അദ്ദേഹം രാജിവച്ചത് ഏത് സാഹചര്യത്തില് ആണെങ്കിലും അത് പിന്‍വലിക്കണമെന്ന് കെപിസിസി നേരിട്ട് ആവശ്യപ്പെടുമെന്ന് പ്രസിഡന്റ് കെ സുധാകരന് പറഞ്ഞു. അദ്ദേഹത്തിന്റെ അഭിപ്രായ വ്യത്യാസങ്ങള് കേള്‍ക്കും. അത് പരിഹരിക്കാന് സാധിക്കുന്നതാണെങ്കില് പരിഹരിക്കും. അദ്ദേഹത്തെ ഉള്‍ക്കൊണ്ടുപോകണം എന്നാണ് എക്കാലത്തും കോണ്‍ഗ്രസും കെപിസിസിയും ആഗ്രഹിക്കുന്നതെന്നും സുധാകരന് മാധ്യമങ്ങളോട് പറഞ്ഞു.\nവി എം സുധീരനുമായി നേരിട്ട് ചര്‍ച്ച നടത്തും. അദ്ദേഹത്തിന് സാഹചര്യമുണ്ടെങ്കില് ഇന്ന് തന്നെ കാണും. രാഷ്ട്രീയകാര്യ സമിതി പുനസംഘടിപ്പിക്കുന്ന കാര്യത്തില് തീരുമാനമെടുത്തിട്ടില്ല. ഹൈക്കമാന്‍ഡുമായി ചര്‍ച്ച നടത്തിയതിന് ശേഷം തീരുമാനമെടുക്കുമെന്നും സുധാകരന് കൂട്ടിച്ചേര്‍ത്തു.\nസുധീരന് രാഷ്ട്രീയകാര്യ സമിതിയില് ഉണ്ടാകേണ്ടത്് അനിവാര്യമാണെന്ന് മുന് പ്രതിപക്ഷ നേതാവ് രമേശ് ചെന്നിത്തല പ്രതികരിച്ചു. അദ്ദേഹത്തിന്റെ നിലപാടുകള് രാഷ്ട്രീയകാര്യ സമിതിയില് വളരെയധികം പ്രയോജനപ്പെട്ടിട്ടുണ്ടെന്നും ചെന്നിത്തല പറഞ്ഞു. സുധീരന്റെ രാജി വാസ്തവത്തില് നിര്‍ഭാഗ്യകരമാണെന്ന് മുന് കെപിസിസി അധ്യക്ഷന് എം എം ഹസ്സന് പറഞ്ഞു. നേതൃത്വം അദ്ദേഹവുമായി സംസാരിച്ച് ഉന്നയിച്ച പ്രശ്‌നങ്ങള് പരിഹാരമുണ്ടാക്കണമെന്നും ഹസ്സന് ആവശ്യപ്പെട്ടു.\nവി എം സുധീരന് രാഷ്ട്രീയകാര്യ സമിതി കോണ്‍ഗ്രസ് രാജി കെപിസിസി പ്രസിഡന്റ് കെ സുധാകരന് V M SUDHEERAN KPCC CONGRESS K SUDHAKARAN


സന്ദര്‍ശകരുടെ തിരക്ക്, കണ്ണൂര് വിമാനത്താവളത്തില് ഉല്‍സവാന്തരീക്ഷം-വീഡിയോ\nWed Jan 23 2019 19:17:26 GMT+0530 (IST)\nമട്ടന്നൂര് : കണ്ണൂര് രാജ്യാന്തര വിമാനത്താവള പരിസരത്ത് ഉല്‍സവാന്തരീക്ഷം. നിര്‍മാണം പൂര്‍ത്തിയായ സാഹചര്യത്തില് വിമാനത്താവളം സന്ദര്‍ശിക്കാന് പൊതുജനങ്ങള്‍ക്ക് അധികൃതര് അവസരം ഒരുക്കിയതോടെ നൂറുകണക്കിനാളുകളാണ് ഇവിടേക്കെത്തുന്നത്.\nഉദ്ഘാടന തീയതികൂടി പ്രഖ്യാപിച്ചതോടെ ആയിരത്തിലേറെ പേരാണ് ആദ്യദിനം വിമാനത്താവളത്തിലേക്ക് എത്തിയത്. രാവിലെ 10 മുതല് വൈകിട്ടു4വരെയാണ് പ്രവേശനമെങ്കിലും രാവിലെ ഒന്‍പതോടെ തന്നെ ഒട്ടേറെപ്പേര് വിമാനത്താവള പരിസരത്ത് എത്തിയിരുന്നു. ജനത്തിരക്കു മുതലാക്കാന് ഐസ് ക്രീം, ബലൂണ് കച്ചവടക്കാരുമെത്തിയതോടെ പരിസരത്ത് ഉത്സവാപ്രതീതിയായി. ഈ മാസം 12 വരെയാണ് പൊതുജനങ്ങള്‍ക്ക് സന്ദര്‍ശനത്തിനുള്ള അനുമതി. കുടുംബ സമേതം സ്വന്തം നാട്ടിലെ വിമാനത്താവളം കാണാന് എത്തുന്നവര് നിരവധി.\nവിദ്യാഭ്യാസ സ്ഥാപനങ്ങളില് നിന്നും വിദ്യാര്‍ത്ഥികളും അധ്യാപകരും പ്രത്യേക വാഹനങ്ങള് ഒരുക്കിയാണ് വിമാനത്താവളം സന്ദര്‍ശിക്കാന് എത്തുന്നത്.വിമാനത്താവളത്തിലെ പാര്‍ക്കിങ് ഏരിയയും സന്ദര്‍ശകരുടെ വാഹനങ്ങള് കൊണ്ട് നിറഞ്ഞു.


അറിയുമോ? ഈ ചേമ്പുകളെ : Deepika.com Karshakan News | deepika karshakan\nകുറെയേറെ വര്‍ഷങ്ങള് മുമ്പ് നമ്മുടെ നാട്ടില് വ്യാപകമായി കൃഷിചെയ്തിരുന്ന പല കാര്‍ഷിക വിളകളും ഇന്നു നമുക്കന്യമാണ്. ഒട്ടനവധി പോഷകമേന്മകളുള്ള ഇത്തരം വിളകളെ കണ്ടെത്തി സംരക്ഷിക്കേണ്ടത് വരും തലമുറയോടുള്ള കരുതല് കൂടിയാണ്. പതിറ്റാണ്ടുകളായി ആരാലും ശ്രദ്ധിക്കപ്പെടാതെ, കൃഷിചെയ്യാതെ അന്യംവന്ന രണ്ടിനം ചേമ്പുകളുണ്ട് നമ്മുടെ നാട്ടില്. ഇവയ്ക്ക് ഭേദപ്പെട്ട വിളവു ലഭിക്കുമെന്നു മാത്രമല്ല, വിത്തും തടയും ഭക്ഷ്യയോഗ്യവുമാണ്. രുചിയില് കേമന്‍മാര്. മറ്റൊരിനം ചേമ്പിന്റെയും തടയ്ക്ക് ഈ മേന്മ അവകാശപ്പെടാനാകില്ല. പലയിനങ്ങളുടെയും തട ചൊറിച്ചില് ഉണ്ടാക്കുന്നവയാണ്. ഇതില് നിന്നെ ല്ലാം വ്യത്യസ്തമാണിവ. കൂടാതെ ഈ രണ്ടിനത്തിന്റെയും ഇലയും കറിയാക്കാം. സമൂലം ഭക്ഷ്യയോഗ്യമാണിവ. നനച്ചേമ്പും സുശീലന് ചേമ്പുമാണീയിനങ്ങള്.\nപേരു സൂചിപ്പിക്കുന്നതുപോലെ തന്നെയാണ് ഇതിന്റെ പ്രകൃതം. പൂര്‍വികര് വര്‍ഷത്തില് രണ്ടുതവണയായാണ് ഇത് കൃഷി ചെയ്തിരുന്നത്. നന്നായി നനച്ചാല് കൃഷി വര്‍ഷത്തില് മൂന്നു തവണയാക്കാം. തണ്ടിനും ഇലയ്ക്കും കടും പച്ചനിറമെന്നു പറയാനാകില്ല. വെറും മൂന്നര-നാലു മാസം കൊണ്ട് വിളവെടുക്കാം.\nതണ്ടിന് വയലറ്റ് നിറം. വര്‍ഷത്തില് ഒരു തവണയായിരുന്നു കൃഷി. നാലഞ്ചുമാസം കൊണ്ട് വിളവെടുക്കാവുന്ന ഇനമായതിനാല് വര്‍ഷത്തില് രണ്ടുതവണ വേണമെങ്കിലും കൃഷി നടത്താം.\nരണ്ടിനത്തിന്റെയും കൃഷി രീതികളും വളപ്രയോഗവും പരിചരണവും ഒരുപോലെയാണ്. കാലവര്‍ഷാരംഭത്തോടെ നടാം. മണ്ണില് ചെറു കുഴികളെടുത്തോ വരമ്പിലോ ആകാം കൃഷി. രണ്ടടി അകലത്തില് വിത്തുനടണം. ഉണങ്ങിയ കാലിവളം, കമ്പോസ്റ്റ് ഇവയിലേതെങ്കിലും ചേര്‍ത്ത് അല്പം മണ്ണിട്ട് വാരം കോരാം. അതിനുമുകളില് കരിയിലയോ ചപ്പുചവറുകളോ നേരിയ ഘനത്തില് പുതയായിടാം. മഴയില്ലെങ്കില് മൂന്നുനാലു ദിവസത്തേക്ക് വൈകുന്നേരം നേരിയ നന കൊടുക്കണം. തുടര്‍ന്നു നനച്ചാല് നല്ല വിളവു പ്രതീക്ഷിക്കാം. മഴകിട്ടിയാല് ചേമ്പ് കരുത്തോടെ വളരും. ഈ സമയം ചുവട്ടിലെ കളകള് നീക്കിക്കൊടുക്കണം. രണ്ടു മാസത്തിനുള്ളില് മുഴുവന് കളകളും പറിച്ച് ചുവട്ടിലിടണം. ഇതിനു മുകളില് ജൈവവളങ്ങളും ചേര്‍ക്കാം. കുറെ ചപ്പുചവറുകള് കൂടി മുകളില് ഇട്ടുകൊടുത്താല് ചേമ്പ് ഗംഭീര വളര്‍ച്ചയിലേക്കു പോകും. ചുവട്ടില് കുറേശെ മണ്ണിട്ടുകൊടുക്കണം.\nകോഴിവളപ്രയോഗം മിക്കവാറും ചേമ്പിനങ്ങള്‍ക്ക് വളരെ ഗുണകരമാണ്. എന്നാല് ഈ രണ്ടിനത്തിനും ഇതുപാടില്ല. എത്ര മഴയുള്ള സമയത്താണെങ്കിലും കോഴിവളം ഇട്ടാല് ഇലകള് അഴുകി ചേമ്പിന്റെ വളര്‍ച്ച മുരടിക്കും. കാര്യമായ വിളവു കിട്ടുകയുമില്ല. അതുകൊണ്ട് കോഴിവളം ഉപയോഗിക്കാനേ പാടില്ല.


കൊവിഡ് രോഗികളുടെ എണ്ണം 42 ആയി; കനത്ത ജാഗ്രതയില് മഹാരാഷ്ട്ര | covid 19 maharashtra under heavy alert\nകൊവിഡ് രോഗികളുടെ എണ്ണം 42 ആയി; കനത്ത ജാഗ്രതയില് മഹാരാഷ്ട്ര\nMumbai, First Published 18, Mar 2020, 5:44 PM IST\nപൂനെയിൽ ഒരാൾക്ക് കൂടി രോഗം സ്ഥിരീകരിച്ചതോടെ സംസ്ഥാനത്ത് രോഗികളുടെ എണ്ണം 42 ആയി. വീട്ടിൽ നിരീക്ഷണത്തിലിരിക്കെ ദില്ലിയിലേക്ക് പോകാൻ ശ്രമിച്ച നാലംഗ കുടുംബത്തെ കൈയിൽ പതിച്ച മുദ്ര കണ്ട് സഹയാത്രക്കാർ തടഞ്ഞു.\nമുംബൈ: കനത്ത ജാഗ്രതയിലാണ് രാജ്യത്ത് ഏറ്റവുമധികം കൊവിഡ് 19 രോഗികളുള്ള മഹാരാഷ്ട്ര. പൂനെയിൽ ഒരാൾക്ക് കൂടി രോഗം സ്ഥിരീകരിച്ചതോടെ സംസ്ഥാനത്ത് രോഗികളുടെ എണ്ണം 42 ആയി. വീട്ടിൽ നിരീക്ഷണത്തിലിരിക്കെ ദില്ലിയിലേക്ക് പോകാൻ ശ്രമിച്ച നാലംഗ കുടുംബത്തെ കൈയിൽ പതിച്ച മുദ്ര കണ്ട് സഹയാത്രക്കാർ തടഞ്ഞു\nഎല്ലാ ദിവസവും പുതിയ കൊവിഡ് 19 കേസുകൾ മഹാരാഷ്ട്രയിൽ സ്ഥിരീകരിക്കുന്നുണ്ട്. ഇന്നലെ മരണം കൂടിയായതോടെ പൊതുജനം വലിയ ആശങ്കയിലുമാണ്. 18 പേർക്ക് രോഗം സ്ഥിരീകരിച്ച പൂനെയിലാണ് സ്ഥിതി ഏറ്റവും രൂക്ഷം. പുതുതായി രോഗം സ്ഥിരീകരിച്ച രോഗി ഫ്രാൻസിലും നെതർലൻഡിലും പോയി വന്നയാളാണ്.\nബാന്ദ്രയിൽ നിന്ന് ദില്ലിയിലേക്ക് പോകുന്ന ഗരീബ് രഥ് എക്സ്പ്രസിൽ നിന്നാണ് കൊവിഡ് നിരീക്ഷണത്തിലുള്ള നാലംഗ കുടുംബത്തെ ആളുകള് തടഞ്ഞത്. വീട്ടിൽ നിരീക്ഷണത്തിലുള്ളവരെന്ന് മഹാരാഷ്ട്രാ സർക്കാർ പതിച്ച മുദ്ര ഇവരുടെ കൈകളിലുണ്ടായിരുന്നു. ഇതുകണ്ട യാത്രക്കാർ ബഹളം വച്ചതോടെ ടിടിആർ ഇവരെ പാൽഖർ സ്റ്റേഷനിൽ ഇറക്കി ആരോഗ്യവകുപ്പ് ഉദ്യോഗസ്ഥർക്ക് കൈമാറി. ഇവ‍ർ സഞ്ചരിച്ച ബോഗി സൂറത്തിൽ വച്ച് അണുവിമുക്തമാക്കി.\nഓഫീസുകളിൽ 50 ശതമാനത്തിൽ താഴെ ഹാജർനില മതിയെന്ന നിബന്ധന വന്നതോടെ നഗരത്തിൽ തിരക്ക് കുറഞ്ഞിട്ടുണ്ട്. രോഗ വ്യാപനത്തിന് സാധ്യതയുള്ള സബർബൻ ട്രെയിനുകൾ നിർത്തേണ്ടി വരുമെന്ന് മുഖ്യമന്ത്രി ഉദ്ധവ് താക്കറെ ഇന്നലെ മുന്നറിയിപ്പ് നൽകിയിരുന്നു. ട്രെയിനിലും തിരക്ക് കുറഞ്ഞിട്ടുണ്ട്. സബർബൻ സർവീസുകൾ നിർത്തിയാൽ മുംബൈ ഒരർഥത്തിൽ നിശ്ചലമാവും.


KV Thomas to LDF Ernakulam Seat Candidature കെ.വി.തോമസിനെ സ്വാഗതം ചെയ്‌ത് സിപിഎം; ശനിയാ‌ഴ്‌ച നിലപാട് പ്രഖ്യാപനം\nജനുവരി 23 ന് കെ.വി.തോമസ് കൊച്ചിയിൽ മാധ്യമങ്ങളെ കാണും. അന്ന് തനിക്ക് പറയാനുള്ളതെല്ലാം തുറന്നുപറയുമെന്ന് തോമസ് വ്യക്തമാക്കി\nJanuary 20, 2021 3:45:42 pm\nകൊച്ചി: മുതിർന്ന കോൺഗ്രസ് നേതാവും മുൻ കേന്ദ്രമന്ത്രിയുമായ കെ.വി.തോമസ് ഇടതുപക്ഷത്തേക്കെന്ന് റിപ്പോർട്ടുകൾ. കോൺഗ്രസുമായി അസ്വാരസ്യങ്ങൾ ഉള്ളതിനാലാണ് ഇടതുപക്ഷവുമായി സഹകരിക്കാൻ കെ.വി.തോമസ് ആലോചിക്കുന്നത്. തോമസിനെ സിപിഎം എറണാകുളം ജില്ലാ സെക്രട്ടറി സി.എൻ.മോഹനൻ എൽഡിഎഫിലേക്ക് സ്വാഗതം ചെയ്തു. കെപിസിസി വർക്കിങ് പ്രസിഡന്റ് സ്ഥാനം വേണ്ടെന്ന് കെ.വി.തോമസ് നേരത്തെ പരസ്യ നിലപാടെടുത്തിരുന്നു.\nജനുവരി 23 ന് കെ.വി.തോമസ് കൊച്ചിയിൽ മാധ്യമങ്ങളെ കാണും. അന്ന് തനിക്ക് പറയാനുള്ളതെല്ലാം തുറന്നുപറയുമെന്ന് തോമസ് വ്യക്തമാക്കി. വാർത്താസമ്മേളനത്തിൽ തന്റെ രാഷ്ട്രീയ നിലപാട് അദ്ദേഹം വ്യക്തമാക്കുമെന്നാണ് സൂചന. ശനിയാ‌ഴ്‌ച കൊച്ചിയിലെ ബിടിഎച്ചിൽ വച്ചാണ് കെ.വി.തോമസ് മാധ്യമപ്രവർത്തകരെ കാണുക. ഇടതുപക്ഷത്തേക്കാണോ എന്ന ചോദ്യത്തിനു ‘വരട്ടെ, പറയാം’ എന്ന മറുപടിയാണ് അദ്ദേഹം നൽകിയത്.\nRead Also: കോൺഗ്രസിന് അധികാരം തിരിച്ചുകിട്ടില്ലെന്ന വേവലാതി, സിഎജിക്ക് രാഷ്ട്രീയലക്ഷ്യം: എം.സ്വാരാജ്\nകുമ്പളങ്ങിയില് നിന്നുള്ള ഒരു നിവേദക സംഘത്തിനൊപ്പം തിരുവനന്തപുരത്തെത്തിയ കെ.വി.തോമസ് മുഖ്യമന്ത്രിയുമായി ക്ലിഫ് ഹൗസില് അരമണിക്കൂറോളം ചര്‍ച്ച നടത്തിയിരുന്നു. കെ.വി.തോമസ് ഇടതുപക്ഷത്തേക്ക് തന്നെയെന്ന് സൂചന നൽകുന്നതാണ് സിപിഎം എറണാകുളം ജില്ലാ സെക്രട്ടറിയുടെ പ്രതികരണം. നിയമസഭാ തിരഞ്ഞെടുപ്പിൽ എറണാകുളം സീറ്റിൽ കെ.വി.തോമസിനെ എൽഡിഎഫ് സ്ഥാനാർഥിയാക്കാനും സാധ്യതയുണ്ട്.\nകഴിഞ്ഞ ലോക്‌സഭാ തിരഞ്ഞെടുപ്പിനിടെയാണ് കെ.വി.തോമസും കോൺഗ്രസും തമ്മിൽ അകൽച്ച ഉടലെടുത്തത്. എറണാകുളത്ത് സീറ്റ് നിഷേധിച്ചതിനെതിരെ കെ.വി.തോമസ് പരസ്യമായി രംഗത്തെത്തിയിരുന്നു. താനുമായി ഒരു കൂടിയാലോചനയും നടന്നില്ലെന്നായിരുന്നു കെ.വി.തോമസ് കോൺഗ്രസ് നേതൃത്വത്തിനെതിരെ ആരോപണം ഉന്നയിച്ചത്.\nWeb Title: Kv thomas to ldf ernakulam seat candidature\nകോൺഗ്രസിന് അധികാരം തിരിച്ചുകിട്ടില്ലെന്ന വേവലാതി, സിഎജിക്ക് രാഷ്ട്രീയലക്ഷ്യം: എം.സ്വാരാജ്


ദിവസവും5ജിബി ഡാറ്റ നൽകി ജിയോ! അതും 196 ദിവസത്തേക്ക്! | Jio New Daily5GB JIolink Offer | ദിവസവും5ജിബി ഡാറ്റ നൽകി ജിയോ! അതും 196 ദിവസത്തേക്ക്! - Malayalam Gizbot\nദിവസവും5ജിബി ഡാറ്റ നൽകി ജിയോ! അതും 196 ദിവസത്തേക്ക്!\nUpdated: Monday, June 25, 2018, 11:52 [IST]\nജിയോ ഓഫറുകൾ അവസാനിക്കുന്നില്ല. ഏറ്റവും കുറഞ്ഞ നിരക്കിൽ ഏറ്റവുമധികം സേവനങ്ങൾ നൽകി വീണ്ടും വീണ്ടും ഞെട്ടിക്കുന്ന ജിയോ ഇപ്പോഴിതാ പുതിയൊരു പ്ലാനുമായി എത്തിയിരിക്കുകയാണ്. എയർടെൽ, ബിഎസ്എൻഎൽ എന്നിവയ്ക്ക് ശക്തമായ വെല്ലുവിളിയുമായാണ് ഈ ഓഫറുകൾ വരുന്നത്. മൊത്തം മൂന്ന് പ്ലാനുകൾ ആണ് പുതുതായി ജിയോ ഇപ്പോൾ അവതരിപ്പിച്ചിരിക്കുന്നത്.\nJioLink എന്ന ഇൻഡോർ വൈഫൈ ഹോട്സ്പോട്ട് ആണ് സംഭവം. അതിവേഗ ഇന്റർനെറ്റും മികച്ച ഓഫറുകളുമാണ് ഇതിന്റെ ഏറ്റവും വലിയ സവിശേഷതകൾ. വീട്, ഓഫീസ്, മാൾ, ഹോസ്റ്റൽ, സ്ഥാപനങ്ങൾ തുടങ്ങി എല്ലായിടത്തും ഉപയോഗിക്കാവുന്ന അതിവേഗ ഇന്റർനെറ്റ് ലഭ്യമാക്കുന്ന ഇത് ഔദ്യോഗികമായി ഉടൻ തന്നെ പുറത്തിറങ്ങും. ആദ്യഘട്ടം എന്ന നിലയിൽ ചില സ്ഥലങ്ങളിൽ ഇത് ഇറക്കിയിട്ടുണ്ട്. 2500 രൂപയാണ് വില വരുന്നത് എന്നും ചില ദേശീയ മാധ്യമങ്ങൾ റിപ്പോർട്ട് ചെയ്യുന്നു.\nദിവസം5ജിബി ഡാറ്റ\nദിവസവും5ജിബി ഡാറ്റ നൽകുന്ന മൂന്ന് പ്ലാനുകളാണ് ഈ JioLink വൈഫൈ ഹോട്സ്പോട്ടിന് വേണ്ടി ജിയോ അവതരിപ്പിച്ചിരിക്കുന്നത്. 699, 2099, 4199 എന്നിങ്ങനെയാണ് മൂന്ന് പ്ലാനുകളുടെ നിരക്ക് വരുന്നത്. ഇതിൽ 699 രൂപയുടെ പ്ലാൻ പ്രകാരം 28 ദിവസത്തേക്ക് ദിനവും5ജിബി തോതിൽ ലഭ്യമാകും. 2099 രൂപയുടെ പ്ലാനിൽ 98 ദിവസത്തേക്ക് ദിനവും5ജിബി ലഭിക്കും. ഇനി 4199 രൂപയുടെ പ്ലാൻ ആണെങ്കിൽ 196 ദിവസത്തേക്ക് ദിനവും5ജിബി ഡാറ്റ ലഭ്യമാകും. ഈ ഓഫറുകളിൽ വോയിസ്, എസ്എംഎസ് സേവനം ഉണ്ടായിരിക്കില്ല. എന്നാൽ ജിയോയുടെ ആപ്പുകൾ ഉപയോഗിക്കാനുള്ള സൗകര്യം ഈ പ്ലാനുകളിൽ എല്ലാം തന്നെ ലഭിക്കും.\nഇനി ജിയോയുടെ ദിവസവും 4.5 ജിബി കിട്ടുന്ന സിം ഓഫർ താഴെ പരിചയപ്പെടാം.\nദിവസം 4.5 ജിബി ഡാറ്റയുമായി വീണ്ടും ഞെട്ടിച്ച് ജിയോ! അതും ഇത്രയും കുറഞ്ഞ തുകയ്ക്ക്!\nഡബിൾ ഡാറ്റ ഓഫർ\nഈ അടുത്തിടെയാണ് ജിയോ ഡബിള് ഡേറ്റ ഓഫര് പ്രഖ്യാപിച്ചത്. ഈ പരിമിതമായ ഓഫറിന്റെ കീഴില് 149 രൂപയ്ക്കും 399 രൂപയ്ക്കും 3ജിബി ഡേറ്റ പ്രതിദിനം നല്‍കിയിരുന്നു. ജിയോ ഇപ്പോള് തങ്ങളുടെ 299 രൂപ പ്ലാന് പുതുക്കിയിരിക്കുകയാണ്, അതായത് ഇതില് 1.5ജിബി 4ജി ഡേറ്റ അധികം നല്‍കുന്നു. വോയിസ് കോളും പ്രതിദിനം 100 എസ്എംഎസും ഉള്‍പ്പെടെ 3ജിബി ഡേറ്റയായിരുന്നു ആദ്യം ഇതില് നല്‍കിയിരുന്നത്.\n4.5ജിബി ഡേറ്റ പ്രതിദിനം\nഇനി ജൂണ് 30നുളളില് 299 രൂപയ്ക്ക് റീച്ചാര്‍ജ്ജ് ചെയ്യുന്നവര്‍ക്ക് 4.5ജിബി ഡേറ്റ പ്രതിദിനം 28 ദിവസത്തെ വാലിഡിറ്റിയില് ലഭിക്കുന്നു. ഇതിനോടൊപ്പം ജിയോ ടിവി ഉള്‍പ്പെടുന്ന ജിയോ ആപ്ലിക്കേഷനുകളും സൗജന്യമായി ലഭ്യമാക്കാന് പ്ലാന് അവസരമൊരുക്കിയിട്ടുണ്ട്. ഇതിലൂടെ 2018 ഫിഫ ലോകകപ്പ് സൗജന്യമായി നിങ്ങള്‍ക്കു കാണാം.\nമറ്റു പ്രധാന ഓഫറുകൾ\nജിയോയുടെ 149 രൂപ പ്ലാനില് 3ജിബി ഡേറ്റ പ്രതി ദിനം, ഫ്രീ വോയിസ് കോള്, ജിയോ ആപ്‌സ് എന്നിവ 28 ദിവസത്തെ വാലിഡിറ്റിയില് ലഭിക്കുന്നു. ജിയോയുടെ 399 രൂപ പ്ലാനിലും ഇതേ ആനുകൂല്യങ്ങള് തന്നെയാണ്, എന്നാല് വാലിഡിറ്റി 84 ദിവസമായി ദീര്‍ഘിപ്പിച്ചിരിക്കുന്നു.\nജിയോ അപ്‌ഡ്രേഡ് ചെയ്ത പ്ലാനുകള് ഇവയൊക്കെയാണ്, ജൂണ് 30നു മുന്‍പ് ഇവ റീച്ചാര്‍ജ്ജ് ചെയ്തിരിക്കണം.\n#. ജിയോ 149, 349, 399, 449 രൂപ പ്ലാനുകള്: 1.5ജിബി 4ജി ഡേറ്റയില് നിന്നും ഇപ്പോള് 3ജിബി ഡേറ്റ പ്രതിദിനം ലഭിക്കുന്നു.\n#. ജിയോ 198, 398, 448, 498 രൂപ പ്ലാനുകള്: 2ജിബി ഡേറ്റയില് നിന്നും ഇപ്പോള് 3.5ജിബി ഡേറ്റ പ്രതിദിനം ലഭിക്കുന്നു.\n#. ജിയോ 299 രൂപ പ്ലാന്: പ്രതിദിനം 3ജിബി ഡേറ്റയില് നിന്നും ഇപ്പോള് 4.5ജിബി ഡേറ്റയാക്കി ഉയത്തിയിരിക്കുന്നു.\n#. ജിയോ 509 രൂപ പ്ലാന്: പ്രതിദിനം 4ജിബി ഡേറ്റയില് നിന്നും ഇപ്പോള് 5.5ജിബി ഡേറ്റയാക്കി ഉയര്‍ത്തിയിരിക്കുന്നു.\n#. ജിയോ 799 രൂപ പ്ലാന്: പ്രതിദിനം 5ജിബി ഡേറ്റയില് നിന്നും 6.5ജിബി ഡേറ്റയായി ഉയര്‍ത്തിയിരിക്കുന്നു.\nടെലികോം വിപണിയും കടന്ന് ഇപ്പോള് ജിയോ ഹോം ടിവിയിലേക്കും ലക്ഷ്യം വച്ചിരിക്കുകയാണ്. ഔദ്യോഗികമായി ജിയോ ഇതിനെ കുറിച്ച് ഒന്നും വ്യക്തമാക്കിയിട്ടില്ലെങ്കിലും ഈ മേഘലയില് കുതിച്ചു ചാട്ടത്തിന് ഒരുങ്ങുകയാണ് ജിയോ എന്ന വാര്‍ത്തയാണ് എത്തിക്കൊണ്ടിരിക്കുന്നത്.\nആരു തരും 100 രൂപയ്ക്ക് 500 ചാനലുകള്? ജിയോ ഹോം ടിവി വന്നാല് ഡിറ്റിഎച്\nനിമിഷ നാള് കൊണ്ടാണ് ജിയോ ടെലികോം രംഗത്ത് തരംഗം സൃഷ്ടിച്ചത്. ഇത് ഏവര്‍ക്കും അറിയാവുന്നൊരു കാര്യമാണ്. ഇപ്പോള് രാജ്യത്തെ ഡിറ്റിഎച്ച്, കേബിള് നെറ്റ്‌വര്‍ക്കുകള് എന്നിവയെ വെല്ലുവിളിക്കുന്ന ടെക്‌നോളജിയാണ് ജിയോ ഹോം ടിവിയില് എത്തുന്നത്. അതിനാല് നിലവിലെ എല്ലാ ഡിറ്റിഎച്ച്/ കേബിള് പൂട്ടേണ്ടി വരുമോ എന്നും ചിന്തിക്കേണ്ട ഒരു അവസ്ഥയിലേക്ക് എത്തിയിരിക്കുകയാണ്.\n500ൽ അധികം ചാനലുകൾ\n500ല് ഏറെ ചാനലുകള്‍ക്ക് 100 മുതല് 200 രൂപ വരെയയിരിക്കും. എന്നാല് എച്ച്ഡി ചാനലുകള്‍ക്ക് പ്രതിമാസം 300 മുതല് 400 രൂപ വരേയും ഈടാക്കുന്നു. എന്നാല് തുടക്കത്തിലെ കുറച്ചു മാസങ്ങളില് ഇത് സൗജന്യമായിരിക്കുമെന്നും റിപ്പോര്‍ട്ടുകള് ഉണ്ട്. എന്‍ഹാന്‍സ്ഡ് മള്‍ട്ടിമീഡിയ ബ്രോഡ്കാസ്റ്റ് മള്‍ട്ടികാസ്റ്റ് സര്‍വ്വീസ് (eMBMS) സംവിധാനത്തിലൂടെ ആയിരിക്കും ജിയോ ഹോം ടിവി പ്രവര്‍ത്തിക്കുന്നത്. കൂടാതെ ജിയോ ടിവി ആപ്പിന്റെ പരിഷ്‌കരിച്ച പതിപ്പായിരിക്കും ജിയോ ഹോം ടിവി.\nജിയോ ടിവിയുടെ നിരക്കുകള്, ചാനലുകള് എന്നിവയെ കുറിച്ച് ഔദ്യോഗിക റിപ്പോര്‍ട്ടുകള് ഒന്നും തന്നെ എത്തിയിട്ടില്ല. ടെലികോം വിപണി പിടിച്ചടക്കിയ ജിയോ നിലവിലെ ഡിറ്റിഎച്ച്, കേബിള് നെറ്റ്വര്‍ക്കുകളെ കടത്തിവെട്ടുമെന്നു തന്നെ നമുക്ക് പ്രതീക്ഷിക്കാം.\nഇതു കൂടാതെ ഇപ്പോള് ജിയോ സ്‌ക്രീനും വരുന്നു. ജിയോ സ്‌ക്രീനിലൂടെ പ്രേക്ഷകനും ബ്രോഡ്കാസ്റ്റും തമ്മില് കൂടുതല് സംവേദനം സാധ്യമാക്കാനാണ് ജിയോ ഇതിലൂടെ ലക്ഷ്യമിടുന്നത്. ജിയോ സ്‌ക്രീന് വിവിധ സോഷ്യല് നെറ്റ്വര്‍ക്കിംഗ് വെബ്‌സൈറ്റുകളുമായി ബന്ധപ്പെട്ട് പ്രവര്‍ത്തിക്കും. ഗൂഗിള്, ഫേസ്ബുക്ക്, ട്വിറ്റര് തുടങ്ങിയവയുമായി ബന്ധപ്പെട്ടായിരിക്കും പുതിയ പ്ലാറ്റ്‌ഫോം പ്രവര്‍ത്തിക്കുന്നത്.\nജിയോ സ്‌ക്രീന്‍സ് റിച്ച് ഡേറ്റ റിപ്പോര്‍ട്ടിംഗ് പിന്തുണയ്ക്കുന്നു. അതായത് ഇതിലൂടെ ഓരോ ഉപയോക്താവിനും വേണ്ടി പ്രൊഫൈലുകള് സൃഷ്ടിക്കാനും അതിലൂടെ ഉപയോക്താക്കളുടെ ഇഷ്ടമറിഞ്ഞ് പരസ്യങ്ങള് എത്തിക്കാനും വിപണിക്ക് സാധിക്കും.\nപരിഷ്‌കരിച്ച വോഡാഫോണിന്റെ 399 രൂപ, 499 രൂപ റെഡ് പ്ലാനുകള് അറിയാം\nടെലിക്കോം മേഖലയ്ക്ക് 42,000 കോടിയുടെ ആശ്വാസവുമായി മോദി സർക്കാർ\nJio Tariff: എയർടെല്ലിനും വോഡാഫോണിനും പിന്നാലെ ജിയോയും താരിഫ് വർദ്ധിപ്പിച്ചേക്കും\nRead More About: jio offer internet news\nJio New Daily5GB JIolink Offer.


പാചകവാതക സിലിണ്ടർ അപകടസാധ്യതകളും പരിഹാരമാർഗ്ഗങ്ങളും - വിക്കിപീഡിയ\nപാചകവാതക സിലിണ്ടർ അപകടസാധ്യതകളും പരിഹാരമാർഗ്ഗങ്ങളും\nഗാർഹിക പാചകവാതക ഉപഭോക്താക്കളുടെ എണ്ണത്തിൽ ലോകത്ത് രണ്ടാം സ്ഥാനമാണ് ഇന്ത്യയ്ക്ക്. നിലവിൽ ഇന്ത്യയിൽ ഏകദേശം 20 കോടി പാചകവാതക ഉപഭോക്താക്കൾ ഉണ്ട്. ദ്രവീകൃത പെട്രോളിയം വാതകമാണ് (എൽ.പി.ജി.) ഇന്ത്യയിൽ മുഖ്യമായും പാചകാവശ്യത്തിന് ഉപയോഗിക്കുന്ന ഇന്ധനം. ഉരുക്ക് സിലിണ്ടറുകളിലാണ് ഇന്ത്യയിൽ പാചകവാതകം വിതരണം ചെയ്യുന്നത്. ഗാർഹിക ആവശ്യങ്ങൾക്ക് 14.2 കിലോഗ്രാമും വ്യാവസായികാവശ്യങ്ങൾക്ക് 19 കിലോഗ്രാമും ആണ് വിതരണം ചെയ്തുവരുന്നത്.\nഇന്ത്യയിൽ ദിനംപ്രതി 54 പേർ അഗ്നിബാധ മൂലം മരണപ്പെടുന്നുണ്ട്. അതിൽ ആറിലൊന്ന് പാചകവാതക സിലിണ്ടറുമായി ബന്ധപ്പെട്ടുണ്ടാകുന്ന അപകടങ്ങൾ കാരണമാണ്. വർധിച്ചുവരുന്ന ഉപഭോക്താക്കളുടെ എണ്ണവും സുരക്ഷാകാര്യങ്ങളിലുള്ള അജ്ഞതയും അപകടങ്ങൾക്ക് ആക്കം കൂട്ടുന്നു.\n3 എൽ.പി.ജി. സിലിണ്ടർ\n4 അപകട സാധ്യതകളും നിവാരണ മാർഗങ്ങളും\n5 എൽ.പി.ജി. സിലിണ്ടർ കൈകാര്യം ചെയ്യുമ്പോൾ ശ്രദ്ധിക്കേണ്ട കാര്യങ്ങൾ\nഎൽ.പി.ജി. നിർമ്മിക്കുന്നത് പെട്രോളിയം അല്ലെങ്കിൽ ഈർപ്പമുള്ള പ്രകൃതിവാതകം ശുദ്ധീകരിച്ചുകൊണ്ടാണ്. 1910-ൽ ഡോ.വാൾട്ടർ സ്നെല്ലിങ് ആണ് ഇത് ആദ്യം നിർമ്മിച്ചത്. വാണിജ്യാവശ്യങ്ങൾക്ക് വേണ്ടി പ്രത്യക്ഷപ്പെട്ടത് 1912-ലാണ്. 1930-കളിൽ ഗാർഹിക ആവശ്യങ്ങൾക്കായ് എൽ.പി.ജി. ഉപയോഗിക്കാൻ തുടങ്ങി.\nഹൈഡ്രോകാർബൺ വാതകങ്ങളുടെ മിശ്രിതമാണ് എൽ.പി.ജി. എന്ന ദ്രവീകൃത പെട്രോളിയം വാതകം. പ്രധാനമായും പ്രൊപെയ്ൻ, ബ്യൂട്ടെയ്ൻ എന്നീ വാതകങ്ങളുടെ മിശ്രിതമാണ് എൽ.പി.ജി. ക്രൂഡോയിൽ (പെട്രോളിയം) സംസ്കരണവേളയിലാണ് ഈ വാതകങ്ങൾ ലഭിക്കുന്നത്. ഒട്ടും തന്നെ നിറമോ മണമോ ഇല്ലാത്ത വാതകങ്ങളാണ് ഇവ. സാഹചര്യമനുസരിച്ച് ഈ രണ്ടുവാതകങ്ങളും വ്യത്യസ്ത അനുപാതത്തിലാണ് ചേർക്കാറുള്ളത്. ഇതൊരു വാതക ഇന്ധനമായത് കൊണ്ട് കര-ജല മലിനീകരണങ്ങൾ സൃഷ്ടിക്കില്ല. പക്ഷെ വായുമലിനീകരണം ഉണ്ടാക്കും. ഇതിന്റെ ജ്വലന താപമൂല്യം 46.1 MJ/kg ആണ്. എൽ.പി.ജിയുടെ തിളനില സാധാരണഅന്തരീക്ഷ താപനിലയേക്കാൾ കുറവായതിനാൽ സാധാരണ താപനിലയിൽ ഇതിന് വേഗം ബാഷ്പീകരണം സംഭവിക്കും. സാധാരണഅന്തരീക്ഷ ഊഷ്മാവിൽ എൽ.പി.ജി. വാതകമായി മാറുന്നു. ഇത് 1:270 എന്ന തോതിലാണ്. പെട്രോളിയം വാതകം കത്തണമെങ്കിൽ അത് ഓക്സിജനുമായി ചേർന്ന് ഒരു മിശ്രിതം ഉണ്ടാകേണ്ടതുണ്ട്. ഈ മിശ്രിതത്തിൽ 2.15 ശതമാനത്തിനും 9.6 ശതമാനത്തിനും ഇടയിൽ പെട്രോളിയം വാതകം ഉണ്ടെങ്കിൽ മാത്രമേ അത് കത്തുകയുള്ളൂ.\nകൈകാര്യം ചെയ്യാനുള്ള സൗകര്യാർത്ഥം പെട്രോളിയം വാതകം ദ്രാവകരൂപത്തിലാണ് സൂക്ഷിക്കൂന്നത്. എൽ.പി.ജി. യ്ക്ക് ജലത്തേക്കാൾ സാന്ദ്രത കുറവായതിനാൽ (0.51) ഒരു കിലേഗ്രാം എൽ.പി.ജി. ഏകദേശം2ലിറ്റർ വരും. നമ്മുടെ നാട്ടിൽ ഗാർഹികാവശ്യത്തിനായി ഉപയോഗിക്കുന്ന സിലിണ്ടറിൽ 14.2 കിലോഗ്രാമും വ്യാവസായികാവശ്യത്തിനായി ഉപയോഗിക്കുന്ന സിലിണ്ടറിൽ 19 കിലോഗ്രാമും ആണ് എൽ.പി.ജി. ഉണ്ടാകുക. ഇത് ലിറ്ററിൽ ഏകദേശം അതിന്റെ ഇരട്ടിയോളം വരും. ലീക്ക് ഉണ്ടാകുന്ന പക്ഷം അത് തിരിച്ചറിയാനായി ഈഥൈൽ മെർക്കാപ്റ്റൺ എന്ന രൂക്ഷ ഗന്ധമുള്ള രാസവസ്തു എൽ.പി.ജി.യോടൊപ്പം ചേർക്കുന്നു.\nഅപകട സാധ്യതകളും നിവാരണ മാർഗങ്ങളും[തിരുത്തുക]\nറഗുലേറ്ററിന് ശേഷമുള്ള ഭാഗത്ത് - ട്യൂബിലോ സ്റ്റൗവ്വിലോ - ലീക്കോ തീപ്പിടിത്തമോ ഉണ്ടാകുകയാണെങ്കിൽ റഗുലേറ്റർ ഓഫ് ചെയ്ത് ലീക്കോ തീപ്പിടിത്തമോ ഒഴിവാക്കാം.\nറഗുലേറ്റർ ഘടിപ്പിക്കുന്ന ഭാഗത്ത് ലീക്കുണ്ടാകാൻ സാധ്യതയുണ്ട്. സിലിണ്ടറിന്റെ വായ ഭാഗത്ത് ഒരു നോൺ-റിട്ടേൺ വാൽവുണ്ട്. ഈ വാൽവിൽ എന്തെങ്കിലും കരട് കുടുങ്ങുകയോ വാൽവിന്റെ സീറ്റിങ് ശരിയാകാതെവരികയോ ചെയ്യുമ്പോഴാണ് അങ്ങനെ സംഭവിക്കുന്നത്. അത്തരം സാഹചര്യത്തിൽ ആദ്യം ചെയ്യേണ്ടത് സിലിണ്ടർ ഒരു തുറസ്സായ ഇടത്തേക്ക് മാറ്റുകയാണ്. ലീക്കായി പുറത്തുവരുന്ന പെട്രോളിയം വാതകം ഒരിടത്ത് തന്നെ കുമിഞ്ഞുകൂടുന്നത് ഒഴിവാക്കാനാണിത്. പെട്രോളിയം വാതകം ഒരിടത്ത് തന്നെ കുമിഞ്ഞുകൂടാനിടവന്നാൽ അത് വലിയ അപകടത്തിന് കാരണമാകും. പെട്രോളിയം വാതകത്തിന് അന്തരീക്ഷ വായുവിനേക്കാൾ ഭാരം കൂടുതലായതിനാൽ അത് തറനിരപ്പിലാണ് വ്യാപിക്കുന്നത്. ഇങ്ങനെ വ്യാപിച്ച വാതകം അന്തരീക്ഷത്തിലെ ഓക്സിജനുമായി ചേർന്ന് കത്താൻ പര്യാപ്തമായ മിശ്രിതം ഉണ്ടാകാനും ആ മിശ്രിതം ഒരു ചെറിയ ജ്വാലയുടെ സാനിധ്യത്തിൽ അത്യുഗ്രമായി കത്താനും സാധ്യതയുണ്ട്. ഇതോഴിവാക്കാൻ സിലിണ്ടർ ഒരു തുറസ്സായ ഇടത്തേക്ക് മാറ്റേണ്ടതുണ്ട്. ഇനി ഇങ്ങനെ വാൽവിൽ എന്തെങ്കിലും കരട് കുടുങ്ങിയോ മറ്റോ ലീക്കുണ്ടായാൽ എളുപ്പം തന്നെ ആ ലീക്ക് ഒഴിവാക്കാം. ഒരു പെൻസിലോ പേനയോ കൊണ്ട് ആ വാൽവിൽ നന്നായി അമർത്തിയാൽ ലീക്ക് നിൽക്കും.\nഅത്യപൂർവ്വമായി മാത്രമെ എൽ. പി.ജി. സിലിണ്ടർ പൊട്ടിത്തെറിക്കുകയുള്ളൂ. സിലിണ്ടർ പൊട്ടിത്തെറിക്കാനുള്ള ഏക സാഹചര്യം ബ്ലെവി (BLEVE- Boiling Liquid Expanding Vapour Explosion) ആണ്. സിലിണ്ടറിനകത്തുള്ള ദ്രാവക രൂപത്തിലുള്ള ഇന്ധനം വളരെ ഉയർന്ന താപം ( 400°C ന് മുകളിൽ ) ലഭിക്കുക വഴി സ്വയം വാതകമായി മാറുമ്പോഴുണ്ടാകുന്ന ( 1:270 എന്ന തോതിൽ) ഉന്നത മർദ്ദത്താൽ സിലിണ്ടർ പൊട്ടിത്തെറിക്കുന്ന സ്ഥിതിവിശേഷമാണ് ബ്ലെവി. ആയതിനാൽ എൽ. പി.ജി. സിലിണ്ടറിന് തീ പിടിച്ചാൽ അടിയന്തരമായി ചെയ്യെണ്ട കാര്യം സിലിണ്ടർ ചൂടാകാതെ സൂക്ഷിക്കുക എന്നതാണ്. ഇതിനായി തീപ്പിടിച്ച് കത്തുന്ന സിലിണ്ടർ തുടർച്ചയായി നനച്ചുകൊണ്ടിരിക്കുക. എൽ. പി.ജി. സിലിണ്ടറിന് തീ പിടിച്ചും അല്ലാതെയും ഈ അവസ്ഥ സംജാതമാകാം. കത്തിക്കൊണ്ടിരിക്കുന്ന മറ്റൊരു സിലിണ്ടറിൽ നിന്നോ മറ്റേതെങ്കിലും സ്രോതസ്സിൽ നിന്നോ സിലിണ്ടറിന് ചൂട് പിടിച്ചേക്കാം. അതുകൊണ്ട് സിലിണ്ടർ ചൂട്പിടിക്കാനുള്ള സാഹചര്യങ്ങൾ ഒഴിവാക്കുക.\nഎൽ.പി.ജി. സിലിണ്ടർ കൈകാര്യം ചെയ്യുമ്പോൾ ശ്രദ്ധിക്കേണ്ട കാര്യങ്ങൾ[തിരുത്തുക]\nഎൽ. പി.ജി. സിലിണ്ടർ എപ്പോഴും റഗുലേറ്റർ വാൽവ് മുകളിൽ വരത്തക്കവണ്ണംകുത്തനെയുള്ള രീതിയിൽ സൂക്ഷിക്കുക.\nഎൽ. പി.ജി. സിലിണ്ടർ അശ്രദ്ധമായി കൈകാര്യം ചെയ്യരുത്. വലിച്ചെറിയുകയോ തറയിൽ കൂടി ഉരുട്ടുകയോ ചെയ്യരുത്.\nലഭിക്കുന്ന എൽ. പി.ജി. സിലിണ്ടറിന്റെ കാലാവധി തിയ്യതി പരിശോധിക്കുക.\nവിറക് പുരയിലോ ചിമ്മിണി അടുപ്പിനടുത്തോ എൽ. പി.ജി. സിലിണ്ടർ സൂക്ഷിക്കരുത്.\nറഗുലേറ്ററിനു സുരക്ഷാ വാൽവ് (Breathing nose) ഉണ്ടെന്ന് ഉറപ്പുവരുത്തുക, അത് കൃത്യമായ ഇടവേളകളിൽ വൃത്തിയാക്കുക.\nഗുണമേന്മയുള്ള കണക്ഷൻ ട്യൂബുകൾ മാത്രം ഉപയോഗിക്കുക. കണക്ഷൻ ട്യൂബുകളുടെ നീളം 1.5 മീറ്ററിൽ കൂടാൻ പാടില്ല.\nകുട്ടികൾ, പ്രായമായവർ, ഉപയോഗിക്കാൻ അറിഞ്ഞുകൂടാത്തവർ എന്നിവരെ എൽ. പി.ജി. സിലിണ്ടർ കൈകാര്യം ചെയ്യാൻ അനുവദിക്കരുത്.\nഎൽ. പി.ജി. സ്റ്റൗ, കണക്ഷൻ ട്യൂബ് എന്നിവ യഥാസമയത്ത് പരിശോധന നടത്തുക.\nകണക്ഷൻ ട്യൂബ് എന്തെങ്കിലും ആവരണം ഉപയോഗിച്ച് പൊതിയാൻ പാടില്ല.\n"https://ml.wikipedia.org/w/index.php?title=പാചകവാതക_സിലിണ്ടർ_അപകടസാധ്യതകളും_പരിഹാരമാർഗ്ഗങ്ങളും&oldid=3085879" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 18:53, 19 ഫെബ്രുവരി 2019.


Mumbai, First Published 28, Sep 2019, 1:20 PM IST\n''മൂന്ന് മണിക്കൂറിനുള്ളില് ഹൈക്കോടതിയില് നിന്ന് സല്‍മാന് ഖാന് ജാമ്യം ലഭിച്ചു. ഞാന് ഇപ്പോഴും നീതിക്കായി വാതിലുകള് കയറിയിറങ്ങുകയാണ്...''\nമുംബൈ: മഹാരാഷ്ട്രയിലെ പല്‍ഘര് ജില്ലാ കോടതിയില് കഴിഞ്ഞ ദിവസം നടന്നത് ഏറെ നാടകീയ രംഗങ്ങളാണ്. ഉച്ചസമ്മയത്തെ ഇടവേളയില് ആഹാരം കഴിക്കാനായി ചേമ്പറില് നിന്ന് പുറത്തിറങ്ങാന് തുടങ്ങിയ ജഡ്ജിയും ജീവനക്കാരനും മുറിയില് നിന്ന് പുറത്തിറങ്ങാനായില്ല. ജഡ്ജിയുടെ ചേമ്പറിന്‍റെ വാതില് പുറത്തുനിന്ന് പൂട്ടി അതില് ഒരു പേപ്പറും ഒട്ടിച്ചുവച്ചിരുന്നു അജ്ഞാതന്. ആരാണ് ഇത്തരമൊരു അക്രമം ചെയ്തതെന്ന് കണ്ടെത്താന് ഇതുവരെയും പൊലീസിനായിട്ടില്ല.\nഉച്ചയ്ക്ക് 2നും 2.30 നും ഇടയിലാണ് ജഡ്ജിയുടെ ചേമ്പര് അജ്ഞാതന് പൂട്ടിയിട്ടത്. സംഭവത്തില് കേസെടുത്തുവെന്നും അന്വേഷണം തുടരുകയാണെന്നും പൊലീസ് വക്താവ് ഹേമന്ത് കട്കര് പറഞ്ഞു. അതേസമയം ജഡ്ജിയെ പൂട്ടിയ പൂട്ടിന് മുകളില് ഒട്ടിച്ചുവച്ച പേപ്പറില് എഴുതിയ വാചകങ്ങള് വായിച്ച പൊലീസുകാര് ഞെട്ടി.\n''മുംബൈ സെഷന്‍സ് കോടതി സല്‍മാന് ഖാനെ അഞ്ച് വര്‍ഷത്തേക്ക് ശിക്ഷിച്ചു. എന്നാല് മൂന്ന് മണിക്കൂറിനുള്ളില് ഹൈക്കോടതിയില് നിന്ന് സല്‍മാന് ജാമ്യം ലഭിച്ചു. ഞാന് ഇപ്പോഴും നീതിക്കായി വാതിലുകള് കയറിയിറങ്ങുകയാണ്. ഞാന് നികുതി ഒടുക്കുന്നുണ്ട്. ഞാന് നികുതിയടക്കുന്നതുകൊണ്ടാണ് ജഡ്ജിന് ശമ്പളം കിട്ടുന്നത്. എന്നിട്ടും എനിക്ക് നീതി നിഷേധിക്കുന്നുവെങ്കില് കോടതി പൂട്ടിയിടാനും എനിക്ക് അവകാശമുണ്ട്. ഡോ. ഫയസ് ഖാന്‍റെ നിര്‍ദ്ദേശത്തില് കോടതി സീല് ചെയ്യുന്നു'' - എന്നായിരുന്നു ആ പേപ്പറിലെ വാചകങ്ങള്.\nLast Updated 28, Sep 2019, 1:20 PM IST\nMan sealed judge's Chamber\nകൊല്‍ക്കത്ത ഹൈക്കോടതിക്ക് നേരെ ബോംബ് ഭീഷണി; കേന്ദ്ര ആഭ്യന്തര മന്ത്രാലയത്തിന് കത്ത്\nബാങ്ക് അഴിമതിക്കേസ്: തനിക്കെതിരെ ബിജെപിയുടെ ആസൂത്രിത നീക്കമെന്ന് പവാര്\nകശ്മീരിൽ കുട്ടികൾ തടവിലെന്ന ഹർജി: ബാലനീതി സമിതിയോട് റിപ്പോർട്ട് തേടി സുപ്രീംകോടതി\nപൊതുതാല്‍പ്പര്യ ഹര്‍ജിയില് 'കഴമ്പില്ല'; സന്നദ്ധ സംഘടനയ്ക്ക് ഒരു ലക്ഷം രൂപ പിഴ വിധിച്ച് ഹൈക്കോടതി


ഫ്‌ളാറ്റില് നിന്ന് ലഭിച്ച രക്തക്കറ വൈഗയുടേത് തന്നെ; ഡിഎന്‍എ ഫലം ലഭിച്ചു - Keralabhooshanam Daily ഫ്‌ളാറ്റില് നിന്ന് ലഭിച്ച രക്തക്കറ വൈഗയുടേത് തന്നെ; ഡിഎന്‍എ ഫലം ലഭിച്ചു\nHome/NEWS/BREAKING NEWS/ഫ്‌ളാറ്റില് നിന്ന് ലഭിച്ച രക്തക്കറ വൈഗയുടേത് തന്നെ; ഡിഎന്‍എ ഫലം ലഭിച്ചു\nകൊച്ചി: കങ്ങരപ്പടിയിലെ ഫ്‌ലാറ്റില് നിന്ന് ലഭിച്ച രക്തക്കറ കൊല്ലപ്പെട്ട വൈഗയുടേത് ആണെന്ന് തെളിഞ്ഞു. ഇതു സംബന്ധിച്ച ഡി എന് എ പരിശോധനാഫലം അന്വേഷണസംഘത്തിന് ലഭിച്ചു. സനു മോഹന്റെ കോയമ്പത്തൂരിലെ തെളിവെടുപ്പും പൂര്‍ത്തിയായി.\nകൊച്ചി കങ്ങരപ്പടിലെ ഫ്‌ലാറ്റില് നിന്ന് കണ്ടെത്തിയ രക്തക്കറ മകള് വൈഗയുടെത് ആണെന്നായിരുന്നു സനു മോഹന് പൊലീസിന് നല്‍കിയ മൊഴി. ശ്വാസംമുട്ടിച്ച് കൊലപ്പെടുതുന്നതിനിടെ വൈഗയുടെ മൂക്കില് നിന്നും രക്തം വന്നതാണെന്നാണ് സനു പറഞ്ഞത്. ഇക്കാര്യത്തില് വ്യക്തത വരുത്താന് ആയിരുന്നു അന്വേഷണസംഘം രക്തക്കറ പരിശോധനയ്ക്ക് അയച്ചത്. ലബോറട്ടറിയില് നിന്നും ലഭിച്ച ഡിഎന്‍എ റിപ്പോര്‍ട്ടില് രക്തക്കറ വൈഗയുടെത് എന്ന് തെളിഞ്ഞു. എന്നാല് വൈഗയുടെ ശരീരത്തില് മദ്യത്തിന്റെ അംശം വന്നതെങ്ങനെയെന്ന് ഇതുവരെയും വ്യക്തമായിട്ടില്ല.\nസനുവിനെ കോയമ്പത്തൂരില് എത്തിച്ച് അന്വേഷണസംഘം തെളിവെടുപ്പ് നടത്തി. സനു വിറ്റ കാറും പരിശോധിച്ചു. വാഹനം വാങ്ങിയവരില് നിന്നടക്കം മൊഴി രേഖപ്പെടുത്തി. കാര് കൊച്ചിയിലേക്ക് കൊണ്ടുവരും. യാത്രക്കിടയില് മൂന്ന് തവണ ആത്മഹത്യ ചെയ്യാന് ശ്രമിച്ചെന്നായിരുന്നു സനു പൊലീസിന് നല്‍കിയ മൊഴി. ഗോവയിലെ കടലില് ചാടി ആത്മഹത്യ ചെയ്യാന് ശ്രമിച്ചപ്പോള് ലൈഫ്ഗാര്‍ഡ് രക്ഷപെടുത്തിയെന്നും പറഞ്ഞിരുന്നു. ഇക്കാര്യങ്ങള് സത്യമാണോയെന്ന് പരിശോധിയ്ക്കുന്നതിനായി ബംഗളൂരുവിലും ഗോവയിലും സനുവിനെ കൊണ്ടുപോകും.\nസനുവിനെ പിടികൂടിയ കൊല്ലൂരിലെ ഹോട്ടലിലടക്കം എത്തിച്ചു തെളിവെടുക്കും. ഇതിനുശേഷം സനു മോഹനനെ കൊച്ചിയിലെത്തിച്ച് ഭാര്യയ്‌ക്കൊപ്പം ചോദ്യം ചെയ്യാനാണ് അന്വേഷണ സംഘത്തിന്റെ തീരുമാനം.\nഒരു മാസത്തോളം ഒളിവില് പോയി അന്വേഷണ സംഘത്തെ വെള്ളം കുടിപ്പിച്ച സനു മോഹനെ പൂട്ടാന് കൃത്യമായ തെളിവുകള് കണ്ടെത്താനുള്ള ശ്രമത്തിലാണ് പൊലീസ്. ഡിജിറ്റല് തെളിവുകളൊന്നും അവശേഷിപ്പിക്കാതെയായിരുന്നു സനു മോഹന്റെ ഒളിവുജീവിതം. കുഴപ്പം പിടിച്ച ചോദ്യങ്ങളെ പോലും ഒരു ഭാവ വ്യത്യാസവുമില്ലാതെയാണ് ഇയാള് നേരിടുന്നത്.\n2016 ല് പൂനെയില്‍നിന്ന് തിരിച്ചെത്തിയ സനു മോഹന്റെ ജീവിത രീതികളില്‍നിന്നാണ് പോലീസ് ഈ നിരീക്ഷണം നടത്തിയത്. സനു കങ്ങരപ്പടി ഫ്‌ളാറ്റില് താമസം തുടങ്ങിയപ്പോള് തന്നെ ഫേസ്ബുക്കില്‍നിന്ന് വിട്ടു. ഫ്‌ളാറ്റുകളിലെ ആളുകളോടുള്ള സംസാരംവരെ സൂക്ഷിച്ചു മാത്രം. സുഹൃത്തുക്കളെ പോലും മൊബൈല് ഫോണിലും വാട്‌സാപ്പിലും ചാറ്റ് ചെയ്യുന്നതും വളരെ കുറവാണ്. എല്ലാവരോടും നേരിട്ടുള്ള സംസാരം മാത്രം. സംഭവം നടക്കുന്ന മാര്‍ച്ച് 21നു ശേഷമുള്ള ദിവസങ്ങള് പരിശോധിച്ചപ്പോള് സനു മോഹന്റെ ഫോണ് കോളുകളില് പോലും സംശയാസ്പദമായ വിളികളില്ല. പദ്ധതി ആസൂത്രണം ചെയ്യുന്നതിനു മുന്നെ തന്നെ ഫോണ് തകരാറിലാണെന്നു പറഞ്ഞ് ഉപേക്ഷിച്ചു. പിന്നീട് ഭാര്യയുടെ ഫോണ് ഉപയോഗിച്ചെങ്കിലും ഇതിലും കാര്യമായ തെളിവുകള് ഒന്നുംതന്നെയില്ല.\nഫ്‌ലാറ്റിലെ സിസിടിവി ക്യാമറകള് പോലും തകരാറിലായിരുന്നു. സംഭവത്തിന് ശേഷം ഒളിവില് പോയ സനുവിന്റെ കാര് ചെക്‌പോസ്റ്റിലെ സി.സി.ടി.വി. ക്യാമറയില് പതിഞ്ഞതല്ലാതെ മറ്റൊരിടത്തും അത് കണ്ടെത്താന് കഴിഞ്ഞിരുന്നില്ല. കിട്ടിയ വിലയ്ക്ക് കാര് വിറ്റ ശേഷം ബസ് ഉള്‍പ്പെടെയുള്ള പൊതുഗതാഗത സംവിധാനത്തിലൂടെയായിരുന്നു സനു യാത്ര ചെയ്തിരുന്നത്.\nപണമില്ല, കടംവാങ്ങി മടുത്തു… കെഎസ്ആര്‍ടിസി അധിക ജീവനക്കാരെ കുറയ്ക്കുന്നു\nകോര്‍പറേഷനിലെ നികുതി തട്ടിപ്പ്; നേമം സോണല് ഓഫിസ് കാഷ്യര് സുനിത അറസ്റ്റില്\nക്രിസ്തുവിന്റെ ജറുസലേം പ്രവേശനത്തിന്റെ ഓര്‍മ്മ പുതുക്കലില് ക്രൈസ്തവര്‍ക്ക് ഇന്ന് ഓശാന ഞായര്


ആര്‍മിയുടെ സ്റ്റിക്കര് പതിച്ച കാര് ദില്ലിയില് നിന്ന് മോഷണം പോയി; റിപ്പബ്ലിക് ദിനത്തിന് മുന്നോടിയായി രാജ്യമെങ്ങും കനത്ത ജാഗ്രത; ഒരാഴ്ചയ്ക്കിടെ കാണാതാകുന്നത് രണ്ടാമത്തെ സര്‍ക്കാര് വാഹനം | Kairali News | kairalinewsonline.com\nആര്‍മിയുടെ സ്റ്റിക്കര് പതിച്ച കാര് ദില്ലിയില് നിന്ന് മോഷണം പോയി; റിപ്പബ്ലിക് ദിനത്തിന് മുന്നോടിയായി രാജ്യമെങ്ങും കനത്ത ജാഗ്രത; ഒരാഴ്ചയ്ക്കിടെ കാണാതാകുന്നത് രണ്ടാമത്തെ സര്‍ക്കാര് വാഹനം\nദില്ലി: ആര്‍മിയുടെ സ്റ്റിക്കര് പതിച്ച വാഹനം ദില്ലിയില് നിന്നു മോഷണം പോയി. ദില്ലിയിലെ ലോധി ഗാര്‍ഡന് ഏരിയയില് നിന്നാണ് കാര് മോഷണം പോയത്. ഒരു ഹ്യൂണ്ടായ് സാന്‍ട്രോ കാറാണ് മോഷണം പോയത്. HR 51T 6646 എന്ന രജിസ്‌ട്രേഷന് നമ്പറിലുള്ള കാര് എയിംസിലെ ഒരു ഡോക്ടറുടേതാണ്. ഒരാഴ്ചയ്ക്കിടെ ദില്ലിയില് നിന്നു കാണാതാകുന്ന രണ്ടാമത്തെ ഔദ്യോഗിക വാഹനമാണിത്. കഴിഞ്ഞയാഴ്ച ഒരു ഐജിയുടെ കാറും ഇതുപോലെ കാണാതായിരുന്നു.\nറിപ്പബ്ലിക് ദിനത്തിന്റെ കൂടി പശ്ചാത്തലത്തില് രാജ്യമെങ്ങും കനത്ത ജാഗ്രതാനിര്‍ദേശം പുറപ്പെടുവിച്ചിട്ടുണ്ട്. കാണാതായ വാഹനം കണ്ടെത്താന് പ്രത്യേകസംഘത്തെ നിയോഗിച്ചിട്ടുണ്ട്. റിപ്പബ്ലിക് ദിനത്തില് രാജ്യത്ത് ഭീകരാക്രമണത്തിന് സാധ്യതയുണ്ടെന്ന് ഇന്റലിജന്‍സ് ബ്യൂറോ മുന്നറിയിപ്പു നല്‍കുന്നു.\nTags: AlertArmy StickerCar StolenDELHIterror attack


ചൂണ്ടുവിരല്: പൊതു വിദ്യാലയത്തെ ശക്തിപ്പെടുത്തിയ അധ്യാപകര് അവാര്‍ഡു നേടുമ്പോള് ആഹ്ലാദിക്കണം\nപൊതു വിദ്യാലയത്തെ ശക്തിപ്പെടുത്തിയ അധ്യാപകര് അവാര്‍ഡു നേടുമ്പോള് ആഹ്ലാദിക്കണം\n1988 -കരുനാഗപ്പള്ളി സര്‍ക്കാര് യു പി സ്കൂളിനു ഉത്സവം\nഅവരുടെ പ്രിയ എച് എം രഘുനാഥന് മാഷ് മികച്ച അധ്യാപകര്‍ക്കുള്ള ദേശീയ പുരസ്കാരം നേടി. ഒരു സ്കൂളില് ഒരു അദ്ധ്യാപകന് അവാര്‍ഡ് നേടുമ്പോള് ഒരു പ്രവര്‍ത്തന സംസ്കാരം അവിടെ നട്ടു വളര്ത്തുന്നുണ്ടാകണം..\nഎങ്കില് മാത്രമേ ആ നേട്ടം നിലനില്‍ക്കൂ ..(പല സ്കൂളുകളിലും അവാര്‍ഡ് ജേതാക്കള് അങ്ങനെ ചെയ്യാറില്ല .അവരോടെ അവസാനിക്കും )\nകരുനാഗപ്പള്ളി സ്കൂളില് പിന്നീട് വന്ന എല്ലാ അധ്യാപകരും രഘു നാഥന് മാഷ് തുടങ്ങി വെച്ച മികവിന്റെ പാത തുടര്‍ന്നു\n2007 -2008 വീണ്ടും കരുനാഗപ്പള്ളി സ്കൂള് ഉത്സവത്തിമിര്‍പ്പില് .\nഅവരുടെ പ്രിയ അദ്ധ്യാപകന് ശ്രീകുമാര് സംസ്ഥാന അധ്യാപക അവാര്‍ഡ് നേടി .\nഇപ്പോള് വീണ്ടും സ്കൂള് ആഹ്ലാദിക്കുന്നു ...ഒരു സ്കൂളില് നിന്നും അധ്യാപകര്ക്കു വീണ്ടും വീണ്ടും അവാര്‍ഡ് .അതു ആരെയാണ് പ്രചോദിപ്പിക്കാത്തത് ?\nസ്കൂളിലേക്ക് ഒരു യാത്ര\nനാല് വര്ഷം മുമ്പ് കരുനാഗപ്പള്ളി സര്‍ക്കാര് യു പി സ്കൂളിനെ കുറിച്ചു ടി വി വാര്‍ത്ത നല്‍കി\n"കുട്ടികളുടെ എണ്ണം കൂടുതല് ആയതിനാല് അഡ്മിഷന് ക്ലോസ് ചെയ്തു."\nഅന്ന് ഈ വാര്‍ത്ത എന്നെ ആകര്‍ഷിച്ചു.\nഞാന് ആ സ്കൂളിനെ കുറിച്ചു പഠിക്കാന് തീരുമാനിച്ചു. സ്കൂളില് എത്തി\nനാല്പതു ശതമാനം കുട്ടികളും സാമ്പത്തികമായി പിന്നാക്കം നില്‍ക്കുന്ന വിഭാഗത്തില് പെടുന്നു .പത്ത് ശതമാനം പരമ ദരിദ്രര് .\nഅറുപത്തഞ്ചു ശതമാനം രക്ഷിതാക്കളും മത്സ്യ ബന്ധന വിപണന തൊഴിലില് .\n1984 വര്ഷം 299 കുട്ടികള് .പത്ത് വര്ഷം കഴിഞ്ഞപ്പോള് സ്ഥിതി എന്താണ്? 96 -97 വര്ഷം 1049 വിദ്യാര്‍ഥികള്\nDPEP വിവാദങ്ങള് ഈ പൊതു വിദ്യാലയതെയും ബാധിച്ചു .പ്രതിരോധ സമിതിയുടെ പേരില് പൊതു വിദ്യാലയങ്ങല്‍ക്കെതിരെ ഒരു വിഭാഗം രാഷ്ട്രീയ പാര്‍ട്ടികളുടെ പിന്തുണയോടെ നടത്തിയ പ്രതിലോമ സമരം കുട്ടികളുടെ പ്രവേശന തോതില് ഇടിവുണ്ടാക്കി. 2007 -08 വര്ഷം വീണ്ടും കുതിച്ചുചാട്ടം കുട്ടികള് 1127 !\nസമീപത്തുള്ള മറ്റു പതിനൊന്നു വിദ്യാലയങ്ങള് .അവയില് മിക്കതും പ്രതിസന്ധി നേരിടുമ്പോള് ഈ യു പി സ്കൂള് പൊതു മനസ്സില് ഇടം നേടി\nകരുനാഗപ്പള്ളി കവലയില് വിശ്രമിക്കാനുള്ള ഇടം സ്കൂള് വരാന്ത. വഴി യാത്രക്കാര് സ്കൂള് കോമ്പൌണ്ട് സ്വന്തമാക്കി\nമദ്യപാനികള് രാത്രിയും ഒഴിവു ദിനങ്ങളും സ്കൂളില് ആഘോഷിക്കാന് ഒത്തു കൂടി .ആകെ അലങ്കോലം .\nപി ടി എ പ്രസിടന്റ്റ് പോലീസുകാരന് ആയാല് എന്തുമാറ്റം ഉണ്ടാകും.? അത്ഭുതം.സ്കൂളില് കൂടിയുള്ള അനാവശ്യ സഞ്ചാരം നിയന്ത്രിക്കപ്പെട്ടു വെള്ളം അടിക്കാര് ഒഴിഞ്ഞു\nസ്കൂളിനു വേലി ഉണ്ടായി സ്കൂള് പച്ചപിടിക്കാന് തുടങ്ങി. പി ടി എ യുടെ സഹകരണം സ്കൂളിനെ വളര്‍ത്തി. സ്കൂള് തിരിച്ചും അവരെ സന്തോഷിപ്പിച്ചു\n80 % രക്ഷിതാക്കളും നല്ല പഠനം കിട്ടുന്നതിനാലാണ് ഈ സ്കൂളില് കുട്ടികളെ ചേര്‍ക്കുന്നത് എന്ന് പറഞ്ഞു. കുട്ടികളുടെ കഴിവുകള് കണ്ടെത്തി പ്രോത്സാഹിപ്പിക്കുന്ന സ്കൂളാണ് ഇതെന്ന് അവര് ഒന്നടങ്കം സാക്ഷ്യപ്പെടുത്തുന്നു.\nകുട്ടികളുടെ പഠനത്തെ കുറിച്ച് രക്ഷിതാക്കളെ നിരന്തരം അറിയിക്കുന്ന അധ്യാപകരാണ് സ്കൂളില് ഉള്ളത് എന്നു എന്പതു ശതമാനം രക്ഷിതാക്കള് . .അഞ്ച് തവണ സംസ്ഥാനത്തെ മികച്ച സ്കൂളിനുള്ള അവാര്‍ഡ് നേടിയ സ്കൂള്.\nമൂന്ന് വര്‍ഷം കൊണ്ട് ഏഴു ഡിവിഷനുകള് വര്‍ദ്ധിച്ച സ്കൂള്\nവിജയ രഹസ്യം രഘുനാഥന് മാഷ് പറയുന്നു.."രക്ഷിതാക്കളെ ഈ വിദ്യാലയത്തിലെ എല്ലാ പ്രവര്‍ത്തനങ്ങളിലും പങ്കാളികള് ആക്കി. അതു പോലെ അധ്യാപകര് ഈ സ്കൂളില് സ്വന്തം മക്കളെ പഠിപ്പിച്ചു മാതൃക കാട്ടി"\nമൊയ്തീന് കുഞ്ഞു മാഷ് പറയുന്നത് അധ്യാപകരുടെ സമര്‍പ്പിത പ്രവര്‍ത്തനത്തെ കുറിച്ചാണ് .\nകൂട്ടായ്മ ഒഴിവു ദിനങ്ങളിലും കൂടാനുള്ളതാനെന്നു തെളിയിച്ച സ്കൂളാണ്\n1998 മുതല് ഈ സ്കൂള് ശാസ്ത്ര പ്രോജക്ടുകളില് സംസ്ഥാന പുരസ്കാരങ്ങള് നേടുന്നു.\nഎല്ലാ മേഖലകളിലും ജില്ലാ പുരസ്കാരങ്ങള് .\nസ്കൂള് വാര്‍ഷികത്തില് പുരസ്കാരങ്ങള് നേടിയ കുട്ടികളെ അനുമോടിക്കള് ചടങ്ങുണ്ട്.ആ നോട്ടീസില് നൂറു കുട്ടികളുടെ എങ്കിലും പേര് കാണും.\nഅക്കാദമിക നിലവാരത്തിലും പിന്നില് അല്ല എന്നു സ്കൂള് രേഖകള് പരിശോധിച്ചപ്പോള് മനസ്സിലായി.\nഎസ് ആര് ജി ചര്‍ച്ചയില് പങ്കാളി ആയപ്പോഴും ബോധ്യപ്പെട്ടു\nശ്രീകുമാറിന് ദേശീയ പുരസ്കാരം\nകരുനാഗപ്പള്ളി സ്കൂളില് നടത്തിയ പ്രവര്‍ത്തനങ്ങള്‍ക്ക് ശ്രീകുമാര് ഈ വര്‍ഷത്തെ ദേശീയ അധ്യാപക അവാര്‍ഡ് നേടി\nഇപ്പോള് അദ്ദേഹം പ്രമോഷന് കിട്ടി മറ്റൊരു സ്കൂളില് ആണ് അവിടെയും ഈ വര്‍ഷം ഡിവിഷനുകള് കൂടി. മാഷ് ആ സ്കൂളില് വരുന്നു എന്നറിഞ്ഞപ്പോള് സമൂഹം നല്‍കിയ അവാര്‍ഡ് ആണിത് .ശ്രീകുമാര് സാമൂഹിക ശാസ്ത്ര അധ്യാപകനാണ്. ശാസ്ത്ര ഗവേഷണ പ്രോജക്ടുകളില് അദ്ദേഹം മാതൃകകള് സൃഷ്ടിക്കുന്നു എല്ലാ അധ്യാപകര്‍ക്കും മാതൃക .വീടുകളില് നിന്നും ടി വി സെറ്റുകള് ശേഖരിച്ചു ക്ലാസുകളില് ലൈവ് ലേണിംഗ് പ്രോഗ്രാം ഒരുക്കിയ ശ്രീകുമാര് പ്രാദേശിക ചാനലുകളെ പ്രയോജനപ്പെടുത്തി സ്കൂളിലെ കുട്ടികളുടെ കഴിവുകള് സമൂഹവുമായി പങ്കിട്ടു.\nകേരളത്തില് നടപ്പിലാക്കിയ ഗലീലിയോ ലിറ്റില് സയന്റിസ്റ്റ് പ്രോഗ്രാം ശ്രീകുമാറിന്റെ കൂടി സംഭാവനയാണ്. സംസ്ഥാന തല ട്രൈ ഔട്ട് കരുനാഗപ്പള്ളിയില് ആയിരുന്നു .ശാസ്ത്ര സഹവാസ ക്യാമ്പിന്റെ ഭാഗമായി ആ സ്കൂളില് നടത്തിയ ഫോണ് ഇന് പ്രോഗ്രാം വിദഗ്ധരുമായി ആശയ വിനിമയം നടത്തി പഠനത്തില് ഏര്‍പ്പെടുന്ന പുതിയ മാതൃക ആയി.\nഅന്നത്തെ വിദ്യാഭ്യാസ മന്ത്രി സമയം അനുവദിച്ചിരുന്നു.പക്ഷെ അദ്ദേഹത്തിന്റെ തിരക്ക് കാരണം ലൈനില് കിട്ടിയില്ല. കുട്ടികള് തിരക്കിന്റെ കാരണം മനസ്സിലാക്കി .രാത്രി ഒമ്പതരയ്ക്ക് മന്ത്രി ആ സ്കൂളിലേക്ക് വിളിച്ചു. ക്ഷമാപണത്തോടെ ഫോണ് ഇന് പ്രോഗ്രാമില് പങ്കാളിയായി. ഇങ്ങനെ വിവിധ തുറകളില് ഉള്ളവര് സഹകരിച്ചും പ്രോത്സാഹിപ്പിച്ചും സ്കൂള് വളര്‍ന്നു .അവരുടെ സന്ദര്‍ശക ഡയറി കേരളത്തിലെ അക്കാദമിക സംരഭങ്ങളെ സമൂഹം എങ്ങനെ പ്രോത്സാഹിപ്പിക്കുന്നു എന്നതിന്റെ തെളിവാണ്.\nപത്ര വാര്‍ത്ത കൂടി വായിക്കൂ\nകരുനാഗപ്പള്ളി: അധ്യാപന മികവിന് അംഗീകാരമായി ശ്രീകുമാറിന് ദേശീയപുരസ്കാരം. കരുനാഗപ്പള്ളി ഗവ. ഹയര്‍സെക്കന്‍ഡറി സ്കൂള് ഹൈസ്കൂള് വിഭാഗം സാമൂഹികശാസ്ത്ര അധ്യാപകന് ആര് ശ്രീകുമാറിനാണ് ഈ വര്‍ഷത്തെ ദേശീയ അധ്യാപക അവാര്‍ഡ്. സ്കൂളിലെ വിദ്യാര്‍ഥികളില് ശാസ്ത്രാഭിരുചി വളര്‍ത്താന് നടത്തിയ മികവാര്‍ന്ന പ്രവര്‍ത്തനങ്ങളാണ് ശ്രീകുമാറിനെ പുരസ്കാരത്തിന് അര്‍ഹനാക്കിയത്. സെപ്തംബര് അഞ്ചിന് ഡല്‍ഹിയില് ചേരുന്ന ചടങ്ങില് രാഷ്ട്രപതി പ്രതിഭാപാട്ടില് പുരസ്കാരം സമ്മാനിക്കും. ഇരുപത്തിനാല് വര്‍ഷമായി അധ്യാപനരംഗത്തുള്ള ശ്രീകുമാര് ചവറ ചിറ്റൂര് യുപി സ്കൂള് , കരുനാഗപ്പള്ളി യുപിജി സ്കൂള് എന്നിവിടങ്ങളില് ശാസ്ത്ര ഗവേഷണ പ്രോജക്ടുകളുടെ ഗൈഡായും ശാസ്ത്രമേള കണ്‍വീനറായും പ്രവര്‍ത്തിച്ചിട്ടുണ്ട്. സംസ്ഥാന, ദേശീയമേളകളില് മികച്ച നേട്ടവും കരസ്ഥമാക്കി. യുപിജി സ്കൂളിലെ കുട്ടികളെ ശാസ്ത്രമേളയ്ക്കായി അന്താരാഷ്ട്രതലത്തില് വരെ എത്തിച്ചിട്ടുണ്ട്. ശ്രീകുമാറിന്റെ അക്ഷീണമായ പരിശ്രമമായിരുന്നു ഇതിന് പിന്നില് . സ്കൂളിലെ വിവിധ മേഖലകളിലായി മറ്റ് അക്കാദമിക് പ്രവര്‍ത്തനങ്ങളിലും ശ്രീകുമാര് മുന്നിലുണ്ട്. രക്തദാനം, സുനാമി ദുരിതാശ്വാസം, പരിസ്ഥിതി, ജലസംരക്ഷണം, റെഡ്ക്രോസ് തുടങ്ങി എല്ലാ മേഖലയിലും സജീവസാന്നിധ്യമാണ് ഈ അധ്യാപകന് . ശ്രീകുമാറിന്റെ നേതൃത്വത്തില് വിദ്യാര്‍ഥികള് നടത്തിയ പരിസ്ഥിതി ഗവേഷണ പാഠങ്ങള് ശ്രദ്ധേയമായിരുന്നു. 2007-08ലെ സംസ്ഥാന അധ്യാപക അവാര്‍ഡ് ലഭിച്ചിട്ടുണ്ട്. മികച്ച റിസര്‍ച്ച് ഗൈഡിനുള്ള പരുസ്കാരങ്ങളും നേടി. ജില്ലയിലെ മികച്ച ജൂനിയര് റെഡ്ക്രോസ് കൗണ്‍സിലര് , ജെആര്‍സി ഉപജില്ലാ കണ്‍വീനര് , ഇന്റര് റെഡ്ക്രോസ് സൊസൈറ്റി അവാര്‍ഡ് എന്നിവയും ലഭിച്ചിട്ടുണ്ട്. സാഹിത്യരംഗം മാസികയില് സോപാനം ശ്രീകുമാര് എന്ന പേരില് കവിത എഴുതാറുണ്ട്.\nദേശീയ അവാര്‍ഡു നേടിയ ഡല്‍ഹിയിലെ ഒരു അധ്യാപികയെ കൂടി പരിചയപ്പെടാം. ഇവിടെ ക്ലിക്ക് ചെയ്യൂ ..\nഗ്രാഫിക് ഒര്‍ഗനൈസേഴ്സ് അടുത്ത ലക്കത്തില് തുടരും\nPosted by Dr Kaladharan TP at Monday, September 05, 2011\nLabels: അധ്യാപക ശാക്തീകരണം, പ്രഥമാധ്യാപകര്.\nബത്തേരി: സംസ്ഥാന അധ്യാപക അവാര്‍ഡ് രാധാകൃഷ്ണന് അര്‍ഹതയ്ക്കുള്ള അംഗീകാരം. ചെട്യാലത്തൂര് ഗവ. എല്‍പി സ്കൂള് പ്രധാനാധ്യാപകന് എസ് രാധാകൃഷ്ണനാണ് ഇത്തവണ പ്രൈമറി വിഭാഗത്തില് മികച്ച അധ്യാപകനുള്ള സംസ്ഥാന അവാര്‍ഡ്. . . 2007ല് പ്രധാനാധ്യാപകനായി ജോലിക്കയറ്റം ലഭിച്ചതോടെയാണ് നാലുവശവും ഘോരവനത്താല് ചുറ്റപ്പെട്ട കേരള-തമിഴ്നാട് അതിര്‍ത്തിയിലെ ചെട്യാലത്തൂര് സ്കൂളിലെത്തിയത്. വയനാടന് ചെട്ടിമാരും ആദിവാസികളും കൂടുതലായി താമസിക്കുന്ന മുന്നൂറോളം മാത്രം ജനസംഖ്യയുള്ള ഈഗ്രാമത്തിലെ ഏകവിദ്യാലയമാണിത്.\n2001-06 ലെ യുഡിഎഫ് ഭരണത്തില് അനാദായകരം എന്ന പേരില് അടച്ചുപൂട്ടാന് ഉത്തരവിട്ട ജില്ലയിലെ 56 സ്കൂളുകളില് ഇതും ഉള്‍പ്പെട്ടിരുന്നു.\nഅധ്യാപകര് കൃത്യമായി സ്കൂളില് എത്താത്തത് മൂലം പഠനനിലവാരം മോശമായതിനാല് ഇവിടെ കുട്ടികളുടെ കൊഴിഞ്ഞുപോക്കും വര്‍ധിച്ചു. ആനക്കാടിന് നടുവിലായതിനാല് നിയമനം ലഭിക്കുന്ന അധ്യാപകര് ചാര്‍ജെടുക്കാതെയും ചാര്‍ജെടുക്കുന്നവര് മാസങ്ങള്‍ക്കകം സ്ഥലം മാറ്റം വാങ്ങിപ്പോവുകയോ ആണ് ചെയ്തിരുന്നത്. ഇതിനിടെയാണ് രാധാകൃഷ്ണന് പ്രധാനാധ്യാപകനായി എത്തുന്നത്. സ്കൂളില് നിന്നും എട്ട് കി.മീ അകലെ താമസിക്കുന്ന അദ്ദേഹം മുണ്ടക്കൊല്ലിയില് നിന്നും ബസ് കയറി അഞ്ച് കി. മീ അകലെ പാട്ടവയല് ചങ്ങല ഗെയ്റ്റില് ബസിറങ്ങി രണ്ടര കി. മീ വനപാതയിലൂടെ ഒറ്റയ്ക്ക് നടന്നാണ് മുടങ്ങാതെ സ്കൂളില് കൃത്യസമയത്തെത്തി വൈകുന്നേരം മടങ്ങുന്നത്. കാട്ടാനയും കാട്ടുപോത്തും കരടിയുമെല്ലാം വിഹരിക്കുന്നതാണ് ഈ വനപാത. ഏത് പ്രതികൂല കാലാവസ്ഥയിലും ഇദ്ദേഹം സ്കൂളില് നടന്നെത്തുന്നത് നാട്ടുകാര്‍ക്ക് അത്ഭുതമുളവാക്കുന്നതാണ്.\nകുട്ടികളുടെ പഠനനിലവാരം ഉയര്‍ത്തുന്നതിനൊപ്പം അവരുടെ മറ്റ് കാര്യങ്ങളിലും ഈ ഗുരുനാഥന് ശ്രദ്ധാലുവാണ്. ആദിവാസികള് ഉള്‍പ്പെടെയുള്ള കുട്ടികളില് ആരെങ്കിലും സ്കൂളിലെത്തിയില്ലെങ്കില് ഇദ്ദേഹം അവരുടെ വീടുകളിലും കോളനികളിലും എത്തി വിവരം തിരക്കും. അസുഖം ബാധിച്ച കുട്ടികളെയും രക്ഷിതാക്കളെയും സ്വന്തം കൈയില് നിന്നും കാശു മുടക്കി ആശുപത്രികളിലെത്തിക്കും. മുണ്ടക്കൊല്ലിയില് വീടിന് സമീപത്തെ കോളനികളിലും ഇതേ ശ്രദ്ധയുണ്ട്. ശമ്പളമായി കിട്ടുന്ന തുകയുടെ വലിയൊരു ഭാഗവും ഇത്തരം സാമൂഹ്യ പ്രവര്‍ത്തനത്തിനാണ് ചെലവഴിക്കുന്നത്. സ്കൂളില് ഉച്ചക്കഞ്ഞിക്കു പകരം ചോറ് നല്‍കാനും ഇദ്ദേഹം സ്വന്തം കൈയില് നിന്നും പണം ചെലവഴിച്ചു.\nചെറുകിട കര്‍ഷകന് കൂടിയായ രാധാകൃഷ്ണന് സ്കൂളിലേക്ക് വരുമ്പോള് സഞ്ചിയില് കുട്ടികള്‍ക്കായി പഴം, ചേമ്പ്, ചേന, തേങ്ങ, കാച്ചില് തുടങ്ങിയ കാര്‍ഷികോല്‍പ്പന്നങ്ങളും കരുതും. കാട്ടാനക്കൂട്ടങ്ങള്‍ക്കും ഒറ്റയാനും മുന്നില്‍പ്പെട്ട് പലപ്പോഴും ഓടുന്നതിനിടെ വീണ് പരിക്കേറ്റെങ്കിലും ഈ അധ്യാപകന്റ നിശ്ചയദാര്‍ഡ്യത്തിന് മാറ്റമൊന്നുമില്ല.\nപിടീഎ അല്ലെങ്കില് നാട്ടുകാരുടെ ശ്രദ്ധ വേണ്ടപോലെ ഉണ്ടെങ്കില് സര്‍ക്കാര് സ്കൂളല്ല എന്തു ചപ്പും നന്നാവും.അതാണിന്ന് നാടിനാവശ്യവും ഇന്നില്ലാത്തതും\nമാഷ് എഴുതിയ പോസേറ്റും കമന്രിലുള്ള അനുബന്ധങ്ങളും വായിച്ചു.വായിച്ചു വളരെയേറെ സന്തോഷിക്കുന്നു.എന്നാല് അവാര്ഡ് കിട്ടിയ\nഎല്ലാവരും അതിന് അര്ഹരാണെന്നു കരുതുന്നുണ്ടോ\nഅവാര്ഡ് നിര്ണയരീതി സുതാര്യമാണെന്നു വിശ്വസിക്കുന്നുണ്ടോ\nപ്രിയ എം എസ്.ജനാര്‍ദനന് മാഷ്,\nഅവാര്‍ഡ് സമൂഹം നല്കണം\nഅതു സ്കൂളിനു നേട്ടം ഉണ്ടാക്കാന് വഴി ഒരുക്കണം\nഇന്നത്തെ അവാര്‍ഡ് രീതി അര്ഹതയില്ലാത്തവരെയും നല്ല അധ്യാപകരായി ലേബല് ചെയ്യുന്നു\nഭരിക്കുന്ന പക്ഷം സ്വാധീനം ചെലുത്തുന്നതായി ആക്ഷേപം ഉണ്ട്\nഅവാര്‍ഡ് തട്ടിക്കൂട്ടി എടുക്കുന്ന വിരുതന്മാരും ഉണ്ട്\nഅതു കൊണ്ടാണ് പൊതു വിദ്യാലയത്തെ ശക്തിപ്പെടുത്തിയവരാണോ എന്നു സമൂഹം പരിശോധിക്കേണ്ടത്\nപലപ്പോഴും അവാര്‍ഡ് കിട്ടുമ്പോഴാണ് ഹോ ഇങ്ങനെ ഒരാള് സ്കൂളില് ഉണ്ടെന്നു പോലും അറിയുക\nകാസ്ര്ഗോടുള്ള എന്‍റെ നല്ല ചില അധ്യാപകര് അവര് അവാര്‍ഡിന് അപേക്ഷിക്കുകയില്ല .അപേക്ഷിച്ച് നേടേണ്ട എന്നവര് കരുതുന്നു\nഅവര്‍ക്ക് നാട്ടുകാരുടെ പിന്തുണ


സംസ്ഥാനത്ത് രണ്ടാം കോവിഡ് തരംഗമെന്ന് വെളിപ്പെടുത്തൽ: മരണനിരക്ക് ഉയർന്നേക്കാം - ഇ വാർത്ത | evartha\nസംസ്ഥാനത്ത് രണ്ടാം കോവിഡ് തരംഗമെന്ന് വെളിപ്പെടുത്തൽ: മരണനിരക്ക് ഉയർന്നേക്കാം\nസംസ്ഥാനത്ത് രണ്ടാം കോവിഡ് തരംഗമെന്ന് വെളിപ്പെടുത്തി ആരോഗ്യമന്ത്രി കെകെ ശൈലജ. വരും ദിവസങ്ങള് നിര്‍ണായകമാണെന്നും മരണനിരക്ക് ഉയരാന് സാധ്യതയെന്നും കെകെ ശൈലജ പറഞ്ഞു. സംസ്ഥാനത്ത് ആകെ ഒരു ലക്ഷത്തി അറുപത്തിയേഴായിരത്തിലേറെ പേര്‍ക്ക് രോഗമുണ്ടായി. ഇതില് ഒരു ലക്ഷത്തിപതിനാലായിരം പേര് ഇതുവരെ രോഗമുക്തരായെന്നും മന്ത്രി പറഞ്ഞു.\nഒരു ഘട്ടത്തില് കൊവിഡ് പ്രതിരോധത്തില് കേരളം ഏറെ മുന്നോട്ട് പോയിരുന്നു. ഉണ്ടാകാന് പാടില്ലാ തരത്തില് ചില അനുസരണക്കേടുകള് കോവിഡ് പ്രതിരോധത്തില് ഉണ്ടായി. സമരങ്ങള് കൂടിയതോടെ കേസുകളും കൂടി. യുഎന് അവാര്‍ഡ് കിട്ടിയത് നമ്മുടെ പ്രവര്‍ത്തനങ്ങളുടെ ഫലമായിരുന്നു.\nപലഘട്ടങ്ങളിലും രോഗ വ്യാപനത്തിന്റെ നിരക്ക് വളരെ കുറയ്ക്കാന് സംസ്ഥാനത്തിന് സാധിച്ചു. എല്ലാവര്‍ക്കും വന്ന് രോഗം മാറട്ടെ എന്ന നയമല്ല കേരളം സ്വീകരിച്ചതെന്നും മന്ത്രി പറഞ്ഞു\nകേരളത്തില് മരണനിരക്ക് മറ്റ് സംസ്ഥാനങ്ങളുമായി താരതമ്യം ചെയ്യുമ്പോള് വളരെ കുറവാണ്. 656 പേരാണ് ഇതുവരെ കേരളത്തില് മരണത്തിന് കീഴടങ്ങിയത്.0.39 ശതമാനമാണ് മരണനിരക്ക്. 20-40 ഇടയില് ഉള്ളവര്‍ക്കാണ് കൂടുതല് കോവിഡ് ബാധിച്ചതെങ്കിലും മരിച്ചവരില് 72% പേരും 60 വയസിന് മുകളില് പ്രായമുള്ളവരാണെന്നും മന്ത്രി പറഞ്ഞു.\nജനസാന്ദ്രതയും പ്രായമായവരുടെ എണ്ണം കൂടിയതും ജീവിത ശൈലി രോഗികള് കൂടിയതും കേരളത്തില് വലിയ പ്രതിസന്ധിയാണ്. കോവിഡ് പ്രതിരോധത്തില് കേരളം സ്വീകരിച്ച മാതൃക ശരിയായിരുന്നു എന്നാണ് മറ്റ് സ്ഥലങ്ങളിലെ അനുഭവം പഠിപ്പിക്കുന്നതെന്നും മന്ത്രി ചൂണ്ടിക്കാട്ടി.\nTopics: Corona K K Shylaja kerala


മൊട്ട മനോജ്: ചത്തകുട്ടിയുടെ ജാതകം നോക്കാതെ ജീവിക്കുന്ന ആളുകളുടെ കാര്യം നോക്കരുതോ ?\nചത്തകുട്ടിയുടെ ജാതകം നോക്കാതെ ജീവിക്കുന്ന ആളുകളുടെ കാര്യം നോക്കരുതോ ?\nപത്രധര്‍മം പത്രധര്‍മം എന്ന് പറഞ്ഞാല് എന്താണെന്നു എനിക്കറിയില്ല, ധര്‍മം തരണേ എന്ന് പറഞു വീട്ടില് വരുന്ന പിച്ചകാര്‍ക്ക് വല്ലതും കൊടുക്കാറുണ്ട് ഇനി അതും ഇതും ആയി വല്ല ബന്ധമുണ്ടോ എന്നറിയില്ല.\nറിപ്പോര്‍ട്ടര് ചാനെല് ഇതുവരെ വേണു ബാലകൃഷ്ണന് നടത്തിയ ക്ലോസ് എന്കൌണ്ടെര് എല്ലാം തന്നെ കണ്ടിട്ടുണ്ട് ഒപ്പം വളരെയധികം ഇഷ്ടപെട്ടിട്ടും ഉണ്ട്.\nഒപ്പം അദ്ദേഹത്തിന്‍റെ ഒരു ഫാന് ആണ് എന്ന് പറയുന്നതിലും തെറ്റില്ല. ഇപ്പൊ നികെഷിനെ കാണാത്തതുകൊണ്ടാവും. !\nഇപ്പൊ ശ്രീ ഉമ്മന്‍ചാണ്ടിയുമായി നടത്തിയ സംഭാഷണവും ഒരു പരിധി വരെ ഇഷ്ടപ്പെട്ടു എന്ന് പറയാം. ചിലപ്പോ അത് രാഷ്ട്രീയകരെ പറ്റിയുള്ള പൊതുവേ ഉള്ള കഴ്ചപാടിന്റെ ഭാഗമായാവാം.\nഎന്നാല് ഈ അഭിമുഖത്തില്‍നിന്ന് മാത്രം വേണു ഒരു വികസനവിരോധി ആണ് എന്ന് തോനിപോകുന്നു ചില സമയത്ത്.\nഉദാഹരണത്തിന് അട്ടപാടിയില് ആദിവാസികള്‍ക്ക് ഭൂമി തിരിച്ചു കൊടുത്ത് സുസ്ലോണ് കമ്പനിയെ ഒഴിപ്പിക്കുക എന്നുപറയുന്നത് ഇത്തിരി കടന്ന കയ്യാണ്, വെള്ളത്തിനെ മാത്രം ആശ്രയിച്ചു കരണ്ട് ഉണ്ടാക്കുന്ന കേരളം എന്നാ കൊച്ചു സംസ്ഥാനത്ത് ഇത്തരം പദ്ദതികള് ആവശ്യമാണ്, ഒപ്പം അവരെന്തയാലും അവിടെ സംഗതികള് ഒക്കെ ശ്ടാപിച്ചു കഴിഞ്ഞു, ഇതി പത്തു മുഴുവന് ഇളക്കിമാറ്റി കുട്ടിയും പറച്ചു പോണം എന്നുപറയുന്നത് ശരിയല്ല.\nഅങ്ങിനെ വിവാദങ്ങള് ഉണ്ടെങ്കില് അവര്‍ക്ക് സ്ഥലം കൊടുത്ത സമയത്ത് തന്നെ അതിനെതിരെ എന്തെങ്കിലും ചെയ്യണമായിരുന്നു.\nഅപ്പൊ ഇനി ചെയ്യാന് പറ്റുന്നത് എന്താനുവച്ചാല് രണ്ടുപേര്‍ക്കും ഒപ്പം കേരളത്തിലെ മറ്റുള്ള ജനങ്ങള്‍ക്കും കൂടി ഉപയോഗപ്രദമായ കാര്യം രമ്യതയില് പരിഹരിക്കുക എന്നതാണ്.\nഇത് എന്‍റെ അഭിപ്രായം മാത്രം.\nഎനിക്ക് വ്യക്തമായ രാഷ്ട്രീയം ഇല്ല, വികസനത്തിനും ഒപ്പം പ്രായോഗിഗതയ്ക്കും മുന്‍ഗണന നല്‍കുന്ന വ്യക്തികള് ആണ് എനിക്കിഷ്ടം.\nവാല്‍കഷ്ണം : സുസ്ലോണ് കമ്പനി എന്‍റെ അമ്മയിഅപ്പന്‍റെ അല്ല. വേണുവും നികേഷും ഇപ്പോഴും എന്‍റെ ഫേവറൈറ്റ് ആണ്.\nPosted by Manoj Kumar C at 9:47 AM\nLabels: Business, Kerala, Malayalam, Party, Politics, Ummen Chandi, Venu Balakrishnan, രാഷ്ട്രീയം\nമറുപക്ഷത്ത് ഭൂമിയില്ലാത്ത ഒരു കൂട്ടരുമുണ്ടെന്നത് സത്യം തന്നെയാണ്. അപ്പോൽ പിന്നെ....\n"സുസ്ലോണ് കമ്പനി എന്‍റെ അമ്മയിഅപ്പന്‍റെ അല്ല. വേണുവും നികേഷും ഇപ്പോഴും എന്‍റെ ഫേവറൈറ്റ് ആണ്." :))\nജനം ചോദിയ്ക്കാന് ആഗ്രഹിക്കുന്ന ചോദ്യങ്ങള് അല്ലെ എപ്പോഴും വേണു മാഷ് ചോദിക്കണേ ?\n@റിജോ : ശരിയാണ് അത് വിസ്മരിക്കുന്നില്ല. പക്ഷെ ഉണ്ടാക്കിയ സംഭവം ഉണ്ടാക്കി കഴിഞ്ഞതിനു ശേഷം പൊളിക്കുക എന്ന് പറഞ്ഞാല് അത് കൊണ്ട് ഉണ്ടാകുന്ന ഗുണം കൂടി നോക്കണ്ടേ.\nലിപി : നന്ദി. :-)\nവില്ലജ്മാന് : അതെ സത്യം അത് തന്നയാണ് വേണു ചോദിക്കുന്നത്. ഞാന് ഇപ്പോഴും പറയുന്നു വേണു ഈസ് ബെസ്റ്റ്, ചങ്കൂറ്റം ഉള്ള ആളാണ് വേണു.\nപക്ഷെ വേണ്ടും വീണ്ടും പൊളിക്കും പോലിക്കുമോ എന്ന് ചോദിക്കുന്നത് കണ്ടപ്പോള് ഒരു അസ്കിത, അപ്പൊ ആ പറഞ്ഞ "പാക്കേജു" തന്നയാണ് നല്ലത് എന്ന് തോനി അത്ര മാത്രം.\nവേണു ഒരു നല്ല journalist ആണെങ്കിലും മിക്ക സമയത്തും അദ്ദേഹത്തിന്റെ ചോദ്യങ്ങള് കേട്ടാല് മുമ്പില് കിട്ടുന്നവര് എല്ലാം അയാള്‍ക്ക് മുന്നില് വിനയന്വിതര് ആയി ഇരിക്കണം എന്ന മട്ടില് ആണ്...ഇതേ ചോദ്യങ്ങള് തന്നെ അല്പം soft ആയി ചോദിക്കുന്നത് ആണ് കേള്‍വിക്ക് നല്ലത് എന്നും കൂടി തോന്നുന്നു...പിന്നെ പലപ്പോഴും ഒരു ഒരു പാര്‍ടിയുടെ വക്താവ് ആണ് താന് എന്ന് കൃത്യമായി idneitfy ചെയ്യിക്കാന് തരത്തിലുള്ള interview ആണെന്ന് തോന്നും...അതൊരു റീപോര്‍ടറുടെ പരാജയം ആണെന്നാ എനിക്ക് തോന്നുന്നത്...\nഞാനീ വക കോമഡി പരിപാടികള് കാണാറില്ല മനോജ്. :)\nഎന്‍റെ ലോകം : താങ്കള് വ്യക്തമായി തന്നെ പറഞ്ഞു.\nബഷീര് : ഹ ഹ കോമഡി തന്നെയാ ചിലപ്പോ. പക്ഷെ പലരും അതില് ബ ബ പറയുന്നത് കണ്ടിട്ടുണ്ട്.\nദി മാന് :താങ്ക്സ്\n"സുസ്ലോണ് കമ്പനി എന്‍റെ അമ്മയിഅപ്പന്‍റെ അല്ല.“\nഇക്കാര്യത്തിൽ എനിക്ക് സംശയമുണ്ട് മനോജ്..!\nഒരു അഴ കൊഴമ്പന് പോസ്റ്റ് അല്ലാതെ എന്ത് പറയാനാ\nവിവാദങ്ങൾ ഉണ്ടാക്കാൻ എനിക്കും താല്പര്യമില്ല. കടപ്പാട്: ഉമ്മൻ ചാണ്ടി.\nആത്മഗതം: ആ കാറ്റാടിയുടെ കാറ്റ് തട്ടിയാൽ വീഴുന്ന അവസ്ഥയിലാ എന്റെ കസേര അതിനിടയിലാ കോപ്പന്റെ ഒരോ ചോദ്യങ്ങൾ.\nഇതെല്ലാം ഓരോരൊ രാഷ്ട്രീയക്കളീകളല്ലേ...\nപിന്നെ വേണമെങ്കിൽ ഒരു ചോദ്യം മാത്രം.\nഎതിർക്കുന്നവർ ഇക്കാലമത്രയും എവിടെയായിരുന്നു...?\nഅവർ രാത്രിയിൽ ആരും കാണാതെ കൊണ്ടുവന്നു കുഴിച്ചിട്ടതൊന്നുമല്ലല്ലൊ...?\nഒരു ചെറിയ ചോദ്യം.\nനിങ്ങളുടെ വീടും പറമ്പും ഒരു ഹോട്ടൽ മുതലാളി കൈയ്യേറി എന്നു കരുതുക. അവിടെ ഒരു നല്ല ഹോട്ടലും സ്ഥാപിച്ചു. നാട്ടുകാർക്ക് നല്ല ഭക്ഷണം ലഭിക്കുന്ന ഒരു ഹോട്ടൽ എന്നും കരുതുക.\nനിങ്ങൾ ഹോട്ടൽ മുതലാളിയുമായി 'പാക്കേജ്' നു പോകുമോ? അതോ\nനിയമപരമായി അവരെ ഒഴിവാക്കാൻ ശ്രമിക്കുമോ? :)\nസാബുവിന്റെ കമന്റില് എന്റെയും ഒരു കയ്യൊപ്പ്...!\nmoideen : അങ്ങിനെ ആണെങ്കില് ഞാന് ഇപ്പൊ അട്ടപാടിയില് പോകും.\nShukoor : സാരല്യ അടുത്ത പ്രാവശ്യം നോക്കാം.\nJefu Jailaf : ഹ ഹ അത് ശരിയാ\nവീ കെ : അത് തന്നെയാണ് എന്‍റെയും ചോദ്യം.\nSabu M H : വ്യതാസമുണ്ട് എന്‍റെ സ്ഥലം ഒരു പബ്ലിക് റോഡ് ഉണ്ടാക്കാനാണ് കയ്യേറിയതെങ്കില് ഞാന് " പാക്കേജിന്" പോകും, പക്ഷെ ഹോട്ടലാണ് എങ്കില് പോകില്ല, ഇവിടെയും അതാണ് വ്യതാസം.\nകുഞ്ഞൂസ് (Kunjuss) : നന്ദി.\nഞാനും വേണുവിന്റെ ഫാനാണ്\n...വികസനത്തിനും ഒപ്പം പ്രായോഗിഗതയ്ക്കും മുന്‍ഗണന നല്‍കുന്ന വ്യക്തികള് ആണ് എനിക്കിഷ്ടം...!\nഅതോണ്ട്..എനിക്കിപ്പം ആരേയും ഇഷ്ട്ടാല്ലാ...!\nആദിവാസികളുടെ ഭൂമിയോ? അവർക്കെവിടെയാ ഭൂമി ഇപ്പോ? അതൊക്കെ പണ്ട് കാലത്തെപ്പോഴോ അല്ലേ ഉണ്ടായിരുന്നത്? ആദിവാസികൾക്കായി അനുവദിച്ച വൈദ്യുതി ലൈൻ അവരുടെ ഊരിൽ എത്തും മുൻപ് വഴി മാറിപ്പോകുന്നതു കാണാം. അവർക്കനുവദിച്ച ജലസേചന പദ്ധതിയും വഴി മാറി ഒഴുകുന്നതു കണ്ടിട്ടുണ്ട്. ആ പേരിൽ വരുന്ന സകല പാക്കേജും മറ്റാരുടെയെങ്കിലും ആയിത്തീരാൻ ഒരു ബുദ്ധിമുട്ടുമില്ല.അവരുടെ ഊരുകളിൽ, അവർ താമസിയ്ക്കുന്ന് കൊച്ചു വീടുകളുടെ ഉമ്മറത്തും കൂടി ഹുങ്കാര ശബ്ദം മുഴക്കി തിരിയുന്ന കാറ്റാടിയും പുതിയൊരു പാക്കേജിൽ ആദിവാസിയുടെ അപ്പുറത്തേയ്ക്ക് നടന്നു പോകുവാനാണിട.\nആദിവാസി മടിയനാണ്, പണിയെടുക്കില്ല, മദ്യത്തിനടിമയാണ്, നന്നാവാൻ മോഹമില്ല എന്ന പതിവു വചനങ്ങൾ നമുക്ക് കേട്ടുകൊണ്ടിരിയ്ക്കേണ്ടിയും വരും..... മണ്ണിൽ നിന്ന് മാന്തിയെടുത്ത കിഴങ്ങിൽ ഭക്ഷണ ശേഷം മിച്ചം വന്നത് തിരികെ മണ്ണിൽ കുഴിച്ചിടുന്ന, സ്വന്തമായി പെട്ടിയിൽ പൂട്ടി വെയ്ക്കാത്ത ആദിവാസിയുടെ മനസ്സ് നമുക്ക് പിടി കിട്ടാനെളുപ്പമല്ല.\nപാക്കേജു കൊണ്ട് ആദിവാസിയ്ക്ക് എന്തെങ്കിലും ഗുണമുണ്ടാകുമെന്ന നല്ല പ്രതീക്ഷയിൽ...........\nചാനലുകാരും കണക്കാ രാഷ്ട്രിയ കാരുംകണക്കാ...\nടിന്റുമോന് : അത് ശരി, ഞാന് ടിന്റുമോന് ഫാനാ\nപ്രഭന് ക്യഷ്ണന് : എനാലും ആരെങ്കിലും വേണ്ടേ ?\nEchmukutty : പാക്കെജുകൊണ്ട് ആദിവാസികള്‍ക്കും മറ്റുള്ള കേരളീയര്‍ക്കും ഉപകാരം ഉണ്ടാവട്ടെ.\nINTIMATE STRANGER : ഇവര് കുറച്ചു വ്യതസ്തമായി തോനിയിരുന്നു, ഇന്ത്യാവിഷന് തുടക്കത്തില് ഇങ്ങനെയയിരിന്നു\nസുസ്ലോണ് കമ്പനി എന്‍റെ അമ്മയിഅപ്പന്‍റെ അല്ല. വേണുവും നികേഷും ഇപ്പോഴും എന്‍റെ ഫേവറൈറ്റ് ആണ്. ,,,പിന്നെന്തൂട്ടാ പ്രശ്നം!!!!\nആസാദ് : ശരിയാണ് ഇതുവരെ അത് മാറിയിട്ടില്ല.\nസുബാന്‍വേങ്ങര : അത് ശരി, രാമായണം മുഴുവന് പറഞ്ഞിട്ട് സീത കൃഷ്ണന്റെ ആന്‍റിയാണോ എന്ന് ചോദിക്കും പോലെയായി.


ഹൃദയഭേദകമായ ചില രംഗങ്ങള് ക്യാമറയില് പതിഞ്ഞപ്പോള് ! – ഭാഗം 1 - Boolokam\nHome Columns Criticism ഹൃദയഭേദകമായ ചില രംഗങ്ങള് ക്യാമറയില് പതിഞ്ഞപ്പോള് ! – ഭാഗം 1\nഹൃദയഭേദകമായ ചില രംഗങ്ങള് ക്യാമറയില് പതിഞ്ഞപ്പോള് ! – ഭാഗം 1\nജീവിതം എന്ന് പറയുന്നത് വ്യത്യസ്തമായ ഘട്ടങ്ങളിലൂടെ കടന്നു പോകുന്ന ഒന്നാണ്. അതില് സുഖങ്ങള് ഉണ്ടാകും ദുഃഖങ്ങള് ഉണ്ടാകും. ഇവിടെ നമ്മള് ചില ചിത്രങ്ങള് കാണാന് പോവുകയാണ്. ഹൃദയഭേദകമായ ആ രംഗങ്ങള് നമുക്കൊന്ന് കണ്ടു നോക്കാം.\n1. 2011 ല് തായ്ലന്‍ഡിലെ ഫുകെറ്റില് നടന്ന വെജിറ്റേറിയന് ഫെസ്റ്റിവലില് പിശാചുക്കളെ തങ്ങളില് നിന്നും അകറ്റുവാനായിട്ടും തങ്ങളുടെ സമൂഹത്തിനു ഭാഗ്യം കൊണ്ട് വരാനായിട്ടും നിരവധി പേരാണ് ഇങ്ങനെ വായിലൂടെയും മറ്റും കമ്പികള് കയറ്റിയത്.\n2. ഈ വര്ഷം ആഗസ്റ്റില് നിറഞ്ഞൊഴുകിയ ഗംഗയുടെ സംഹാര താണ്ഡവത്തില് രക്ഷപ്പെടുവാനായി ഒരു കുട്ടി പോസ്റ്റില് കെട്ടിയ കയറിലൂടെ തൂങ്ങി രക്ഷപ്പെടുവാന് ഒരുങ്ങുന്ന രംഗം.\n3. ചെളി നിറഞ്ഞൊരു അഗ്നിപര്‍വ്വതം ഇന്തോനേഷ്യയിലെ ജാവയില് 2006 പുറംതള്ളപ്പെട്ടപ്പോള് അനേകം പേര്‍ക്കാണ് ജീവഹാനി സംഭവിച്ചത്. 2013 ല് ആ സംഭവത്തെ ഓര്‍ക്കുവാനായി ജാവ സ്വദേശികള് വീണ്ടും ചെളിയില് ഇറങ്ങിയപ്പോള്\n4. സെന്റ് പീറ്റേഴ്സ് ബര്‍ഗില് നടന്ന ഒരു സ്വവര്‍ഗ രതിക്കാരുടെ പരേഡിനിടെ പോലിസ് ആക്രമണത്തില് പരിക്കേറ്റവര് . പോലിസ് അവര്‍ക്കെതിരെ കല്ലെറിഞ്ഞു എന്നാണ് റിപ്പോര്‍ട്ട്.\n5. 2010 ലെ ഹെയ്ത്തി ഭൂകമ്പത്തിന്റെ ജീവിക്കുന്ന രക്തസാക്ഷി\n6. 1996 ല് സ്വന്തം അച്ഛന്റെയും ഇളയ സഹോദരന്റെയും മരണത്തില് ദുഖിതനായി വിതുമ്പുന്ന ജോണ് ഫാഹി ജൂനിയര് എന്ന കുട്ടി. ഇവന്റെ അമ്മ കാന്‍സര് മൂലം ഈ ദുരന്തത്തിന് കേവലം രണ്ടു മാസങ്ങള്‍ക്ക് മുന്‍പാണ് മരണപ്പെട്ടത്. ഇവരുടെ വീട്ടില് ഉണ്ടായ ഒരു തീപ്പിടുത്തത്തില് ആണ് അച്ചനെയും ഇളയ സഹോദരനെയും ജോണിന് നഷ്ടപ്പെടുത്തിയത്. ജോണും സഹോദരിയും മാത്രമാണ് ഇപ്പോള് ജീവിച്ചിരിക്കുന്നത്.\n7. കിഴക്കന് ജെരൂസലെമില് ഉള്ള തങ്ങളുടെ വീട് തകര്‍ക്കപ്പെട്ട ദുഃഖത്തില് വാവിട്ടു കരയുന്ന കുഞ്ഞ്. അമ്മ സമീപം.\n8. 15,000 പേരുടെ മരണത്തിനു ഇടയാക്കിയ ജപ്പാന് ഭൂകമ്പത്തിന്റെ ദൃശ്യം. 10,000 പേര്‍ക്ക് പരിക്കേല്‍ക്കുകയോ കാണാതാവുകയോ ചെയ്തിട്ടുണ്ട്. വാവിട്ടു കരയുന്ന ഒരു യുവതിയെ ചിത്രത്തില് കാണാം.\n9. 2010 ല് തന്റെ അച്ചനെ അറസ്റ്റ് ചെയ്യാന് വന്ന ഇറാഖി എമര്‍ജന്‍സി റെസ്പോന്‍സ് ബ്രിഗേഡ് മെമ്പറിനെ ഭീതിയോടെ നോക്കുന്ന ഒരു കുഞ്ഞ്.\n10. തങ്ങളുടെ നഗരത്തില് ജൂതന്മാരെ കുടിയിരുത്തുന്ന ഇസ്രായേല് നയത്തിനെതിരെ പ്രതിഷേധിക്കുന്ന ഒരു ഫലസ്തീനിയന് പെണ്‍കുട്ടി ഒരു ഇസ്രായേല് സൈനികനെതിരെ കയ്യുയര്‍ത്തുന്നു.\nPrevious articleശവത്തെ ജീവന് വെപ്പിച്ചു; ക്രിസ് എയ്ഞ്ചല് ഏവരെയും ഞെട്ടിച്ചു\nNext articleകൊതുകിനെ ശാപ്പിട്ടാല് മലേറിയ വരില്ലെന്നോ ?


സര്‍ക്കാരിന്റെ ‘ധൂര്‍ത്ത്’: യുഡിഎഫ് നുണകള്‍ക്ക് കണക്കുനിരത്തി മന്ത്രി ഐസകിന്റെ മറുപടി | Kairali News | kairalinewsonline.com\nസംസ്ഥാന സര്‍ക്കാരിന്റെ ചെലവുകളെക്കുറിച്ച് യുഡിഎഫ് പ്രചരിപ്പിക്കുന്ന നുണകള്‍ക്ക് കണക്കുനിരത്തി മറുപടിയുമായി മന്ത്രി ടി എം തോമസ് ഐസക്. മന്ത്രിയുടെ ഫെയ്സ്ബുക്ക് പോസ്റ്റ് ചുവടെ .\nസര്‍ക്കാരിന്റെ വരുമാനം കുത്തനെ കുറഞ്ഞിരിക്കുന്നതിന്റെ പശ്ചാത്തലത്തില് അനാവശ്യചെലവുകള് കുറയ്ക്കേണ്ടതാണെന്നത് അവിതര്‍ക്കിതമായ കാര്യമാണ്. പക്ഷെ, ഇവ സംബന്ധിച്ച് പൊതുവില് പുറംതൊലി ചര്‍ച്ചകളും അപവാദപ്രചാരണങ്ങളുമാണ് നടത്തുന്നത്. എന്താണ് ചെലവ് കുറയ്ക്കണമെന്നു പറയുമ്പോള് നമ്മള് ഗൗരവമായി പരിഗണിക്കേണ്ടത്? എന്തെല്ലാമാണ് ഇപ്പോള് എടുത്തുകൊണ്ടിരിക്കുന്ന സുപ്രധാന നടപടികള്?\nഇപ്പോള് പൂര്‍ത്തിയാക്കിക്കൊണ്ടിരിക്കുന്ന ഏറ്റവും പ്രധാനപ്പെട്ട പരിപാടി, ക്ഷേമപെന്‍ഷനുകളുടെ വെട്ടിപ്പ് തടയുന്നതിനുള്ള നടപടിയാണ്. മരണമടഞ്ഞിട്ടും പെന്‍ഷന് വാങ്ങിക്കൊണ്ടിരിക്കുന്ന ഒരു ലക്ഷത്തിലേറെ പേരുണ്ട്. അത്രതന്നെ ആളുകളെ കണ്ടെത്താനേ കഴിഞ്ഞിട്ടില്ല. ആള്‍മാറാട്ടം നടത്തുന്നവരാണ് ഇവര്.\nസര്‍ക്കാര് പെന്‍ഷന് കൈപ്പറ്റുന്നവരും ക്ഷേമപെന്‍ഷന് വാങ്ങുന്നവരുണ്ട്. ഇങ്ങനെ പലരും. ഇങ്ങനെയുള്ളവരെയെല്ലാംകൂടി ചേര്‍ത്താല് 4.5 ലക്ഷത്തോളം പേരുണ്ട്. ഇതുവരെ മസ്റ്ററിംഗ് നടത്താത്തവര്‍ക്ക് ഒരു അവസരംകൂടി നല്‍കാന് പോവുകയാണ്. എന്നാലും എന്റെ കണക്കുകൂട്ടല് അനുസരിച്ച് ഏതാണ്ട് മൂന്നേമുക്കാല് ലക്ഷം അനര്‍ഹര് പുറത്തുപോകും. ഏതാണ്ട് 600 കോടി രൂപയുടെ അനാവശ്യ ചെലവ് ഒഴിവാക്കാം.\nരണ്ടാമത്തേത് എയ്ഡഡ് സ്‌കൂളുകളിലെ നിയമനമാണ്. യുഡിഎഫ് ഭരണകാലത്ത് അധിക അധ്യാപകരെ ഉള്‍ക്കൊള്ളിക്കുന്നതിനുവേണ്ടി അധ്യാപക-വിദ്യാര്‍ത്ഥി അനുപാതം കുറച്ചു. അതോടൊപ്പം ധനകാര്യ വകുപ്പിന്റെ അനുമതി ഇല്ലാതെ യുഡിഎഫിന്റെ അവസാനം ഒരു ഉത്തരവിറങ്ങി. അതുപ്രകാരം നിര്‍ദ്ദിഷ്ട നിരക്കിനേക്കാള് ഒരു കുട്ടി കൂടുതലുണ്ടെങ്കില് ഒരു പോസ്റ്റായി. ഇതിന് സര്‍ക്കാരിന്റെ അംഗീകാരം വേണ്ട.\nജില്ലാ വിദ്യാഭ്യാസ ഉദ്യോഗസ്ഥന്റെ അനുമതി മതി. ഇതിന് കോടതിയുടെയും പിന്തുണ കിട്ടി. ഫലമോ? സര്‍ക്കാര് നേരിട്ടു ഏതാണ്ട് 20,000 തസ്തികകളാണ് സൃഷ്ടിച്ചതെങ്കില് സ്വകാര്യ എയ്ഡഡ് മേഖലയില് 15,000 തസ്തികകള് സൃഷ്ടിക്കപ്പെട്ടു. ഇത് അവസാനിപ്പിക്കുന്നത് ഭാവിയിലെങ്കിലും ഭീമന് ചോര്‍ച്ച ഒഴിവാക്കാന് സഹായിക്കും.\nകോളേജ് അധ്യാപക നിയമനത്തിലും ഇതേ സ്ഥിതിയുണ്ട്. പണ്ട് പ്രീ-ഡിഗ്രി കോളേജുകളില് നിന്നും മാറ്റിയപ്പോള് അധ്യാപക തസ്തികകള് നഷ്ടപ്പെടാതിരിക്കാന് വേണ്ടി ബിരുദാനന്തര ബിരുദ മേഖലയില് ഒരു മണിക്കൂര് പഠിപ്പിച്ചാല് ഒന്നരമണിക്കൂറായി കണക്കാക്കുമെന്ന് നിശ്ചയിച്ചു. അന്നത് ചെയ്തത് മനസ്സിലാക്കാം.\nഇന്ന് സര്‍ക്കാര് 150 ഓളം കോഴ്സുകള് പുതിയതായി ആരംഭിക്കാന് തയ്യാറാകുമ്പോള് യുജിസി വര്‍ക്ക് ലോഡല്ലേ സ്വീകരിക്കേണ്ടത്? നിലവില് നിയമനം ലഭിച്ച ഒരാളുടെയും ഇന്നത്തെ സ്ഥിതിയില് മാറ്റം വരുത്താതെ ഭാവി നിയമനങ്ങള്‍ക്ക് ഇത് ഒഴിവാക്കിയാല് അടുത്തവര്‍ഷം 250-300 കോടി രൂപയുടെ ചെലവ് ചുരുക്കാം.\nതികച്ചും അപ്രസക്തമായിത്തീര്‍ന്ന പെര്‍ഫോമന്‍സ് ഓഡിറ്റും ഡിആര്‍ഡിഎയിലെ ഉദ്യോഗസ്ഥരും താഴേയ്ക്ക് പുനര്‍വിന്യസിക്കാനുള്ള നടപടികള് പൂര്‍ത്തിയായിട്ടില്ല. ഇവരുടെ എണ്ണം ഏതാണ്ട് 800 വരും. ഇന്ന് പ്രത്യേകിച്ചൊരു പണിയുമില്ലാത്ത 5000 ഉദ്യോഗസ്ഥരെയെങ്കിലും മറ്റിടങ്ങളിലേയ്ക്ക് പുനര്‍വിന്യസിക്കാം.\nഇതുമൂലം പോസ്റ്റുകള് നഷ്ടപ്പെടുമെന്ന് ആരും വേവലാതിപ്പെടേണ്ട. ഇതിനകം സൃഷ്ടിച്ച പോസ്റ്റുകള് സര്‍വ്വകാല റെക്കോര്‍ഡാണ്. ഇനി ഹയര് സെക്കണ്ടറികളില്, കോളേജുകളില്, ആരോഗ്യ മേഖലയില്, മറ്റു പല വകുപ്പുകളിലും പോസ്റ്റുകള് സൃഷ്ടിക്കേണ്ടിവരും. പക്ഷെ, പ്രത്യേകിച്ച് ജോലിയൊന്നും ഇല്ലാതെ ശമ്പളം വാങ്ങാനുള്ള ഏര്‍പ്പാട് തുടരാനാവില്ല. ഇതുപോലുള്ള കാര്യങ്ങള്‍ക്കാണ് ചെലവു ചുരുക്കാന് പറയുമ്പോള് ഞാന് മുന്‍ഗണന നല്‍കുന്നത്.\nനിലവില് ബജറ്റില് ഉള്‍ക്കൊള്ളിച്ചിട്ടുള്ള പല സ്‌കീമുകളും അനിവാര്യമായിട്ടുള്ളവയല്ല. ഇന്ന് കൊവിഡ് കാലത്ത് കൂടുതല് പണം മുടക്കേണ്ട മറ്റുപല സ്‌കീമുകളുമുണ്ട്. ആദ്യത്തേതില് ഉള്‍ക്കൊള്ളിച്ചിരിക്കുന്ന പണം രണ്ടാമത്തേതിലേയ്ക്ക് മാറ്റണം. ആസൂത്രണ ബോര്‍ഡ് ഇതിനാവശ്യമായ നടപടികള് സ്വീകരിച്ചുകൊണ്ടിരിക്കുകയാണ്.\nഇതോടൊപ്പം ഇന്നത്തെ അസാധാരണ സാഹചര്യത്തില് നമ്മുടെ പല പദ്ധതിയിതര ചെലവുകളും വെട്ടിക്കുറയ്ക്കുകയോ വേണ്ടെന്നുവയ്ക്കുകയോ ചെയ്യണം. അതിനുള്ള നടപടികള് ധനകാര്യ വകുപ്പ് സ്വീകരിച്ചു വരുന്നു. താമസിയാതെ അതിനുള്ള ഉത്തരവും ഇറങ്ങും.\nഅതിനിടയില് ഓഫീസുകളിലേയ്ക്ക് ടൗവ്വല് വാങ്ങുന്നതിനും എയര്‍കണ്ടീഷന് വാങ്ങുന്നതിനും നല്‍കിയ ഭരണാനുമതികള് ഉയര്‍ത്തിപ്പിടിച്ചുകൊണ്ട് ധൂര്‍ത്താണെന്നു നിലവിളിക്കുന്നവര് മനസ്സിലാക്കേണ്ടത് ഇവയില് പലതിനും ചെയ്തുകഴിഞ്ഞതിനുള്ള പണം അനുവദിക്കലാണ്. അല്ലെങ്കില് പകര്‍ച്ചവ്യാധിക്കു മുന്നേ ഭരണാനുമതികള് നല്‍കുന്നതിന് നടപടികള് സ്വീകരിച്ചവയാണ്. ഇങ്ങനെയുള്ള കാര്യങ്ങളിലെല്ലാം കര്‍ശനമായ നിയന്ത്രണങ്ങള് ഉണ്ടാകും.\nപക്ഷെ, ഇവയൊക്കെ ഉയര്‍ത്തി സര്‍ക്കാരിനെ ആക്ഷേപിക്കാന് യുഡിഎഫിന് എന്ത് അര്‍ഹത? ഉന്നയിക്കപ്പെട്ട ഓരോ പ്രശ്നങ്ങളിലും അവരുടെ ഭരണകാലത്ത് ഇന്നത്തേതിനേക്കാള് വലിയ ചെലവുകള് ഉണ്ടായിട്ടുണ്ട്. അവയൊന്ന് ചുരുക്കിപ്പറയാം.\n1. എന്തിന് 496 പേഴ്സണല് സ്റ്റാഫ് എന്നതാണ് ഒരു പ്രധാന ചോദ്യം. യുഡിഎഫ് കാലത്ത് 623 ആളുകളുണ്ടായിരുന്നു പേഴ്സണല് സ്റ്റാഫില്.\n2. ചികിത്സാ ചെലവുകളെക്കുറിച്ചാണ് രണ്ടാമത്തെ ട്രോള്. യുഡിഎഫ് ഭരണകാലത്ത് മന്ത്രിമാരുടെ മൊത്തം ചികിത്സാ ചെലവ് 1.18 കോടി രൂപ. ഇതിനേക്കാള് എത്രയോ കുറവാണ് എല്‍ഡിഎഫ് ഭരണകാലത്ത്.\n3. ഹെലികോപ്ടര് 1.80 കോടിക്ക് വാടകയ്ക്ക് എടുത്തൂവെന്ന് പറയുന്ന യുഡിഎഫ് 10 കോടി രൂപയ്ക്ക് ഒരിക്കലും പറക്കാത്ത വിമാനം വാങ്ങിയവരാണ്.\n4. എന്തിന് കാബിനറ്റ് റാങ്ക്? കാബിനറ്റ് റാങ്ക് കൊടുത്തൂവെന്നു പറഞ്ഞ് ചെലവൊന്നും വര്‍ദ്ധിക്കുന്നില്ല. അതൊരു പദവി മാത്രമാണ്. ഡല്‍ഹിയില് കാബിനറ്റ് റാങ്കുള്ള ഒരു സ്ഥിരം പ്രതിനിധി കേന്ദ്ര സര്‍ക്കാര് ഓഫീസുകളില് ഫലപ്രദമായി ഇടപെടുന്നതിന് ആവശ്യമാണ്. മറ്റു പല സംസ്ഥാന സര്‍ക്കാരുകള്‍ക്കും ഇത്തരം പദവിയുള്ളവര് ഡല്‍ഹിയിലുണ്ട്.\n5. ഉപദേശകരാണ് മറ്റൊരു മഹാഅപരാധം. ഉപദേശകര് യുഡിഎഫ് ഭരണത്തില് ഉണ്ടായിരുന്നില്ലേ? മുഖ്യമന്ത്രിയുടെ ഉപദേശകരെല്ലാം ശമ്പളം വാങ്ങുന്നവരല്ലായെന്നുകൂടി പറയട്ടെ.\n6. പരസ്യം തുടങ്ങിയ പ്രചാരണ പ്രവര്‍ത്തനങ്ങള്‍ക്കുവേണ്ടി സര്‍ക്കാര് ചെലവഴിക്കുന്ന തുകയാണ് മറ്റൊരു വിമര്‍ശനം. 158 കോടി രൂപയാണ് യുഡിഎഫ് സര്‍ക്കാര് പിആര്‍ഡി വഴിയുള്ള പരസ്യങ്ങള്‍ക്കു മാത്രം ചെലവഴിച്ചിട്ടുള്ളത്.\nഇങ്ങനെ ഇനിയും പലതുമുണ്ട്. യുഡിഎഫ് ചെയ്തതെല്ലാം എല്‍ഡിഎഫിനുമാകാം എന്നല്ല വാദം. മേല്‍പ്പറഞ്ഞ ചെലവുകളെല്ലാം ഒരു പരിധിവരെ ഏതു സര്‍ക്കാരായാലും അനിവാര്യമാണ്. എല്‍ഡിഎഫ് ഭരണത്തില് യുഡിഎഫിനെ അപേക്ഷിച്ച് ഇവയൊക്കെ താരമ്യേന കുറവാണ്. ഇന്നത്തെ സാഹചര്യത്തില് ഇതിലൊക്കെ എന്ത് മിതത്വമാകാം എന്നതിനെക്കുറിച്ചും ആലോചിക്കാം. പക്ഷെ, മേല്‍പ്പറഞ്ഞ ധൂര്‍ത്തുകളാണ് സാമ്പത്തിക പ്രതിസന്ധിക്ക് അടിസ്ഥാനമെന്നു പറഞ്ഞു കളയരുതേ… മേല്‍പ്പറഞ്ഞ ധൂര്‍ത്തുകളെല്ലാംകൂടി ചേര്‍ത്താലും കേരളത്തിന്റെ മൊത്തം ബജറ്റിന്റെ 0.1 ശതമാനംപോലും വരുമോ?\nTags: Dr Thomas Issac


ശിഖരവേരുകള്: November 2009\nകണ്ടു പിടിച്ചേയ് ! (കഥ)\n"ഗീതമ്മായീ ദേ കിട്ടി !" ആവേശത്തോടെ കുതിച്ചോടിയെത്തിയ ദീപുമോന് ഗീതയുടെ മടിയിലേക്കു ചാടി വീണു.\nതിണ്ണപ്പടിയിലിരുന്നു വായിക്കുകയായിരുന്ന ഗീതയുടെ പുസ്തകം മുറ്റത്തേക്കു തെറിച്ചു വീണു. പുല്‍ത്തകിടിക്കു അതിരു നില്‍ക്കുന്ന പനിനീര് ചെടികള്‍വകഞ്ഞു മാറ്റി അത്ഭുതത്തിണ്റ്റെ തുറന്ന കണ്ണുകള് മുറ്റത്തേക്കോടിയെത്തി.\n"എവിടെ കാണട്ടെ" പുള്ളിപ്പാവാടയില് നിന്നും റോസാമുള്ളു ശ്രദ്ധാപൂര്‍വ്വം മാറ്റുന്നതിനിടയില് ആതിര പറഞ്ഞു.\nപനി നീര് ഇതളിണ്റ്റെ ഉള്ളം കൈയില് പച്ച ഓല മടഞ്ഞുണ്ടാക്കിയ ഒരു കൊച്ചു ചതുരക്കട്ട.\n"ഇദ് ആണോ ഓല പൂട്ട്?" ധീരജിണ്റ്റെ മുഖം കൂമ്പി.\n"ഞാന് വിചാരിച്ചു... "\nഅനു മോളേ തുടരാന് അനുവദിക്കാതെ ഗീതമ്മായി പറഞ്ഞു. -"ഇനി ആരും ഒന്നും വിചാരിക്കേണ്ടാ. ഇത്തവണയും പൂട്ടു തിരയല് മത്സരത്തില് ദീപുക്കുട്ടനാ ജയിച്ചത്. "\nദീപു മോന് ഗീതമ്മായിയോടു ഒന്നു കൂടെ ചേര്‍ന്നു നിന്നു. മെഡല് വാങ്ങാന് നില്‍ക്കുന്ന കളിക്കാരനെപ്പോലെ.\n"എവിട്യാ അദ് കെടന്നീരുന്നത്?" രാധയുടെ സംശയം.\n"പറേട്ടേ" ദീപു ഗീതമ്മായിയുടെ സമ്മതത്തിനായി വെമ്പി നിന്നു.\n"ങും" ഗീതമ്മായി തലയാട്ടി.\n"ദേ, ആ ചട്ടീലെ മുല്ലേടെ ചോട്ടില്"\n"അദ് എങ്ങിന്യാ നീ കണ്ടേ?" അനൂപിന്‍റെ സംശയം.\n"അമ്മായി കാണിച്ചു കൊടുത്തിട്ടുണ്ടാവും" മിഥുനയുടെ മുഖം വീര്‍ത്തു.\nഅതു കേട്ടതും ഗീതമ്മായി ഉറക്കെ ചോദിച്ചു. -"ഞാന് കാണിച്ചു കൊടുത്തിട്ടുണ്ടാവും ന്ന് തോന്ന്ണുണ്ടോ?"\nമറ്റു കുട്ടികളുടെ സ്വരം മുറ്റവും മതിലും കടന്നു വളര്‍ന്നപ്പോള് അയലത്തുള്ള വീട്ടില് നിന്നും തങ്കപ്പന് നായര് വിളിച്ചു പറഞ്ഞു. -"ഗീതേ, കുട്ടികള് ഒരു പാടു വെളച്ചിലു കാട്ടിയാല് കളി മതിയാക്കി പറഞ്ഞു വിട്ടോളു. "\nകുട്ടികള് ഉച്ചത്തില് പറഞ്ഞപ്പോള് തങ്കപ്പന് നായര് കാതു പൊത്തിപ്പിടിച്ച് അയാളുടെ വീട്ടിനകത്തേക്കു തന്നെ കയറിപ്പോയി.\nമുറ്റത്തു നിന്നും പുസ്തകം എടുത്തു തിണ്ണയിലിരുന്ന ശേഷം ഗീതമ്മായി ചോദിച്ചു. -"ശരിക്കും ദീപുക്കുട്ടന് എങ്ങിന്യാ അതു കണ്ടു പിടിച്ചത്?"\n"ഗീതമ്മായി കാണിച്ചു തന്നതാ"\n"ഞാനോ!" ദീപു പറഞ്ഞതു കേട്ട് ഗീത അത്ഭുതപ്പെട്ടുപോയി.\n"ങും. അമ്മായി ഇടയ്ക്കു പുസ്തകത്തീന്നു കണ്ണെടുക്കുമ്പോഴൊക്കെ ആ ചട്ടിയിലേക്കു നോക്കുന്നുണ്ടായിരുന്നു"\n"എഡാ വെളവാ. ആരെങ്കിലും അങ്ങോട്ടു തിരഞ്ഞു പോകുന്നുണ്ടോ ന്ന് നോക്ക്യേതായിരുന്നു ഞാന്."\nപിന്നെ എല്ലാവരോടുമായി ഗീതമ്മായി പറഞ്ഞു. -"കണ്ടോ, ദീപുക്കുട്ടനു അന്വേഷിക്കാനുള്ള വാസനയുണ്ട്. കഴിവും. അതുണ്ടെങ്കിലേ എന്തും കണ്ടെത്താന് കഴിയൂ. "\n"അടുത്ത തവണ ഞാനാ കണ്ടുപിടിക്യാ. നോക്കിക്കോ. അമ്മായി നോക്കണ ഭാഗത്തേക്കോടി ചെന്നു തിരയും" ധീരജ് പറഞ്ഞു.\n"ഞാനിനി ഒളിപ്പിച്ച സ്ഥലത്തേക്കു നോക്ക്വേന്നില്ല്യ"\nഗീതമ്മായി ഇതു പറഞ്ഞതും ആതിര പറഞ്ഞു. -"ന്നാ ഞാന് കണ്ടുപിടിക്കും. അമ്മായി നോക്കാത്ത ദിക്കിലെന്നെ തിരയും"\n"ആതിരക്കുട്ട്യേ.. ഞാന് എങ്ങട്ടും നോക്കില്ല. പുസ്തകത്തൂന്നു കണ്ണെടുക്കില്ലാ. "\nഗീതമ്മായി പറഞ്ഞതും രാധ ചോധിച്ചു. -"പുസ്തകത്തിലും ഒളിപ്പിക്ക്യോ?"\n"പുസ്തകത്തില് പൂട്ടല്ലാ ഒളിപ്പിക്ക്യാ. താക്കോലാ. "\nഗീതമ്മായി പറഞ്ഞതു മനസിലാവാതെ കുട്ടികള് പരസ്പരം നോക്കി.\n"ഇനി താക്കോലാ തിരയേണ്ടത്?" -അയലത്തു നിന്നും അപ്പോള് ഓടിയെത്തിയ കാര്‍ത്തിക ചോദിച്ചു.\n"അതെ. ഞാന് പ്ളാവിലയില് നിന്നും ഒരു താക്കോല് രൂപം വെട്ടിയെടുക്കും. അതു ആരാ ആദ്യം കണ്ടുപിടിക്കുക എന്നു നോക്കാം"\n"ഏതു നിറത്തിലുള്ള താക്കോലാ?"\n"പഴുത്ത പ്ളാവിലേടെ നിറം" ദീപുക്കുട്ടന് പറഞ്ഞതു കേട്ടു ഗീതമ്മായി ചോദിച്ചു - "അതു നിനക്കെങ്ങിന്യാ അറിയാ?"\n"ഇലോളൊക്കെ നല്ല ഒയരത്തിലാ. ഗീതമ്മായിക്കു മരം കേറാനും അറീല്ല്യ. അപ്പോ നിലത്തൂന്നു പ്ളാവില പെറുക്കാനല്ലേ പറ്റൂ. നെലത്തു കിടക്കണതൊക്കെ പഴുത്ത ഇലകളാ. "\n"കണ്ടോ ഞാന് പറയാതെ തന്നെ ദീപു ക്കുട്ടന് ക്ളു കണ്ടു പിടിച്ചു. നിങ്ങളാരെങ്കിലും ഇങ്ങിനെ ചിന്തിച്ചോ? ഇനി എല്ലാരും അങ്ങോട്ടു തിരിഞ്ഞു കണ്ണടച്ചു നിന്നു അമ്പതു വരെ എണ്ണിക്കോളു. അമ്മായി താക്കോല് ഒളിപ്പിച്ചു കഴിഞ്ഞാല് റെഡീ ന്ന് പറയാം. അപ്പോഴേ കണ്ണു തുറക്കാവൂ"\n"ഞങ്ങള്‍ക്കു വേറേം ക്ളു തരണം" കുട്ടികള് ഓരോരുത്തരായി ശബ്ദം വെച്ചു തുടങ്ങി.\n"നടുമുറ്റത്തിന്‍റെ ഈ വട്ടത്തില് മാത്രേ താക്കോല് ഒളിപ്പിക്കൂ?"\n"അതോ റോസാ ചെടീടെ താഴെ വെക്കോ?"\n"ചട്ടീടെ അടീലൊന്നും വെക്കില്ലല്ലോ?"\n"മുറ്റത്തെ മണലിലോ അതോ പുല്ലിലോ ഒളിപ്പിക്കാന് പോണത്?"\nകുട്ടികളുടെ ചോദ്യങ്ങള് കേട്ടപ്പോള് ഗീതമ്മായിക്കു ദേഷ്യം വന്നു. - "ഇതൊക്കെ പറഞ്ഞിട്ടു പിന്നെന്തിനാ കളിക്കണത്? എല്ലാവര്‍ക്കും ഒരോ താക്കോല് ഉണ്ടാക്കിത്തരാം. പോരേ".\nPosted by Jithendrakumar/ജിതേന്ദ്രകുമാര് at 8:25 AM 25 comments:


സുരേഷ് ഗോപി രാജ്യസഭയിലേക്കെന്ന് സൂചന; കലാകാരന്മാരുടെ പട്ടികയില് ഉള്‍പ്പെടുത്തി കേന്ദ്രസര്‍ക്കാരിന്റെ നോമിനേഷന് – Kairali News | Kairali News Live l Latest Malayalam News\nദില്ലി: സുരേഷ് ഗോപി രാജ്യസഭാ എംപിയാകുമെന്ന് സൂചന. കലാകാരന്മാരുടെ പട്ടികയില് ഉള്‍പ്പെടുത്തി നോമിനേഷനിലൂടെയാണ് രാജ്യസഭയിലേക്ക് എത്തുന്നത്. സുരേഷ് ഗോപിയുടെ പേര് കേന്ദ്രസര്‍ക്കാര് രാഷ്ട്രപതിക്ക് ശുപാര്‍ശ ചെയ്തു. ബിജെപി കേന്ദ്രനേതൃത്വത്തിന്റെ തീരുമാനപ്രകാരമാണ് കേന്ദ്രസര്‍ക്കാരിന്റെ നടപടി. ഇത് സംബന്ധിച്ച വിജ്ഞാപനം രാഷ്ട്രപതി ഭവനില്‍നിന്ന് ഉടന് ഉണ്ടായേക്കും.\nസുരേഷ് ഗോപി നേരത്തെ ദേശീയ ചലച്ചിത്ര വികസന കോര്‍പ്പറേഷന് അധ്യക്ഷ സ്ഥാനത്തേക്ക് എത്തുമെന്ന് സൂചനയുണ്ടായിരുന്നു. ഇത് സംബന്ധിച്ച തീരുമാനം ബിജെപി കേന്ദ്ര നേതൃത്വം കൈക്കൊണ്ടു. എന്നാല് പിന്നീട് തീരുമാനമാകാതെ പോയി. ഇതിന്മേല് സുരേഷ് ഗോപി ഒരുവേള പരസ്യമായി അതൃപ്തിയും പ്രകടിപ്പിച്ചു.\nഇതിന് പിന്നാലെയാണ് സുരേഷ് ഗോപിയെ രാജ്യസഭയിലേക്ക് കേന്ദ്രസര്‍ക്കാര് നാമനിര്‍ദ്ദേശം ചെയ്യുന്നത്. രാഷ്ട്രപതിയുടെ അംഗീകാരത്തിന് വിധേയമായി സുരേഷ് ഗോപി രാജ്യസഭാംഗമാകും. നോമിനേഷനിലൂടെയാണ് രാജ്യസഭാംഗമാവുക എന്നതിനാല് മറ്റ് നടപടിക്രങ്ങല് ഒന്നും അവശേഷിക്കുന്നില്ല.\nഏറെ നാളായി ബിജെപിയുമായി അടുത്ത ബന്ധം സൂക്ഷിക്കുന്ന നടനാണ് സുരേഷ് ഗോപി. അടുത്ത സമയത്താണ് സുരേഷ് ഗോപി ബിജെപിയില് അംഗത്വമെടുത്തതും. നേരത്തെ നിയമസഭാ തെരഞ്ഞെടുപ്പില് മത്സരിക്കുമെന്ന സൂചനകള് ഉണ്ടായിരുന്നു. എന്നാല് തെരഞ്ഞെടുപ്പില് മത്സരിക്കുന്നതിനോട് സുരേഷ് ഗോപി താല്‍പര്യം പ്രകടിപ്പിച്ചില്ല. തുടര്‍ന്നാണ് രാജ്യസഭയിലേക്ക് നോമിനേറ്റ് ചെയ്യാന് ബിജെപി കേന്ദ്ര നേതൃത്വം തീരുമാനിച്ചത്.\nTags: ActorbjpKERALAMPNominated MPRajya SabhaSuresh Gopi


O Rajagopal MLA asks blunder question in assembly on Pension for widows in minority | ഹോട്ടലാണെന്ന് കരുതി നിയമസഭയില് കയറിയ രാജേട്ടൻ...!! എവിടെ പരിപാടി അവതരിപ്പിച്ചാലും ഇതാണല്ലോ അവസ്ഥ!! - Malayalam Oneindia\n9 min ago ചെറുപ്പം മുതല് യുഡിഎഫ് അനുഭാവി; ജലീലിനെ വീഴ്ത്താന് തവനൂരില് എത്തുമോ, ഫിറോസ് പറയുന്നത് ഇങ്ങനെ\n12 min ago 89 വോട്ടിന് കൈവിട്ട മഞ്ചേശ്വരത്ത് ഇക്കുറി അക്കൗണ്ട് തുറക്കാനുറച്ച് ബിജെപി;ഇറക്കുക രൂപവാണിയെ? മറ്റ് സാധ്യതകൾ\n19 min ago സ്വതന്ത്രരുടെ പടയുമായി സിപിഎം; മുസ്ലിം ലീഗിന്റെ കുത്തക സീറ്റുകളില് പ്ലാന് ബി, ഇറക്കുന്നത്7പേരെ\nUpdated: Mon, Jun 5, 2017, 10:50 [IST]\nതിരുവനന്തപുരം: കേരളത്തിലെ ബിജെപിക്ക് ഇത് എന്നത്തേക്കാളും കഷ്ടകാലം പിടിച്ച സമയമാണ്. എങ്ങനെയെങ്കിലും വരുന്ന തിരഞ്ഞെടുപ്പില് രണ്ട് സീറ്റ് പിടിക്കാനുള്ള പൊരിഞ്ഞ പോരാട്ടത്തിന് ബീഫ് പ്രശ്‌നം വന്നതോടെ ഏതാണ്ട് തീരുമാനമായ മട്ടാണ്. അമിത് ഷാ വന്ന് നേതാക്കളെ തെറിവിളിച്ച് പോയതിന്റെ ക്ഷീണം വേറെയും. ഇതൊന്നും പോരാഞ്ഞിട്ടാണ് നിയമസഭയില് ആകെക്കൂടെയുള്ള ഒരു അംഗമായ ഒ രാജഗോപാല് ഒപ്പിക്കുന്ന ഓരോ പണികളും.\nRead Also: അവര് പള്ളിയിലെത്തിയത് ഏതെങ്കിലുമൊരു മുസ്ലീമിനെ കൊല്ലാന്...!! ലക്ഷ്യം വര്‍ഗീയ കലാപം...!\nലാവ്‌ലിന് കേസുമായി ബന്ധപ്പെട്ട് മണ്ടന് ചോദ്യമുന്നയിച്ച് ഒരിക്കല് പുലിവാല് പിടിച്ചതാണ് ബിജെപിയുടെ കേരളത്തിലെ ഏക എംഎല്‍എ ഒ രാജഗോപാല്. അന്ന് ട്രോളന്മാര് രാജേട്ടനെ വലിച്ച് കീറി ഒട്ടിച്ചു. ഇന്നിതാ രാജഗോപാല് വീണ്ടും മണ്ടന് ചോദ്യങ്ങളുമായി എത്തിയിരിക്കുകയാണ് സുഹൃത്തുക്കളേ..\nഇത്തവണ ഒരു ചോദ്യത്തിലല്ല, രണ്ട് ചോദ്യങ്ങളിലാണ് രാജഗോപാല് മണ്ടത്തരം കാണിച്ചിരിക്കുന്നത്. ലാവ്‌ലിന് കേസ് സംബന്ധിച്ച ചോദ്യം പിണറായി വിജയനോട് ആയിരുന്നുവെങ്കില് ഇത്തവണ അത് തദ്ദേശസ്വയംഭരണ വകുപ്പ് മന്ത്രി കെടി ജലീല് ആണ്. സ്വന്തം മണ്ഡലത്തിലെയോ സംസ്ഥാനത്തേയോ വികസനം അല്ല വിഷയം, ന്യൂനപക്ഷത്തോടുള്ള സ്‌നേഹമാണ്.\nന്യൂനപക്ഷ വിഭാഗത്തിലെ വിധവകള്‍ക്ക് പെന്‍ഷന് നല്‍കുന്നതിന് തീരുമാനം കൈക്കൊണ്ടിട്ടുണ്ടോ, എങ്കില് അതിനായി എത്ര രൂപയാണ് വകയിരുത്തിയിട്ടുള്ളത് എന്ന് വ്യക്തമാക്കാമോ എന്നതാണ് ചോദ്യത്തിലെ ആദ്യഭാഗം. ഉപചോദ്യങ്ങള് ഇവയാണ്.\nഇവര്‍ക്ക് പെന്‍ഷന് നല്‍കി തുടങ്ങിയോ, തദ്ദേശ സ്വയംഭരണ സ്ഥാപനങ്ങള് മുഖേനെയാണോ പെന്‍ഷന് നല്‍കുന്നതെന്ന് വ്യക്തമാക്കാമോ, എന്നും പ്രസ്തുത പെന്‍ഷന്റെ ഗുണഭോക്താക്കള് ആരൊക്കെയാണ്, ഈ പെന്‍ഷന് അര്‍ഹരായവര് ആരൊക്കെ, ഇത് സംബന്ധിച്ച് കണക്കെടുപ്പ് നടത്തിയിട്ടുണ്ടോ എന്നതാണ് ചോദ്യം.\nമറുപടി ഒറ്റവാചകത്തില് തീര്‍ന്നു. അതിങ്ങനെയാണ്. ന്യൂനപക്ഷ വിഭാഗത്തിലെ വിധവകള്‍ക്ക് പെന്‍ഷന് നല്‍കുന്ന പദ്ധതി ന്യൂനപക്ഷ ക്ഷേമവകുപ്പ് മുഖേനെ നടപ്പിലാക്കി വരുന്നില്ല. പണി പാളി എന്നല്ലാതെ വേറെന്ത് പറയാനാണ്. ഇതുകൊണ്ടും തീര്‍ന്നില്ല ചോദ്യങ്ങള്.\nരണ്ടാമത്തെ ചോദ്യവും ചീറ്റി\nബിജെപി ഭരിക്കുന്ന കേന്ദ്രം കേരളത്തിന് വ വാരിക്കോരി കൊടുക്കുന്നുണ്ടെന്ന് കാണിക്കാന് ചോദിച്ച ചോദ്യവും ചീറ്റിപ്പോയെന്ന് പറഞ്ഞാല് മതിയല്ലോ. മഹാത്മാ ഗാന്ധി തൊഴിലുറപ്പ് പദ്ധതിയാണ് രണ്ടാമതായി രാജഗോപാല് ചോദ്യത്തിന് കണ്ടുവെച്ച വിഷയം. പദ്ധതി നടപ്പിലാക്കുന്നില്ല എന്നായിരുന്നു കണ്ടെത്തല്.\nമഹാത്മാ ഗാന്ധി തൊഴിലുറപ്പ് പദ്ധതിയ്ക്കായി കേന്ദ്രം മുഴുവന് തുകയും വാരിക്കോരി നല്‍കിയിട്ടും പദ്ധതി നടപ്പിലാക്കുന്നില്ല എന്ന വിഷയം സര്‍ക്കാരിന്റെ ശ്രദ്ധയില് പെട്ടിട്ടുണ്ടോ എന്നും എന്തുകൊണ്ടാണ് പദ്ധതി നടപ്പിലാവാത്തത് എന്നുമായിരുന്നു ചോദ്യം. ഇതും ജലീലിനോടാണ്.\nകേരളത്തിന് അര്‍ഹതപ്പെട്ട പദ്ധതി വിഹിതത്തിന്റെ വളരെ ചെരഇയ ശതമാനം മാത്രമാണ് കേന്ദ്രം ഇതുവരെ തന്നിട്ടുള്ളത് എന്നതിന്റെ വിശദമായ ഉത്തരമാണ് തദ്ദേശ സ്വയംഭരണ വകുപ്പ് മറുപടി നല്‍കിയത്. കേന്ദ്രത്തെ പൊക്കാന് നോക്കിയ രാജേട്ടന് അതോടെ വയറ് നിറഞ്ഞു.\nലാവ്ലിന് കിട്ടിയ പണി\nനേരത്തെ ലാവ്‌ലിന് കേസിലെ ചോദ്യത്തിനും ഇതേ പണിയാണ് രാജഗോപാലിന് കിട്ടിയത്. ലാവിലിന് കേസ് സുപ്രീം കോടതിയില് വാദിച്ചതിന് ഹരീഷ് സാല്‍വെയ്ക്ക് സര്‍ക്കാര് എത്ര രൂപ നല്‍കിയെന്നായിരുന്നു ചോദ്യം. ലാവ്‌ലിന് കേസ് സാല്‍വെ സുപ്രീം കോടതിയില് വാദിച്ചിട്ടില്ലെന്ന ഒറ്റ വാചകത്തില് കാര്യം തീരുമാനമായി.\no rajagopal bjp muslim widow pension lavalin case niyamasabha harish salve kt jaleel pinarayi vijayan facebook social media ഒ രാജഗോപാല് ബിജെപി മുസ്ലിം വിധവ പെൻഷൻ ലാവലിന്\nO Rajagopal MLA asks blunder question in assembly on Pension for widows in minority


‘ആദ്യ രണ്ട് ശ്രമത്തില് പരാജിതനായി, ഇന്ന് മലയാളസിനിമയിലെ ഏകാധിപതി’ ; ലിജോ ജോസ് പെല്ലിശ്ശേരിയെന്ന സംവിധായകന് ഇങ്ങനെയാണ്..! – celluloid\n‘ആദ്യ രണ്ട് ശ്രമത്തില് പരാജിതനായി, ഇന്ന് മലയാളസിനിമയിലെ ഏകാധിപതി’ ; ലിജോ ജോസ് പെല്ലിശ്ശേരിയെന്ന സംവിധായകന് ഇങ്ങനെയാണ്..!\nവന് പരാജയങ്ങള് ഉണ്ടായെങ്കിലും സംവിധാനം ചെയ്ത ചുരുക്കം ചിത്രങ്ങള് കൊണ്ട് മലയാള സിനിമ പ്രേക്ഷകരെ വിസ്മയിപ്പിച്ച സംവിധായകനാണ് ലിജോ ജോസ് പെല്ലിശ്ശേരി. തന്റെ വ്യത്യസ്ഥമായ ശൈലിയും സിനിമയോടുള്ള അഭിനിവേശവും തന്നെയാണ് അദ്ദേഹത്തെ മറ്റുള്ളവരില് നിന്നും വ്യത്യസ്ഥനാക്കുന്നത്. തന്റെ ഏറ്റവും പുതിയ ചിത്രമായ ജെല്ലിക്കെട്ടിന്റെ ആദ്യ പോസ്റ്ററുകള് തന്നെ ഏറെ വൈറലായിരിക്കുന്ന അവസരത്തില് അദ്ദേഹത്തോടൊപ്പമുള്ള ഒരു ഇന്റര്‍വ്യൂവിന്റെ കുറിപ്പാണ് സമൂഹമാധ്യമങ്ങളില് ഇപ്പോള് ശ്രദ്ധ നേടുന്നത്. സിനിമ പ്രേമികളുടെ കൂട്ടായ്മയായ മൂവി സ്ട്രീറ്റ് എന്ന ഫേസ്ബുക്ക് പേജില് അദ്ദേഹത്തിനെയും അദ്ദേഹത്തിന്റെ ചിത്രങ്ങളെയും കുറിച്ചുള്ള ജെയ്സന് മോഹന് തയ്യാറാക്കിയ കുറിപ്പാണ് ഏവരും ഏറ്റെടുത്തിരിക്കുന്നത്. ജെയ്സന്റെ ഫേസ്ബുക്ക് പോസ്റ്റിന്റെ പൂര്‍ണരൂപം :\nവര്‍ഷത്തില് ഒന്നോ രണ്ടോ സിനിമാ കാഴ്ചകള് എന്നതില് നിന്നും മാസത്തില് രണ്ട് മൂന്ന് എന്നതിലേക്ക് എന്നെ മാറ്റിയത് പ്ലസ് ടു പഠന കാലമാണ്. അവിടെ നിന്നും കൂടെ കിട്ടിയ കുറച്ച് കൂട്ടുകാരാണ് അതിന് കാരണക്കാര്. അവിടെ നിന്നും സിനിമ പതിയെ പതിയെ മത്ത് പിടിപ്പിക്കാന് തുടങ്ങി. കാണുന്ന കാഴ്ചകളെല്ലാം പതിയെ അതിലേക്ക് ചുരുങ്ങാന് തുടങ്ങി. അവിടെ മുതലാണ് സിനിമ ശരിക്കും അറിഞ്ഞ് തുടങ്ങിയത്. അറിഞ്ഞ് തുടങ്ങിയപ്പോള് മുതല് അത് ഉണ്ടാക്കാന് ശ്രമം തുടങ്ങി. അന്ന് മുതലാണ് സിനിമകളെ കീറി മുറിക്കാന് തുടങ്ങിയത്. നമ്മളെ സ്ഥിരമായി പഠിപ്പിക്കുന്ന ഒരു അധ്യാപകന്, പെട്ടന്ന് ഒരു ദിവസം അദ്ദേഹത്തിന് പകരമായി പുതിയൊരാള് പുതിയ കാഴ്ചപ്പാടുകളുമായി വരുന്നു; അങ്ങനെയൊരു വരവായിരുന്നു ലിജോ ജോസ് പെല്ലിശേരിയുടേത്, അയാളായിരുന്നു ആ പുതിയ അധ്യാപകന്. ആദ്യ രണ്ട് ശ്രമത്തില് പരാജിതനായി മലയാള സിനിമയില് ആമേന് പാടിയ സംവിധായകന്.\nആദ്യ സിനിമയായ നായകനും പിന്നീട് വന്ന സിറ്റി ഓഫ് ഗോഡും കാണാതെയാണ് ആമേന് കാണുന്നത്. ഒരു സിനിമ തിയേറ്ററില് നിന്നും മിസ്സ് ചെയ്തപ്പോള് ആദ്യമായി സങ്കടം തോന്നിയതും ആമേന് കണ്ടപ്പോഴായിരുന്നു. ആമേന് തിയേറ്ററില് നിന്നും കണ്ട് അതിനെ പറ്റി വാ തോരാതെ സംസാരിക്കുന്ന ഒരുത്തന് ഇണ്ടായിരുന്നു കൂട്ടത്തില്, ശരിക്കും അവനോടൊക്കെ അസൂയ തോന്നിയിട്ടുണ്ട്. കാണുന്നെങ്കില് തിയേറ്ററില് നിന്നും കാണണമായിരുന്നു എന്നൊക്കെ അവന് പറയുമ്‌ബോള് വല്ലാത്തൊരു നഷ്ട ബോധം തോന്നിയിട്ടുണ്ട്. എനിക്ക് ഇന്നും ഓര്‍മയുണ്ട് ആമേന് കണ്ട ആ ദിവസം. വാടകക്ക് എടുത്ത സിഡി ഇട്ട് ശബ്ദം കൂട്ടാന് വേണ്ടി ഒരു കുടത്തിന്റെ വായ് ഭാഗത്ത് സ്പീക്കര് കയറ്റി വെച്ച് വീട്ടുകാരെ മൊത്തം വിളിച്ചിരുത്തി ആമേന് കണ്ട ആ ദിവസം. പിന്നീട് കുറെ കഴിഞ്ഞു ഒന്ന് കൂടെ ചിന്തിക്കാന് തുടങ്ങിയപ്പോള് ആലോചിട്ടുണ്ട് ശരിക്കും ലിജോ ജോസ് പെല്ലിശേരി എന്ന സംവിധായകന് ഒരു ഏകാധിപതിയാണ്, ഒരു സാധാരണ കാഴ്ചക്കാരനായ എന്നെ കൊണ്ട് അത്രയൊക്കെ ചെയ്യാന് ആ സംവിധായകനും സിനിമക്കും കഴിഞ്ഞുവെങ്കില് അയാള് എല്ലാവരുടെയും ആസ്വാദന നിലവാരത്തെ ആണ് മാറ്റി മറിക്കുന്നത്. നിങ്ങള് കാണേണ്ടത് ഇത്തരം സിനിമകളല്ല, ഇതും നിങ്ങള് കാണേണ്ടത് തന്നെയാണ് എന്ന് ഉറക്കെ വിളിച്ചു പറയുന്ന ഒരു ഏകാധിപതിയാണയാള്.\nപിന്നീട് നായകനും സിറ്റി ഓഫ് ഗോഡും കണ്ടപ്പോള് ഉറപ്പായി തുടങ്ങി ഇയാള് ചില്ലറകാരനല്ല എന്ന്. ഒരാള് താരതമ്യേന ഉയര്‍ച്ചയില് എത്തുമ്‌ബോള് വിമര്‍ശങ്ങളും ഉണ്ടാകുമല്ലോ അങ്ങനെ അസൂയ മൂത്ത് ഞാനും ഒന്ന് വിമര്‍ശിക്കാന് ശ്രമിച്ചു, അത് ചെന്നവസാനിച്ചത് കെ.ജി ജോര്‍ജ്ജ് എന്ന സംവിധായകനിലാണ്. ലിജോയുടെ ഒരു ഇന്റര്‍വ്യൂവില് ഇഷ്ട സംവിധായകരുടെ കൂട്ടത്തില് കെ.ജി ജോര്‍ജ്ജ് എന്ന പേരും ഉണ്ടായിരുന്നു; സ്വാഭാവികം.. പക്ഷേ ഒന്ന് ഇരുത്തി ചിന്തിച്ചപ്പോള് മനസിലായി, മലയാളത്തില് നിന്നും ലിജോ ജോസ് പെല്ലിശേരി എന്ന സംവിധായകനെ കാര്യമായി സ്വാധീനിച്ച ഒരു വ്യക്തിയാണ് കെ.ജി ജോര്‍ജ്ജ്.\nകെ.ജി ജോര്‍ജിന്റെ പഞ്ചവടിപാലം എന്ന സിനിമയില് നാടു നീളെ ഓടി നടന്ന് പാടുന്ന ഒരു പാട്ട് ഉണ്ട്. അതുപോലെ ഒരെണ്ണം പള്ളി പൊളിക്കലുമായി ബന്ധപ്പെട്ട് ആമേനിലും കാണാന് കഴിയും. അത് മാത്രമല്ല അദ്ദേഹത്തിന്റെ ‘ആദാമിന്റെ വാരിയെല്ല്’ എന്ന സിനിമ സ്വീകരിച്ചിരിക്കുന്ന അതേ കഥ പറച്ചില് രീതി തന്നെയാണ് ലിജോയുടെ ‘സിറ്റി ഓഫ് ഗോഡ്’ എന്ന സിനിമ പിന്‍തുടരുന്നതും. ഇതൊന്നും ഒരിക്കലും ഒരു കോപ്പിയടിയായി കാണാന് തോന്നിയിട്ടില്ല, മറിച്ച് രണ്ട് പേരും രണ്ട് കാലഘട്ടങ്ങളിലെ മാറ്റത്തിന്റെ നായകന്മാരായി കാണാനാണ് ഇപ്പോഴും ഇഷ്ടം.\nആമേനു ശേഷം ഒരുപാട് പേര്‍ക്ക് ആ ചിത്രം ഒരു പാഠപുസ്തകം തന്നെയായിരുന്നു. പിന്നീട് വന്ന ഒരുപാട് സിനിമകളില് ആമേന് റെഫറെന്‍സ് പ്രകടമായിരുന്നു. സത്യത്തില് കാഴ്ചക്കാരുടെ മാത്രമല്ല, തനിക്ക് ഒപ്പം നില്‍ക്കുന്നവരുടെ രീതികളെ കൂടിയാണ് ലിജോ എന്ന സംവിധായകന് മാറ്റിയെടുക്കാന് ശ്രമിക്കുന്നത്. ആമേനു ശേഷം അദ്ദേഹത്തിന്റെ അടുത്ത സിനിമയ്ക്കായി ഒരുപാട് പേര് കാത്തിരുന്നിട്ടുണ്ട്, ഡബിള് ബാരല് പോലെ ഒരു മള്‍ട്ടി സ്റ്റാര് പടം അന്നൗണ്‍സ് ചെയ്തപ്പോള് എല്ലാവരുടെയും പ്രതീക്ഷ വര്‍ധിക്കുകയും ചെയ്തു. പക്ഷെ പടം പരാജയമാറി മാറി. പരാജയമായെങ്കിലും ലിജോയുടെ ഏറ്റവും മികച്ച സിനിമയായി എനിക്ക് തോന്നിയിട്ടുള്ളത് അതാണ്.\nതാങ്കളുടെ സിനിമകളില് ഏതാണ് ഏറ്റവും ഇഷ്ടപ്പെട്ടത് എന്ന് ഒരു ഇന്റര്‍വ്യൂവര് ചോദിച്ചപ്പോള് ഞാനിപ്പോഴും എന്റെ ലാപ്പില് സൂക്ഷിക്കുന്ന ഒരേ ഒരു സിനിമയേ ഉളളൂ അത് ഡബിള് ബാരല് ആണ് എന്ന് ലിജോ ഒരിക്കല് പറയുകയും ചെയ്തിരുന്നു. സിനിമ പരാജയമാവുകയും, എന്നാല് മറ്റൊരു ഭാഗത്ത് അത് ഇഷ്ടപ്പെടുന്നവരുടെ ഒരു കൂട്ടം ഉണ്ടായപ്പോള് ഒരുപാട് ചര്‍ച്ചകള് അതിനെ പറ്റി ഉയര്‍ന്നു വന്നു. അതില് റിപ്പോര്‍ട്ടര് ടിവിയില് ടെലിക്കാസ്റ്റ് ചെയ്ത മീറ്റ് ദി എഡിറ്റേഴ്സ് പ്രോഗ്രാം ഇപ്പോഴും ഫോണില് നിന്നും കളയാത്ത ഒന്നാണ്; തീര്‍ച്ചയായും കണ്ടിരിക്കേണ്ട ഒന്നാണത്.\nInterviewer : ‘ഓരോ പ്രേക്ഷകനും ഓരോ അഭിരുചിയല്ലേ അപ്പോള് ഒരു സിനിമ ചെയ്യുമ്‌ബോള് അതിനെ കൂടി മാനിക്കേണ്ടതല്ലേ??’\nലിജോ : ‘ഒട്ടും തന്നെ മാനിക്കേണ്ടതില്ല പ്രേക്ഷകര് കാണാന് ആഗ്രഹിക്കുന്ന സിനിമകളാണ് ഇവിടെ ഉണ്ടായി കൊണ്ടിരിക്കുന്നത്, ‘ഒരിടത്ത് ഒരു കുടുംബം ഉണ്ടായിരുന്നു അച്ഛന് കൂലിപ്പണിക്കാരനായിരുന്നു അമ്മക്ക് കാന്‍സര് ആയിരുന്നു എന്നൊക്കെ പറഞ്ഞു കൊണ്ടു വന്ന് അവസാനം അവര് സുഖമായി ജീവിച്ചു’ എന്നുള്ള സെയിം ഫോര്‍മാറ്റിലാണ് ഇവിടെ സിനിമകള് നിര്‍മിക്കപ്പെടുന്നത് അങ്ങനെ ഒരു സിനിമ ഉണ്ടാക്കുന്നതില് എന്ത് ഫണ് ആന്‍ഡ് എക്സൈറ്റ്‌മെന്റ് ആണ് ഉണ്ടാകുന്നത് എന്ന് എനിക്ക് മനസിലാകുന്നില്ല. പ്രേക്ഷകന് എന്ത് കാണണം എന്ന് സംവിധായകനു തീരുമാനിക്കാന് കഴിയണം. ഞാന് എപ്പോഴും എന്റെ ഇഷ്ടങ്ങള് മാത്രമേ നോക്കാറുള്ളൂ..’ ഇതൊക്കെ കേട്ടുകഴിഞ്ഞപ്പോള് തോന്നിയിട്ടുണ്ട്, ഇത്രക്കും കോണ്‍ഫിഡന്‍സോടെ ഒരു സംവിധായകനു എങ്ങനെയാണ് സംസാരിക്കാന് കഴിയുന്നത് എന്ന്.\nഇതാണ് ശരി.. ഇതാകണം ശരി.. ഒരാള് ഒരു മാറ്റത്തിന് വേണ്ടി ശ്രമിക്കുമ്‌ബോള് പരാജയങ്ങള് ഉണ്ടാകാം. എന്നാല് ഇപ്പോള് ആരുടെ പടത്തിനു പോകുന്നു എന്ന് ചോദിക്കുന്നവരോട് ലാലേട്ടന്റെയോ മമ്മുക്കയുടെയോ പേരിനു പകരം ലിജോ ജോസിന്റെ പടത്തിനാണെന്ന് പറയുന്നത് വരെ എത്തിയില്ലേ??\nസാധാരണക്കാരനെ മുതല് ചിന്തിച്ചു തല പുകക്കുന്നവരെ വരെ തൃപ്തിപ്പെടുത്താന് ലിജോയ്ക്ക് കഴിയുന്നുണ്ട്, അതിന് ഉദാഹരങ്ങളാണ് പിന്നീട് വന്ന രണ്ട് സിനിമകളായ അങ്കമാലി ഡയറീസും ഈ.മ.യൗ-വും. പ്രതിഭയുടെ കയ്യൊപ്പ് പതിയുക എന്നൊക്കെ പറയാറില്ലേ, അത് കുറച്ചുകൂടെ ആഴത്തില് പതിഞ്ഞ രണ്ട് സിനിമകള്. 80-ല് പരം പുതുമുഖങ്ങളെ വെച്ച് ഒരു പടം അന്നൗണ്‍സ് ചെയ്തപ്പോള് അതിനു വേണ്ടി കാത്തിരിക്കാനുള്ള ഒരേ ഒരു കാരണം അതിനു മുകളിലായി ‘ലിജോ ജോസ് പെല്ലിശേരി’ എന്നൊരു ടാഗ് ലൈന് ഉണ്ടായിരുന്നത് കൊണ്ടാണ്. മലയാള സിനിമക്ക് ഇന്ന് അതൊരു ശീലമാണ് ലിജോ ജോസ് പെല്ലിശേരിയുടെ എന്ന് കണ്ടാല് അതിനു താഴെ എന്ത് എഴുതിയാലും ടിക്കറ്റ് എടുക്കുന്ന ശീലം. അങ്കമാലി ഡയറീസ് കണ്ടു തീര്‍ത്തതിന് ഒരു കണക്കും ഇല്ല, അത്രക്കും ഫ്രഷ്‌നെസ് ഉള്ള ഒരു സിനിമ. ലിജോ എന്ന സംവിധായകനെ സാധാരണക്കാര്‍ക്കിടയില് കുറച്ചു കൂടെ ഉയര്‍ത്തി കൊണ്ടുവന്ന ഒരു സിനിമ കൂടിയാണത്. ഈ.മ. യൗ-വിനെ കുറിച്ച് പറഞ്ഞാല് മതിയാകാതെ വരും പടം കണ്ടു കഴിഞ്ഞ് ആരോ പറഞ്ഞിരുന്നു: ‘പടം കഴിഞ്ഞു തിയേറ്റര് വിട്ടപ്പോള് പുറത്ത് നല്ല മഴയായിരുന്നു ഒരു നിമിഷം ചിന്തിച്ചു നിന്നുപോയി ഞാന് എവിടെയാണ് എന്ന്..’\nശരിക്കും ഇതിനെയൊക്കെയല്ലേ വിപ്ലവം എന്ന് വിളിക്കേണ്ടത്!? ഇതില് കൂടുതല് എന്താണ് ഒരു സംവിധായകനെ സിനിമയില് ചെയ്യാന് കഴിയുക!?\nഒരു സിനിമയുടെ കഥയില് മാത്രമല്ല അതിന്റെ അടി മുതല് മുടി വരെ ശ്രെദ്ധിക്കുന്ന ഒരാളാണ് ലിജോ; അതുകൊണ്ട് തന്നെയാണ് എല്ലാ വശങ്ങളിലും അത് ഉയര്‍ന്നു നില്‍ക്കുന്നത്. സിനിമക്ക് ഒരു കഥയുടെ ആവശ്യമില്ല എന്നാണ് ലിജോയുടെ പക്ഷം, അതുകൊണ്ട് തന്നെയാണ് ലിജോയുടെ എല്ലാ സിനിമകളും സംസാരിക്കുന്നത് വിഷ്വല്‍സ് വഴിയാണ്. അയാള് പ്രേഷകനില് അടിച്ചേല്‍പ്പിക്കുന്നത് ദൃശ്യങ്ങളാണ്. സോളമനേയും ശോശന്നയേയും വാവച്ചന്റെ കുഴിമാടത്തിലിരിക്കുന്ന ഈശിയേയും പെപ്പെയേയും അപ്പാനി രവിയേയുമെല്ലാം നിങ്ങള്‍ക്ക് കാണാന് കഴിയുന്നില്ലേ; അത് തന്നെയാണ് ആ സിനിമകളുടെയെല്ലാം ഭാഷ. അവരെല്ലാം ജീവിക്കുന്നത് പോലെ തോന്നുന്നത് അതിന്റെ ദൃശ്യങ്ങള് കൊണ്ട് തന്നെയാണ്.\nപക്ഷേ, ലിജോയുടെ ഒരു പ്രത്യേകതയായി എനിക്ക് തോന്നിയിട്ടുള്ളത് ആമേന് പോലെ ഒരു വിഷ്വല് മാജിക് അഭിനന്ദന് രാമാനുജന് എന്ന ക്യാമറാമാനെ വെച്ച് ഒരുക്കിയിട്ടും അടുത്ത സിനിമയില് ക്യാമറ ചെയ്തത് ഗിരീഷ് ഗംഗാധരനാണ് പിന്നെ ഷൈജു ഖാലിദും. ഇതില് നിന്നും മനസിലാകുന്നത് അയാള് ആരെയും ആശ്രയിക്കുന്നില്ല, കഥ പൂര്‍ത്തിയാകുമ്‌ബോള് അതില് ആര്‍ക്കാണോ സ്‌പേസ് ഉള്ളത് അവര്‍ക്ക് ആ റോളുകള് നല്‍കുക. അതുകൊണ്ട് തന്നെയാണ് ലാലേട്ടനും മമ്മുക്കയും പോലുള്ള മുന്‍നിര നായകന്മാര് അദ്ദേഹത്തിന്റെ സിനിമകളില് പ്രത്യക്ഷപെടാതിരിക്കാനുള്ള കാരണവും.\nലിജോ ജോസ് പെല്ലിശേരി എന്ന സംവിധായകന് മലയാള സിനിമയില് എന്ത് ചെയ്തു എന്ന ചോദ്യത്തിന്റെ ഉത്തരം ഇപ്പോഴും പൂര്‍ണ്ണമല്ല. കാരണം, അയാള് ഇപ്പോഴും എഴുതുന്നുണ്ട് ചിന്തിക്കുന്നുണ്ട് ആരും സഞ്ചരിക്കാത്ത വഴികളിലൂടെ ഒരു ഭ്രാന്തനെ പോലെ സഞ്ചരിക്കുന്നുണ്ട്. ദേ ഇപ്പോള് അടുത്ത സിനിമ ജല്ലിക്കട്ട് റിലീസിന് ഒരുങ്ങുന്നു ഇന്ന് രാവിലെ മുതല് ഒരു പോത്തിനെ കാണിച്ചു കൊണ്ട് ആശാന് മാസ്സ് കാണിച്ചു തുടങ്ങിയിട്ടുണ്ട്. മലയാള സിനിമയില് ഒരു സംവിധായകന്റെ പേരില് അടുത്തതായി ഫാന്‍സ് ഷോകള് വരാന് പോകുന്നത് ഈ മുതലിന്റെ പേരിലായിരിക്കും. പലരും പറയാറുണ്ട്, ലിജോയുടെ ഒരു സിനിമ മറ്റൊരു സിനിമയുമായി കംപെയര് ചെയ്യാന് കഴിയില്ല എന്ന്. ഞാന് നോക്കിയിട്ട് ‘തോന്നുന്നതെല്ലാം പിടിച്ച് സിനിമയാക്കുക’ എന്നതാണ് അദ്ദേഹത്തിന്റെ സിനിമകളുടെ ഫോര്‍മാറ്റ്.\nലിജോ ജോസ് പെല്ലിശേരി എന്ന സംവിധായകന് എന്തിന് മാറണം, വേണമെങ്കില് കാഴ്ചക്കാര് മാറട്ടെ അതല്ലേ ഹീറോയിസം..\nTags: lijo jose pallissery, lijo jose pellissery, LIJO JOSE PELLISSERY AMEN CITY OF GOD, lijo jose pellissery chemban vinod shyju khalid producers of thamasha, LIJO JOSE PELLISSERY INTERVIEW MOVIE STREET\n‘മനോഹരം’ ലൊക്കേഷന് വീഡിയോ കാണാം..


മസാച്യുസെറ്റ്സിലെ സെന്റ്. വിന്‍സന്റ് ആശുപത്രി നഴ്സുമാര് സമരത്തിലാണ് – നേരിടം\nമസാച്യുസെറ്റ്സിലെ സെന്റ്. വിന്‍സന്റ് ആശുപത്രി നഴ്സുമാര് സമരത്തിലാണ്\nWorcester, Massachusetts ലെ St. Vincent Hospital നഴ്സുമാര് തിങ്കളാഴ്ച രാവിലെ 6:00 മണി മുതല് സമരം തുടങ്ങി. കഴിഞ്ഞ 20 വര്‍ഷങ്ങളില് ഇതാദ്യത്തെ സമരമാണിത്. Massachusetts Nurses Association ന്റെ അംഗങ്ങളാണ് സമരം ചെയ്യുന്നത്. 2019 മുതല് അവര് കരാര് പോലും ഇല്ലാതെയാണ് ജോലി ചെയ്യുന്നത്. നഴ്സുമാരുടെ എണ്ണം വര്‍ദ്ധിപ്പിക്കണം എന്നതാണ് എന്നാണ് അവരുടെ ആവശ്യം. ഇപ്പോഴത്തെ തോതായ5രോഗികള്‍ക്ക് 1 നഴ്സ് എന്നത് സുരക്ഷിതമല്ല. അത് ഒഴുവാക്കാനാകുന്ന സങ്കീര്‍ണ്ണതകളും, മുറിവുകളും, മരണങ്ങളും ഉണ്ടാക്കുന്നു. നാല് രോഗികള്‍ക്ക് ഒരു നഴ്സ് എന്ന തോത് വേണമെന്നാണ് നഴ്സുമാര് പറയുന്നത്. നവംബര് 2019 ന് കരാര് കാലാവധി തീര്‍ന്നതിന് ശേഷമുള്ള പ്രധാന വ്യാകുലതയാണിത്.\nമുമ്പത്തെ ലേഖനം പഞ്ചാബിലെ കർഷകത്തൊഴിലാളികൾ\nഅടുത്ത ലേഖനം കാലിഫോര്‍ണിയയിലെ പുതിയ സവര്‍ണ്ണാധിപത്യക്കാരുടെ മുഖംമൂടി മാറ്റുന്നു


ലോക പ്രമേഹ ദിനത്തിന്റെ ജില്ലാതല ഉദ്ഘാടനം കാഞ്ഞങ്ങാട് നഗരസഭ ചെയര്‍പേഴ്സണ് കെ.വി സുജാത നിര്‍വ്വഹിച്ചു -\nലോക പ്രമേഹ ദിനത്തിന്റെ ജില്ലാതല ഉദ്ഘാടനം കാഞ്ഞങ്ങാട് നഗരസഭ ചെയര്‍പേഴ്സണ് കെ.വി സുജാത നിര്‍വ്വഹിച്ചു\nലോക പ്രമേഹ ദിനത്തിന്റെ ജില്ലാതല ഉദ്ഘാടനം കാഞ്ഞങ്ങാട് നഗരസഭ ചെയര്‍പേഴ്സണ് കെ.വി സുജാത നിര്‍വ്വഹിച്ചു. കാഞ്ഞങ്ങാട് നെഹ്റു ആര്‍ട്സ് ആന്റ് സയന്‍സ് കോളേജില് സംഘടിപ്പിച്ച ചടങ്ങില് പ്രിന്‍സിപ്പല് ഡോ. കെ എസ് സുരേഷ് കുമാര് അധ്യക്ഷത വഹിച്ചു. ഡെപ്യൂട്ടി ജില്ലാ മെഡിക്കല് ഓഫീസര് ഡോ. എ.വി രാംദാസ് ദിനാചരണ സന്ദേശം നല്‍കി. കാഞ്ഞങ്ങാട് ജില്ലാ ആശുപത്രി സൂപ്രണ്ട് ഡോ. പ്രകാശ് കെ. വി മുഖ്യപ്രഭാഷണം നടത്തി. കാഞ്ഞങ്ങാട് നഗരസഭ ആരോഗ്യകാര്യ സ്ഥിരം സമിതി ചെയര്‍പേഴ്സണ് കെ.വി സരസ്വതി, വാര്‍ഡ് കൗണ്‍സിലര് വി.വി ശോഭ, ജില്ലാ എജുക്കേഷന്, മീഡിയ ഓഫീസര് അബ്ദുള് ലത്തീഫ് മഠത്തില്, എന് എസ് എസ് പ്രോഗ്രാം ഓഫീസര് എന്. സി ബിജു എന്നിവര് സംസാരിച്ചു.\nഎന്.എസ്. എസ് പ്രോഗ്രാം ഓഫീസര് വിജയകുമാര് സ്വാഗതവും എന് എസ്. എസ് യൂണിറ്റ് സെക്രട്ടറി ആല്‍വിന് ക്രിസ്റ്റി നന്ദിയും പറഞ്ഞു. പരിപാടിയുടെ ഭാഗമായി നടന്ന ബോധവല്‍ക്കരണ സെമിനാറില് പൂടംകല്ല് താലുക്കാശുപത്രി ഡയറ്റീഷ്യന് മൃദുല അരവിന്ദ്, നീലേശ്വരം താലുക്കാശുപത്രി ഡയറ്റീഷ്യന് കെ സുചിത്രഎന്നിവര് ക്ലാസെടുത്തു. എന് എസ് വളണ്ടിയര്‍മാര്‍ക്കായി സംഘടിപ്പിച്ച പ്രശ്‌നോത്തരി മത്സരത്തിന് കാഞ്ഞങ്ങാട് ജില്ലാ ആശുപത്രി ഡയറ്റീഷ്യന് കെ ശ്രുതി, ജില്ലാ ആശുപത്രി ഡയറ്റീഷ്യന് ഉദൈഫ മുഹമ്മദ് എന്നിവര് നേതൃത്വം നല്‍കി. പരിപാടിയുടെ ഭാഗമായി വിദ്യാര്‍ത്ഥികള്‍ക്കായി ബോഡി മാസ് ഇന്‍ഡക്സ് കാല്‍ക്കുലേഷനും സംഘടിപ്പിച്ചു.\nപടന്നക്കാട് ബേക്കല് ക്ലബ്ബില് നടന്ന ആരോഗ്യ പ്രവര്‍ത്തകര്‍ക്കുളള ജില്ലാതല ഷട്ടില് ബാഡ്മിന്റണ് മത്സരം ജില്ലാ മെഡിക്കല് ഓഫീസര് – ഇന്‍ചാര്‍ജ് ഡോ. മോഹനന് ഇ. ഉദ്ഘാടനം ചെയ്തു. മത്സര വിജയികള്‍ക്കുളള സമ്മാന ദാനം ഡെപ്യുട്ടി ജില്ലാ മെഡിക്കല് ഓഫീസര് എ. ടി ഡോ. മനോജ്, തൃക്കരിപ്പൂര് താലൂക്കാശുപത്രി സൂപ്രണ്ട് ഡോ. വി സുരേശന്, ബേക്കല് റിക്രിയേഷന് ക്ലബ്ബ് മാനേജിംഗ് ഡയറക്ടര് അഡ്വ. കെ കെ നാരായണന് എന്നിവര് നിര്‍വ്വഹിച്ചു. ബോധവത്ക്കരണ പരിപാടികള്‍ക്ക് സമാപനം കുറിച്ച് നവംബര് 14 ന് കാഞ്ഞങ്ങാട് മുതല് കാസര്‍കോട് വരെ കാസര്‍കോട് പെഡല്ലേഴ്‌സിന്റെ നേതൃത്വത്തില് സൈക്ലോത്തോണ് സംഘടിപ്പിക്കും . ജില്ലാ പഞ്ചായത്ത് പ്രസിഡണ്ട് ബേബി ബാലകൃഷ്ണന് ഫ്ളാഗ് ഓഫ് ചെയ്യും.\nആനക്കല്ല്- മാലക്കല്ല് റോഡില് ഗതാഗത നിയന്ത്രണം നവംബര് 15 മുതല് ഒരു അറിയിപ്പ് ഉണ്ടാകുന്നത് വരെ ഗതാഗതം നിരോധിച്ചു\nകോട്ടിക്കുളം റെയില്‍വേ മുത്തപ്പന് മടപ്പുരയില് പുത്തരി വെള്ളാട്ടം ഞായറാഴ്ച


ljd reaction rajyasabha seat cpi 'സിപിഐക്ക് സീറ്റുകിട്ടിയത് വിലപേശലിന്റെ ഭാഗമായി'; അതൃപ്തി പരസ്യമാക്കി എല്‍ജെഡി\n‘സിപിഐക്ക് സീറ്റുകിട്ടിയത് വിലപേശലിന്റെ ഭാഗമായി’; അതൃപ്തി പരസ്യമാക്കി എല്‍ജെഡി\nരാജ്യസഭാ സീറ്റ് ലഭിക്കാത്തതില് എതിര്‍പ്പ് പരസ്യമാക്കി എല്‍ജെഡി. വിലപേശലിന്റെ ഭാഗമായാണ് സിപിഐക്ക് രാജ്യസഭാ സീറ്റ് ലഭിച്ചതെന്ന് എല്‍ജെഡി നേതാവ് എം വി ശ്രേയാംസ്‌കുമാര് പറഞ്ഞു. പല വിഷയങ്ങളിലും പരസ്യ നിലപാടെടുത്തവരാണ് സിപിഐ. രാജ്യസഭാ തെരഞ്ഞെടുപ്പിന്റെ കൂടി പശ്ചാത്തലത്തില്\nസില്‍വര്‍ലൈന്, മദ്യനയം, ലോകായുക്ത എന്നിവയില് സിപിഐയുടെ ഇനിയുള്ള നിലപാടിനായി കാത്തിരിക്കുന്നുവെന്ന് ശ്രേയാംസ് കുമാര് പറഞ്ഞു. സന്തോഷ് കുമാര് സിപിഐയുടെ രാജ്യസഭാ സ്ഥാനാര്‍ത്ഥിയായ പശ്ചാത്തലത്തിലാണ് സീറ്റ് ലഭിക്കാത്തതിലുള്ള അതൃപ്തി എല്‍ജെഡി നേതാക്കള് പരസ്യമായി പ്രകടിപ്പിക്കുന്നത്.\nരാജ്യസഭാ സീറ്റിനായി സിപിഐയും എല്‍ജെഡിയും അവകാശവാദം ഉന്നയിച്ചിരുന്നു. രണ്ട് സീറ്റുകള് ഒഴിവ് വരുമ്പോള് ഒന്ന് നല്‍കാമെന്ന് സിപിഐഎം അറിയിച്ചിരുന്നു. ശ്രേയാംസ്‌കുമാറിന്റെ കാലാവധി പൂര്‍ത്തിയാക്കുന്നതിനെ തുടര്‍ന്ന് ഒഴിവ് വന്നതാണ് ഒരു സീറ്റ്. ഇതിനാല് സീറ്റ് വീണ്ടും പാര്‍ട്ടിക്ക് നല്‍കണമെന്ന ആവശ്യമാണ് എല്‍ജെഡി മുന്നോട്ടുവെച്ചിരുന്നത്.\nകേരളം ഉള്‍പ്പെടെ ആറ് സംസ്ഥാനങ്ങളില് ഒഴിവു വരുന്ന രാജ്യസഭാ സീറ്റുകളിലേക്ക് മാര്‍ച്ച് 31നാണ് തെരഞ്ഞെടുപ്പ്. കേരളത്തില് മൂന്ന് സീറ്റുകളിലേക്കാണ് തെരഞ്ഞെടുപ്പ്. കോണ്‍ഗ്രസ് നേതാവ് എ കെ ആന്റണി, ലോക് താന്ത്രിക് ജനതാദള് നേതാവ് എം വി ശ്രേയാംസ് കുമാര്, സിപിഎം നേതാവ് കെ സോമപ്രസാദ് എന്നിവരുടെ കാലാവധിയാണ് ഏപ്രില് രണ്ടിന് തീരുക.\nStory Highlights: ljd reaction rajyasabha seat cpi\nRead more on: cpi | LJD | rajyasabha


കപിലിന് പിന്നാലെ ഗെയ്ക്‌വാദും ബിസിസിഐ ഉപദേശക സമിതി അംഗത്വം രാജിവച്ചു\nMumbai, First Published 2, Oct 2019, 8:20 PM IST\nകപില് ദേവിന് പിന്നാലെ അന്‍ഷുമാന് ഗെയ്ക്‌വാദും ബിസിസിഐ ഉപദേശക സമിതി അംഗത്വം രാജിവച്ചു. ഇതോടെ സമിതിയിലെ മുഴുവന് അംഗങ്ങളും രാജിവച്ചു. ഇനി പുതിയ സമിതി രൂപീകരിക്കേണ്ടതായി വരും.\nമുംബൈ: കപില് ദേവിന് പിന്നാലെ അന്‍ഷുമാന് ഗെയ്ക്‌വാദും ബിസിസിഐ ഉപദേശക സമിതി അംഗത്വം രാജിവച്ചു. ഇതോടെ സമിതിയിലെ മുഴുവന് അംഗങ്ങളും രാജിവച്ചു. ഇനി പുതിയ സമിതി രൂപീകരിക്കേണ്ടതായി വരും. ശാന്ത രംഗസ്വാമി നേരത്തെ രാജിവെച്ചിരുന്നു.ഭിന്നതാല്‍പര്യം ചൂണ്ടിക്കാട്ടി ബിസിസിഐ എത്തിക്സ് ഓഫീസര് ഡി കെ ജയിന് നല്‍കിയ നോട്ടീസിനെ തുടര്‍ന്നാണ് മൂവരും രാജിവെക്കുന്നത്.\nമധ്യപ്രദേശ് ക്രിക്കറ്റ് അസോസിയേഷന് അംഗം സഞ്ജയ് ഗുപ്തയാണ് മൂന്നംഗ സമിതിക്കെതിരെ പരാതിയുന്നയിച്ചത്. കപില് ദേവ് കമന്റേറ്ററും ഇന്ത്യന് ക്രിക്കറ്റ് അസോസിയേഷനില് അംഗവുമാണ് എന്നായിരുന്നു പരാതി. ഗെയ്ക്വാദിന് സ്വന്തമായി ക്രിക്കറ്റ് അക്കാദമിയുണ്ടെന്നും ബിസിസിഐ അഫിലിയേഷന് സമിതിയില് അംഗമാണെന്നും ശാന്ത രംഗസ്വാമി ഇന്ത്യന് ക്രിക്കറ്റ് അസോസിയേഷനില് അംഗമാണ് എന്നും പരാതിയിലുണ്ടായിരുന്നു.\nബിസിസിഐ ഭരണഘടനയനുസരിച്ച് ഒരാള്‍ക്ക് ഒരു പദവി മാത്രമെ വഹിക്കാനാകൂ. സഞ്ജയ് ഗുപ്തയുടെ പരാതിയെ തുടര്‍ന്ന് ശനിയാഴ്ച മൂവര്‍ക്കും ബിസിസിഐ എത്തിക്സ് ഓഫീസര് ഡികെ ജയിന് നോട്ടീസ് നല്‍കിയിരുന്നു. ഇതിന് പിന്നാലെയാണ് ശാന്ത രംഗസ്വാമിയുടെയും കപില് ദേവിന്റെയും രാജികള്. ഇന്ത്യന് വനിത- പുരുഷ ടീം മുഖ്യ പരിശീലകരെ തെരഞ്ഞെടുത്തത് കപില് ദേവ് തലവനായ ഈ മൂന്നംഗ ഉപദേശകസമിതിയാണ്.\nLast Updated 2, Oct 2019, 8:20 PM IST


anushka shetty is the best role model of star says unni mukundan - Malayalam Filmibeat\n| Updated: Monday, July 2, 2018, 17:46 [IST]\nതെന്നിന്ത്യൻ സുന്ദരി അനുഷ്ക ഷെട്ടി മലയാളി പ്രേക്ഷകരുടെ പ്രിയപ്പെട്ട താരമാണ്. താരത്തിന്റെ അന്യാഭാഷ ചിത്രങ്ങൾ എല്ലാം തന്നെ മലയളത്തിലും മികച്ചത വിജയം ലഭിക്കാറുണ്ട്. ബാഹുബലി, ഭാഗമതി എന്നീ ചിത്രങ്ങൾ കേരളത്തിൽ മികച്ച വിജയമായിരുന്നു നേടി കൊടുത്തത്. ഭാഗമതി എന്ന ചിത്രത്തിൽ മലയാളി താരങ്ങളും കേന്ദ്രകഥാപാത്രങ്ങളായിഎത്തിയിരുന്നു. ജയറാം വില്ലനായി എത്തുമ്പോൾ നായകനായി ഉണ്ണി മുകുന്ദനായിരുന്നു എത്തിയത്. മറ്റൊരു കേന്ദ്രകഥാപാത്രത്തിൽ ആശ ശരത്തും എത്തിയിരുന്നു.\nചിത്രത്തിനു ശേഷം മലയാളി താരങ്ങളെ കുറിച്ച് അനുഷ്ക പറഞ്ഞത് ഏറെ ശ്രദ്ധേയമായിരുന്നു. കൂടാതെ മലയാളികളുടെ പ്രിയ നടൻ ഉണ്ണി മുകുന്ദനെ കുറിച്ച് അനുഷ്ക ഫേസ്ബുക്കിൽ കുറിച്ചത് ആരാധകരുടെ ഇടയിൽ അവേശം സൃഷ്ടിച്ചിരുന്നു. സിമ്പിൾ എന്നാണ് അനുഷ്കയെ കുറിച്ച് ഉണ്ണി മുകുന്ദൻ വിശേഷിപ്പിച്ചത് . പ്രശസ്തിയുടെ ഉന്നതിയില് നില്‍ക്കുമ്പോഴും വിനയം കൈവിടാതെ ഇരിക്കേണ്ടത് എങ്ങനെയാണെന്ന് താന് അനുഷ്‌കയില് നിന്നാണ് പഠിച്ചതെന്ന് ഉണ്ണി പറയുന്നു. ഭാഗമതിയില് അഭിനയിക്കുമ്പോള് താനൊരു പുതുമുഖവും അവർ, സൂപ്പര്‍താരവും. എന്നാല് അതിന്റേതായ യാതൊരു ഭാവവും കാണിക്കാതെ മാന്യമായ രീതിയിലാണ് തന്നോട് പെരുമാറിയതെന്ന് ഉണ്ണി പറഞ്ഞു.. തന്നോട് മാത്രമല്ല സെറ്റിലെ എല്ലാവരോടും അങ്ങനെയാണ് താരം പെരുമാറുന്നതെന്നും ഉണ്ണി കൂട്ടിച്ചേർത്തു.\nഅച്ഛൻ വെറുക്കുന്ന നടനുമായി അഭിനയിച്ചതിന് കാരണമുണ്ട്!! വർഷങ്ങൾക്ക് ശേഷം സത്യം പുറത്ത് വിട്ട് ഷമ്മി\nഅനുഷ്‌കയുടെ സ്റ്റാര്‍ഡംത്തിലേക്ക് എത്തിയിരുന്നെങ്കില് താന് ഉറപ്പായും അവരെ പ്രൊപ്പോസ് ചെയ്യുമായിരുന്നെന്നും ഉണ്ണി തുറന്നുപറഞ്ഞു. അത്രയും ബഹുമാനം തോന്നിപ്പോയി അനുഷ്‌കയോട്. നല്ലൊരു വ്യക്തിത്വത്തിന് ഉടമയാണ് അവര്."സൂപ്പര്‍സ്റ്റാര്‍ഡം ഇത്ര നന്നായി മാനേജ് ചെയ്യുന്ന ഒരാളെ കണ്ടിട്ടില്ലെന്നും താരം പറഞ്ഞു. മറ്റുള്ള താരങ്ങൾ കണ്ടുപഠിക്കേണ്ട സ്വഭാവമുള്ള സ്ത്രീയാണ് അനുഷ്‌കയുടെതെന്നും സ്ത്രീ എന്ന നിലയില് എനിക്ക് അവരോടു ഭയങ്കര ബഹുമാനമാണ്'.-ഉണ്ണി പറയുന്നു.\nRead more about: anushka unni mukundan film movie അനുഷ്ക മലയാളം സിനിമ ഉണ്ണി മുകുന്ദന്\nUnni Mukundan says about he got tips on 'acting likeawoman' from anushka shetty


ബഹിരാകാശവാര്‍ത്തകള്: പ്ലാങ്ക് ദൗത്യം: ഒന്നാം ഘട്ടം അവസാനിച്ചു\n2012, ജനുവരി 16, തിങ്കളാഴ്‌ച\nപ്രപഞ്ചരഹസ്യങ്ങൾ തേടിയിറങ്ങിയ പ്ലാങ്ക് പേടകം അതിന്റെ പ്രധാന നിരീക്ഷണങ്ങൾ നടത്തിയതിനു ശേഷം പിൻവാങ്ങാൻ തുടങ്ങി. പ്രപഞ്ചത്തിന്റ ഉത്ഭവത്തെ കുറിച്ചും ആദിപ്രപഞ്ചത്തിന്റെ ഘടനയെ കുറിച്ചും പഠിക്കുന്നതിനു വേണ്ടി യൂറോപ്യൻ സ്പേസ് ഏജൻസി വിക്ഷേപിച്ച പേടകമാണ് പ്ലാങ്ക്.\nപ്രപഞ്ചോത്ഭവത്തെ കുറിച്ച് ഇന്ന് പൊതുവെ അംഗീകരിക്കപ്പെട്ടിരിക്കുന്ന മഹാവിസ്ഫോടന സിദ്ധാന്തം അനുസരിച്ച് ഭൂതകാലത്തിലൊരിക്കൽ പ്രപഞ്ചത്തിലിന്നുള്ള ഊർജ്ജമെല്ലാം വളരെ ചെറിയ വ്യാപ്തത്തിലും താപോർജ്ജം വളരെ ഉയർന്ന നിലയിലും ആയിരുന്നു. മഹാവിസ്ഫോടനത്തോടെ പ്രപഞ്ചത്തിന്റെ വ്യാപ്തം വർദ്ധിച്ചുവരികയും അതിനനുസരിച്ച് താപോർജ്ജം കുറഞ്ഞുവരികയും ചെയ്തു. പ്ലാങ്ക് സിദ്ധാന്തമനുസരിച്ച് ഊർജ്ജവികിരണത്തിന്റെ തരംഗദൈർഘ്യം താപമാനത്തിന് വിപരീതാനുപാതത്തിലായിരിക്കും.(അതായത് താപനില കുറയുന്നതിനനുസരിച്ച് തരംഗദൈർഘ്യം കൂടിവരും. തരംഗദൈർഘ്യം കൂടുക എന്നത് അതിന്റെ ഊർജ്ജനിലയിൽ വരുന്ന കുറവിനെയാണ് കാണിക്കുന്നത്). പ്രപഞ്ചം വികസിക്കുന്നതിനനുസരിച്ച് താപമാനം കുറയുകയും തരംഗദൈർഘ്യം കൂടുകയും ചെയ്യും. പ്രപഞ്ചോത്ഭസമയത്തുണ്ടായ വർണ്ണരാജിയിലെ (ഇതിനെ പ്രാപഞ്ചിക പശ്ചാത്തല വികിരണം എന്നു പറയുന്നു.) ഊർജ്ജ തരംഗങ്ങൾ ഇപ്പോൾ മൈക്രോവേവ് രൂപത്തിലായിരിക്കും. അതുകൊണ്ട് ഇവയെ കോസ്മിക് മൈക്രോവേവ് ബാക്‌ഗ്രൗണ്ട് റേഡിയേഷൻ (CMBR) എന്നു പറയുന്നു. ഇതിനെ വിശകലനം ചെയ്യാൻ കഴിയുകയാണെങ്കിൽ പ്രപഞ്ചോത്ഭവവുമായി ബന്ധപ്പെട്ട പല രഹസ്യങ്ങളുടെയും ചുരുളഴിക്കാനാവും. ഇതിനുള്ള ശ്രമമായിരുന്നു പ്ലാങ്ക് ദൗത്യം.\nഇതിനുവേണ്ടി പ്ലാങ്ക് പേടകത്തിൽ രണ്ട് ഉപകരണങ്ങളാണ് ഘടിപ്പിച്ചിരുന്നത്. High Frequency Instrument (HFI)ഉം Low Frequency Instrument (LFI)ഉം. ഇതിലെ HFI ആണ് ഇപ്പോൾ അതിന്റെ ദൗത്യം അവസാനിപ്പിച്ചിരിക്കുന്നത്. 2009ൽ ഇത് വിക്ഷേപിക്കുമ്പോൾ ആകാശത്തെ പൂർണ്ണമായി രണ്ടു പ്രാവശ്യം വിശകലനം ചെയ്യുക എന്ന ദൗത്യമായിരുന്നു ഉണ്ടായിരുന്നത്. എന്നാൽ ഉദ്ദേശ്ശത്തെ മറികടന്ന് അഞ്ച് വിശകലനങ്ങൾ സാദ്ധ്യമാക്കിയ ശേഷമാണ് HFI അതിന്റെ 30മാസത്തെ പ്രവർത്തനം അവസാനിപ്പിച്ചത്. LFI അതിന്റെ പ്രവർത്തനം ഈ വർഷം കൂടി തുടരും.\nപശ്ചാത്തലവികിരണങ്ങളെ വിശകലനം ചെയ്യുക എന്നതു മാത്രമായിരുന്നില്ല പ്ലാങ്ക് ദൗത്യത്തിന്റെ ഉദ്ദേശ്യം. ആദ്യകാല ഗാലക്സികളുടെയും താരവ്യൂഹങ്ങളുടെയും(star cluster) വിവരങ്ങൾ ശേഖരിക്കുന്നതും ഇതിന്റെ പ്രവർത്തന പദ്ധതിയിൽ പെട്ടിരുന്നു. അതനുസരിച്ച് അതിവിദൂരതയിലുള്ള ഗാലക്സിക്കൂട്ടങ്ങളെയും വൻതാരവ്യൂഹങ്ങളെയും കുറിച്ചുള്ള നിരവധി വിലയേറിയ വിവരങ്ങൾ നൽകാൻ പ്ലാങ്കിനായിട്ടുണ്ട്.\n2012, 2013 വർഷങ്ങളിലായി പ്ലാങ്ക് വിവരങ്ങൾ പൂർണ്ണമായി വിശകലനം ചെയ്യാനും പ്രപഞ്ചത്തിന്റെ ഒരു പുതിയ ചിത്രം ലഭ്യമാക്കാനും കഴിയുമെന്നാണ് ശാസ്ത്രജ്ഞർ അവകാശപ്പെടുന്നത്.\nപോസ്റ്റ് ചെയ്തത് ഷാജി ല് 10:16 PM